
1952 METAI KOVO MĖNUO Nr. 3 (47) 
VALSTYBINIŲ SIENŲ PROBLEMATIKA IR 
LIETUVOS SIENŲ KLAUSIMAI 
DR. VL. VILIAMAS 
Valstybinių sienų klausimai nuo senų laikų mą, su jos visokeriopa, — tautine, kultūrine, 
turėjo didelės reikšmės tautų bei valstybių gy- ūkine, — struktūra, tai valstybės sienos yra vals- 


venime. Jau romėnai yra sukūrę sienų teisės 
pagrindus ir davę ištisą eilę su sienomis susiju- 
sių sąvokų, kaip: limes, confinium, terminus, fi- 
nis. Romėnai net yra turėję sienų dievus: Janus, 
— dviveidis, saugojęs sienų perėjimus, Limen- 
tinus — slenksčių ir užtvarų dievas, Forculus — 
vartų, Cordea — durų ir užraktų deivė. Sienų 
tvarkymas ir jų saugojimas buvo laikomas dievų 
darbu. 

Devynioliktame šimtmety ypač išryškėjęs 
tautų atbudimas ir apsprendimas iškėlė etnogra- 
finių sienų tyrinėjimus. Visokeriopas sienų ty- 
rinėjimas ir mokslinė sienų tyrinėjimo metodo- 
logija suklestėjo po pirmojo pasaulinio karo, ka- 
da politiniai žemėlapiai žymiai pasikeitė ne tik 
Europoje, bet ir kituose kontinentuose. Prancū- 
zų geografai: E. Tenot, J. Bruhnes, anglų: Cur- 
son, C. F. Fawcett, Th. Holdich, vokiečių: F. 
Ratzel, A. Penck, R. Sieger, J. Soelch, O. Maull 
ir kiti išryškino valstybių sienų problematiką, 
jų tipus ir nagrinėjimo metodologiją. Taigi sie- 
nų nagrinėjimas įgavo visai mokslinį pobūdį, rei- 
kalaujantį specialaus pasiruošimo. 


I: VALSTYBINIŲ SIENŲ SUPRATIMAS 
IR JŲ TIPAI. 


Paprastai galvojant, valstybinė siena su- 
prantama kaip riba, kur baigiasi tos ar kitos 
valstybės įstatymų galia. Tuo atžvilgiu siena yra 
suvedama į geometrinę liniją, kuri betgi yra 
abstrakcija ir paprastas kompromisas. Tačiau jei 
valstybę suprantame, kaip tam tikrą organiz- 


tybių periferinis organas, kuris apjuosia jos kū- 
ną. Turint galvoje nepaprastai įvairią valstybių 
organizaciją, galima suprasti, kokį svarbų vaid- 
menį turi atlikti ir periferiniai valstybių orga- 
nai — sienos, kame pasireiškia valstybės kūno 
tiek centrifūginių, tiek centripetinių jėgų ir 
funkcijų kompleksai. Sienos pasireiškia ne tik 
kaip apsaugos organai, bet ir tarpininkės tarp 
vienos valstybės ir kitų, tą valstybę tiesiogiai ar 
netiesiogiai supančių kraštų. 

Išoriniai veiksniai mažiausia paliečia. vals- 
tybių sienas tada, kada tos sienos apriboja or- 
ganiškai tarp savęs suaugusias erdves, bet ne 
prievarta suveržtas ir kitur gravituojančias erd- 
ves ir tų erdvių gyventojų kitur gravituojančius 
kultūrinius ir politinius interesus. Tautinis prin- 
cipas labai svarbus kultūrinio gyvenimo veiks- 
nys; tautinis veidas apsireiškia per tautų kultū- 
rą ir todėl labai svarbu, jei su valstybinėmis sie- 
nomis baigiasi tautų etnografinės ir kultūrinės 
sienos. Tautų kultūrinis veidas gali būti vergijos 
ar kitų svetimų veiksnių iškraipytas, sužalotas, 
nevienalytiškas. Tada, pripažįstant tautinį prin- 
cipą valstybiniame gyvenime, reika sudaryti 
tautoms ir sąlygas jų nevienodam kultūriniam 
veidui vėl atgauti harmoningą išvaizdą. Tačiau 
svarbu ne vien tautinis pilnumas ir organišku- 
mas, bet ir organiškas ūkio, susisiekimo ir kito- 
kis pilnumas. 

Tad, aiškėja, kad organiškai su valstybių 
organizmais suaugusios sienos yra geros, tinka- 
mos ir normaliai pastovios; priešingu atveju jos 
neturi tų teigiamų savybių ir dažnai yra pažei- 
džiamos. Tačiau sienų pastovumas yra vis dėlto 

daugiau ar mažiau reliatyvus dalykas. Ekspan- 
syvios tautos arba valstybės turi nuolatinę ten- 
denciją sienas praplėsti, pasyviose tautose ar 
valstybėse sienų raida gali eiti priešinga linkme. 
Ši natūrali sienų plėtimosi ar siaurėjimo tenden- 
cija gali būti sutrukdyta, kai tarp kaimyninių 
valstybių yra didelė dydžio, jėgos ar kultūrinio 
lygio disproporcija. 

Sienų tipologija yra labai plati. Čia norima 
iškelti tik ryškesnius ir dažniau sutinkamus jų 
tipus. Pirmiausia sienas galime suskirstyti į na- 
tūrinės ir nenatūrines. Natūrinės savo gamtinio 
pobūdžio atžvilgiu dar gali būti skirstomos į: 1) 
gamtos nustatytas, 2) prie gamtos sienų prisitai- 
kiusias ir 3) gamtos reiškinius sekančias sienas. 

1) Kaip natūrines — gamtos nustatytas — 
sienas, galima suminėti aukštų kalnų keteras, 
aukštus ir sunkiai prieinamus vandenų ir sausu- 
mų krantus. Pavyzdžiai: Prancūzijos-Ispanijos 
siena, einanti per Pirėnų kalnus, Švedijos-Nor- 
vegijos siena, Italijos-Vokietijos Brennerio sie- 
na, Peipsi ir Pskovo ežerai, palydimi ištisų balų 
plotų, gerai skiria Estiją nuo Sovietų Rusijos. 

2) Prie gamtos sienų prisitaikiusias valsty- 
bių sienas sutinkame didžiausiose Europoje Pri- 
petės balose. Čia plati, vietomis sunkiai perei- 
nama balų zona skyrė istorinę Lietuvą nuo Vo- 
lynijos ir Podolijos, skiria Gudiją nuo Ukrainos, 
į šias balas atsiremia natūrinės Lenkijos sienos. 

3) Natūrinėmis sienomis, prisitaikiusiomis 
prie žemės paviršiaus reiškinių, paprastai vadi- 
namos tokios, kurios seka atskirus žemės pavir- 
šiaus bruožus, pvz., upes, siaurus ežerus, upių 
slėnius, kelius ir t.t. Tokių pavyzdžių galima ras- 
ti visuose mūsų pasieniuose: Nemunėlis, Vadaks- 
tis, Šešupė, Narutis ir t.t. Tokios natūrinės sie- 
nos skiriamosios galios arba visai neturi, arba 
ju reikšmė esti visai nežymi. Upių, ypač žymes- 
nių, skiriamoji galia, kultūrinei pažangai vis 
daugiau augant, nustoja reikšmės. Reguliavimas, 
elektrifikacija, navigacija vis daugiau upes pa- 
daro ne skiriančiais, bet jungiančiais veiksniais, 
ir upės palieka valstybių sienas. 

Nenatūrinių sienų yra gana daug, ir jų reiš- 
kiniai ir tipai yra dar painesnis reikalas. Čia 
sienų tipus galima nustatyti įvairiais atžvilgiais. 
Šioje vietoje galime tik trumpai suminėti sienas 
jų ekspansyvumo atžvilgiu. Pagal tai sienas ga- 
lime suskirstyti į tris grupes. 

I) Agresyvinės sienos. Jos turi aiškią ten- 
denciją veržtis pirmyn. Tos sienos, kaip perife- 
rinis organas, yra virtusios puolimo įrankiu. Ne- 
natūralus, bet daugiau dirbtinis tokiuose pasie- 
niuose susisiekimo ir strateginių punktų kon- 
centravimas, gyventojų tirštinimas ir nedrau- 
giškas jų nuteikimas išduoda tokių sienų verži- 
mosi tikslus. Prieš antrąjį pasaulinį karą tokios 
sienos buvo Klaipėdos ruože, Šlezvige-Holšteine, 
Bohemijoje, palei Strasburgą. Vokietijos sienos 
visose čia nurodytose srityse buvo agresyvinio 
charakterio. O ir kituose kraštuose jų buvo ga- 
na daug. 


98 


2) Pusiausvyros sienos. Tai yra tokios sienos, 
kurios natūraliai arba sąmoningai neturi agre- 
syvumo žymių. Tokios sienos lygiai skiria ir ly- 
giai jungia. Iš tokios rūšies sienų galima sumi- 
nėti Belgijos-Olandijos, Lietuvos-Latvijos, Esti- 
jos-Latvijos sienos. Pusiausvyros sienos dar yra 
skiriamos į ginamąsias, kada tarp valstybių pa- 
sireiškia nesantaika ir imama atsargumo ir gy- 
nimosi priemonių, ir difūzines, kai dvi draugiš- 
kos valstybės, turėdamos daug bendrų interesų, 
sienų skiriamąjį vaidmenį laiko visai nereikalin- 
gu, o abipusį bendradarbiavimą, sugyvenimą ir 
net tam tikrą susisiejimą — naudingu reiškiniu. 

3) Apatinės, arba neutralinės sienos. Šios 
sienos savo pusiausvyra gali ir nepasižymėti, 
bet jos nerodo ir jokių ekspansyvumo žymių. To- 
kio tipo pavyzdžiu gali būti Šveicarijos sienos. 
Gamta ir supančių tautų tolerancija šias sienas 
išlaikė pastovias. Jų nedrįso pažeisti Šveicariją 
supančios daug didesnės tautos. 

Čia tik labai prabėgomis buvo paliesti kai 
kurie valstybinių sienų problematikos espektai. 
Tai parodo, kad jos sąranga yra gana sudėtinga 
ir valstybinių sienų nagrinėjimas reikalingas 
specialaus pasiruošimo. 

Šioje vietoje mums rūpi iškelti klausimas, 
kuri gi mokslo šaka pirmoje eilėje susiduria su 
sienų problematikomis, arba jau jas turi savo 
mokslo objekto plotmėje? 

Jau iš to, kas ansčiau pasakyta, aiškėja, kad 
valstybių sienos nėra geometrinės linijos, bet 
tam tikra pasienio zona, žemės paviršiaus sritis, 
kur pasireiškia valstybę apribojantieji veiksmai. 
Mokslinėje kitų kraštų literatūroje yra įsivyra- 
vusios net atskiros sąvokos, nusakančios sienas, 
kaip zonas, ir sienas, kaip linijas. Vokiečiai turi 
net tris sąvokas: “Grenzsaum,“  “Grenze"', 
“Grenzlinie"", kurios nusako sienų pobūdį pagal 
jų erdvinę išraišką. Prancūzai turi “frontier" ir 
“confin"', kurių pirmoji reiškia sieną, kaip zoną, 
ir antroji — sieną, kaip liniją. Tas pat tenka pa- 
sakyti apie anglų “frontier" ir boundary". Lie- 
tuvių kalboje reikėtų vieningai vartoti “sieną", 
kuri atitiktų “Grenze". “frontier", ir “ribą, ku- 
ri atitiktų “Grenzlinie", “confin", “boundary"'. 

Kadangi siena nėra linija, bet žemės erd- 
vės, paviršiaus dalis, tai, kaipo tokia, ji visų pir- 
ma priklauso geografijos sričiai, o specialiai — 
regionalinei geografijai... Mat, regionalinė geo- 
grafija nagrinėja žemės paviršių ne vienu ku- 
riuo nors atžvilgiu, bet visais atžvilgiais, kartu 
suėmus. Taigi valstybinių sienų nustatymas, jų 
pravedimas, ir įvertinimas pirmoje eilėje yra 
geografų reikalas. Taip yra teoretinėje plotmė- 
je, taip esti ir praktikoje. I. Bowman, neseniai 
miręs vienas žymiausių JAV geografų, jau 1917 
m. kartu su kitais yra paruošęs “The frontiers 
ot Language and Nationality in Europe" ir Pa- 
ryžiaus taikos konferencijoje buvo vyriausiu te- 
ritorijų specialistu. Jis buvo svarbiausiu pata- 
rėju Lenkijos-Ukrainos paliaubų komisijoje, o 
taip pat sprendžiant Dancigo ir Tešino (Ciesz- 

gno) klausimus, Bulgarijos ir Adrijos reikalus, 
sienų ginčą tarp Texas ir Oklahomos ir dauge- 
ly vietų ano ir antrojo pasaulinio karo teritori- 
niuose reikaluose, kaip Casablankoj, Dumbarton, 
Oaks ir kt. Anglų užsienio reik. minist. Lordas 
Curzon taikos konferencijos Paryžiuje metu ir- 
gi buvo savo srities specialistas. Jau 1908 m. jis 
yra išleidęs veikalą “On frontiers. A study in 
political geography“. Prancūzų ir kitų tautų te- 
ritoriniai patarėjai buvo taip pat geografai: E. 
de Martonne, Demangeon ir kiti. Vokietijos 
geografų nestoras prof. A. Penck jau 1917 m. pa- 
rašė svarbią studiją: “Ueber die politische Gren- 
zen', o ir kiti Vokietijos geografai aktingai da- 
lyvauja visuose valstybinių sienų tyrinėjimo ir 
jų sprendimo klausimuose. Net generaliniai ka- 
riuomenių štabai turi specialius geografus pata- 
rėjus teritoriniuose reikaluose. Ir H. Mortensen, 
parašęs Lietuvos geografiją vokiečių kalba (Li- 
tauen. Grundzuege einer Landeskunde, Ham- 
burg, 1926), buvo pirmojo pasaulinio karo metu 
Lietuvoje, kaip karo geografas, ir savo patyrimą 
sunaudojo minėtam darbui. Panašių pavyzdžių 
galima parinkti labai daug.!) 

Taigi ir Lietuvos sienų tyrinėjimui pirmoje 
eilėje angažuotini ir įtrauktini mūsų geografai. 
Prof. dr. K. Pakštas ištisoje eilėje savo darbų 
yra labai konstruktyviai sprendęs Lietuvos sienų 
problemas. Taigi visai teisingai ir dabar jis va- 
dovauja šiems mūsų darbams. 

Sutinkant, kad sienų klausimuose pirmoje 
eilėje žodis priklauso geografams, žinoma, tuo 
visai nenorima paneigti ir kitų specialistų talkos 
ar bendradarivabimo. Ir istorikų, kalbininkų, et- 
nografų, ekonomistų, teisininkų ir kitų savo sri- 
ties žinovų tais reikalas atlikti tyrinėjimai, pri- 
eitos išvados ir nuomonės yra svarbus ir bran- 
gintinas patyrimas. Geografai šitomis paskirų 
sričių specialistų studijomis naudojasi ir visa tai 
įtraukia į bendrą sienų tyrinėjimų visumą. Taip 
prof. Z. Ivinskio paruošta rimta istorinė studija 
yra labai svarbus indėlis į mūsų sienų tyrinėji- 
mą. 


II. LIETUVOS SIENŲ KLAUSIMAI 


Turbūt, nei vienas iš Lietuvos klausimų nėra 
taip aktualus, kaip mūsų teritoriniai reikalai ir 
mūsų sienų klausimai. Sienų reikalais yra rašę 
diplomatai - politikai: P. Klimas, dr. L. Nat- 
kevičius, dr. K. Graužinis, A. Žilius. Tiesiogiai 
ar netiesiogiai tais klausimais yra rašę ar pasi- 


./) Ir šių eilučių autorius yra daug rašęs sienų klau- 
simais. Jo disertacija, parašyta Berlyno universitetui, 
“Baltische Ostgrenzraum und die Ostgrenze der balti- 
schen Staaten“ (210 psl. su daugeliu žemėlapių, karto- 
gramų ir tabelių) svarbus indėlis mūsų sienų tyrinėjimui. 
Disertacija dėl nepalankios nuomonės lenkams ir vokie- 
čiams nebuvo leista nacionalistinės Vokietijos švietimo 
ministerijos spausdinti Vokietijoje. Tačiau jo prof. N. 
Krebso paskaitoje “Preussische Akademie der Wissen- 
schaften disertacija buvo nurodyta, kaip pavyzdingas 
darbas sienų tyrinėjimo metodologiniu atžvilgiu. Red. 

sakę visa eilė mūsų mokslininkų-visuomeninkų, 
kaip prof. K. Pakštas, prof. dr. Z. Ivinskis, dr. 
VI. Viliamas, prof. A. Tumėnas, prof. M. Biržiš- 
ka, prof. A. Rimka, dr. G. Valančius, prof. A. 
Salys, prof. P. Jonikas, prof. J. Puzinas, J. Vilei- 
šis, inž. K. Brunius ir eilė kitų, neminint viso 
būrio nelietuvių. 

Ir platesnėje lietuvių visuomenėje Lietuvos 
sienų reikalais susidomėjimas yra labai gyvas, 
kartais net pasitaiko aštrių ginčų sienų reika- 
lais. Apskritai susidomėjimas mūsų teritoriniais 
reikalais pagirtinas ir sveikintinas reiškinys. 

Lietuvos sienų aktualumo ir kai kurio nesu- 
tarimo svarbiausios priežastys yra tos, kad Lie- 
tuvos valstybė ir lietuvių tautos žemė — Lietu- 
va — nei gilesnėje senovėje, nei vėliausio nepri- 
klausomo gyvenimo laikotarpiu nebuvo tapatin- 
gos sąvokos. Praeity Lietuvos valstybės plotai 
prašoko etnografines Lietuvos žemes. Nepri- 
klausomos Lietuvos gyvavimo laikotarpiu Lie- 
tuvos valstybė apėmė beveik tik pusę mūsų et- 
nografinių žemių. Šitas dvejopas Lietuvos etno- 
grafinių ir valstybinių žemių neatitikimas, Lie- 
tuvos sienų nepastovumas ir vėlesniu laikotarpiu 
svetimųjų dažnas jų perstatinėjimas ir yra tos 
priežastys, kad Lietuvos sienų klausimai yra ak- 
tualūs ir sudaro labai reikšmingą mūsų gyveni- 
mo problemą. 

Nesileidžiant šioje vietoje į pačių Lietuvos 
sienų problematiką, tektų iškelti tik keletą ben- 
drų sugestijų, kurios, mūsų supratimu, nereikė- 
tų išleisti iš akių, svarstant mūsų teritorines 
problemas. 

I. Visų pirma reikia giliai įsisąmoninti ir 
daryti griežtą skirtumą tarp Lietuvos valstybės 
ir Lietuvos žemių. Lietuvos valstybė pasibaigia 
ten, kur pasibaigia Lietuvos įstatymų galia, vals- 
tybės teritorija. Ją žymi valstybinių sienų ženk- 
lai: muitinės, pasienio stotys, perėjimo punktai, 
sienų linijos gairės, grioviai, stulpai ir t.t. Lie- 
tuvos žemės baigiasi ten, kur pasibaigia lietuviš- 
kos tautinės kultūros žymės, gyventojų lietu- 
viškumas, lietuviškos kultūros apraiškos: lietu- 
viška sodybų statyba, lietuviška tautodailė, tau- 
tosaka, vietovardžiai ir visos kitos lietuviškos 
kultūros apraiškos. 


„ Kalbant apie tautos žemių sienas, daugiau- 

sia dėmesio kreipiama į gyventojų kalbą. Tačiau 
kalba nėra vienintelė tautinio apsireiškimo Žy- 
me. Lietuviams gyvenant tarp didžiųjų ir eks- 
pansyvių kaimynų, gyvenamų plotų pakraščiuo- 
se lietuvių kalbos vartojimas yra susilpnėjęs, 
apiblšsęs. Tačiau ten gyvenamus ar gyventus 
lietuvių plotus ryškiai nurodo lietuviško tipo so- 
dybos, lietuviška tautodailė, lietuviški papročiai. 
Pavyzdžiui, sodybų statyba, talkų paprotys daug 
aiškiau ir griežčiau parodo lietuviškus plotus 
Rytprūsiuose, negu lietuviškos kalbos vartoji- 
mas. Arba vėl — kaimų forma, lietuviškos klė- 
tys, skrynios, kryžiai ir smūtkeliai daug toliau 
mus veda į rytus ir visus Vilnijos “tuteišus" gra- 
žiai priskiria Lietuvai. 


„ Taigi Lietuvos istorija, Lietuvos geografija, 
o ir kitų žinių perteikimas apie Lietuvą turi ap- 
imti ne vien Lietuvos valstybę, bet visur ir vi- 
sada Lietuvą, lietuviškų žemių raidą, jos dabar- 
tinę išraišką ir santykius. Gyvendami Lietuvoje, 
mes darėme klaidų, dažnai maišydavome Lietu- 
vos valstybės ir Lietuvos sąvokas. Pavyzdžiui, 
Statistikos Biuras leido “Visą Lietuvą", bet joje 
buvo daviniai tik apie Lietuvos valstybę. Ant paš- 
to ženklų spausdinome žemėlapį ir vardą “Lie- 
tuva", o tai reiškė tik Lietuvos valstybę. Lat- 
viams ir estams šio skirtumo nereikėjo daryti, 
nes jie visas savo žemes, ir dargi su priedais, bu- 
vo apjungę į savo valstybes. Lietuviams šis skir- 
tumas visur buvo reikalingas pabrėžti. Lenkai 
aiškiai skiria “Rzeczpospolita Polska“ ir “Pols- 
ka". Taip pat daro skirtumą vokiečiai tarp 
“Deutsches Reich“ ir “Deutschland". Žinoma, 
mūsų siekimas yra, kad Lietuvos valstybė apim- 
tų visą Lietuvą, tačiau to negalint pasiekti, rei- 
kia niekuomet iš akių neišleisti susidariusių skir- 
tumų. 

2. Nors ir svarbu būtų turėti pilnesnį Lie- 
tuvos žemių vaizdą ir jų įvairiais atžvilgiais ap- 
ribojimą bei sintetinį mūsų sienų atvaizdavimą, 
reikia neužmiršti, kad Lietuvos plotuose ir jos 
pakraščiuose įvykę ir vykstą pasikeitimai taip 
pat reikalingi mūsų didelio dėmesio ir gero pa- 
žinimo. Bolševikinis režimas akupuotoje Lietu- 
voje, Rytprūsiuose, plačioje Vilnijoje ir Gudijo- 
je yra padaręs ir tebedaro epochinės reikšmės 
pakeitimus. Rytprūsiuose iki vadinamosios Pots- 
damo linijos yra beveik visai išnaikinti vokiečiai. 
Lietuvoje, Gudijoje išžudyta ir išvežta šimtai 
tūkstančių gyventojų, kiti suvaryti į kolchozus, 
išgriauti kaimai, sodybos. I visus šiuos kraštus 
privežta rusų ir aziatų: mongolų, totorių, kinų, 
korejiečių ir kitų. Šaltasis karas ne vien Lietu- 
voje, bet visoje Vidurio Europoje naikina vietos 
gyventojus daug didesniu tempu ir daug didesniu 
mastu, kaip tai kada yra naikinę patys karštieji 
karai. Penkmečių darbai ir planai praneša pra- 
eities šimtmečius. 

Nera jokios abejonės, kad tie visi padari- 
niai turės nepaprastai didelę reikšmę pokariniam 
tų kraštų atstatymui ir jų teritoriniams klausi- 
mams. Naujai sukurti erdvių ir gyventojų san- 
tykiai, kraštų apvaldymo ir atstatymo galimy- 
bės tuometiniai tautų potencialai bus daug dau- 
giau vertinami ir paisomi, kaip tarptautinės ar 
tarpvalstybinės sutartys, arba seniau turėję 
reikšmės, nors ir labai svarūs, etnografiniai ar 
kurie kiti motyvai. 


Dabartinės laisvos Europos didžioji proble- 
ma yra Europos hiperpopuliacija. Nežiūrint, kad 
po antrojo pasaulinio karo apie 2 milijonai Va- 
karų Europos gyventojų persikėlė į užjūrio kraš- 
tus, dar apie 5 mil. žmonių Vakarų Europa turi 
perdaug, negu leidžia jos ekonominiai ištekliai. 
Tas gyventojų perteklius su didžiausiais sunku- 
mais norima perkelti į kitus kraštus. Tačiau da- 


bar okupuotai Europos daliai išsilaisvinus, jei gy- 
ventojų perteklius nebus sumažintas, retesnėms 
erdvėms Europoje bus daug neatsiginamų pre- 
tendentų. Vokiečiai ir lenkai, arba vieni iš jų, 
reikš labai dideles pretenzijas prasiplėsti išre- 
tintų erdvių sąskaita. 

Lietuvių tautos nuostoliai jau dabar labai 
dideli. Mes tik apytiksliai nuvokiame tų nuosto- 
lių skaičius. Daug kas iš mūsų kartais net per- 
daug tuos skaičius padidina. Tai jau neapdairus 
pasitarnavimas kitiems. Reikėtų visur operuoti 
tik mūsų oficialių organų skelbiamais ir patiks- 
lintais daviniais. Jau dabar aiškėja, kad, pavyz- 
džiui, Lietuvoje pasilikusių kunigų redukavi- 
mas į 100, arba ir kiti skelbiami skaitmenys yra 
pakuždėti lenkų, ar vokiečių — ir tai, greičiau- 
sia, sąmoningai. Mes tuos skaičius kartojame, 
norėdami sužadinti kitų pasigailėjimą mums, 
bet tuo dažnai kenkiame sau. Realybė yra tikrai 
klaiki, nuostoliai dideli, tačiau jų nereikia per- 
dėti ir nenurašyti mūsų tautos į nuostolius di- 
desniais skaičiais, negu juos nurašo žiaurusis 
okupantas. 

Tai vis gana svarbūs klausimai mūsų vals- 
tybės atstatymui ir jos žemių apribojimui. Juos 
reikia sekti su nepaprastu atidumu ir tinkamai 
įvertinti. 

3. Didelės reikšmės atsikuriančiai Lietuvai 
ir jos sienų nustatymui turės ir mūsų santykiai 
su kaimynais. Daugelio dalykų dabar nei numa- 
tyti negalime, bet į mūsų kaimynus, į mūsų bū- 
simus ar galimus tarp kaimynų santykius jau 
dabar reikia atkreipti daug didesnis dėmesys. 

Pavyzdžiui, dabar atrodo gana tikra, kad 
didysis konfliktas tarp Sovietų Rusijos ir Vaka- 
rų pasaulio yra neišvengiamas. Nedvejojame 
taip pat, kad tas konfliktas baigsis Vakarų lai- 
mėjimu. Tačiau tuo tarpu pasakyti, ar Vakarai 
sieks Rusijoje tik komunistinės santvarkos pa- 
naikinti, ar eis ir prie Rusijos padalinimo, tuo 
būdu užkertant kelią ne tik komunistiniam, bet 
iš viso rusiškajam imperializmui. Visai apy- 
tikriai galima sakyti, kad Vakarai tuo atžvilgiu 
dar nėra apsisprendę. Pavyzdžiui, JAV yra ne- 
maža nuomonių, kad Rusija turi būti padalyta, 
bet dar daugiau yra tokių, ir jų žodis tuo tarpu 
vyrauja, kad reikia siekti Rusijoje tik komunis- 
tinio režimo panaikinimo. Tiek vienas, tiek ki- 
tas atvejis turės didelės reikšmės ir Lietuvos 
būsimoms sienoms ir net iš viso būsimam Lietu- 
vos likimui. Nepadalytos Rusijos vakarinės sie- 
nos greičiausia eitų Pabaltijo valstybių rytinė- 
mis sienomis ir gal Curzono linija tarp Rusijos 
ir Lenkijos. Jei įvyktų Rusijos dalinimas, grei- 
čiausia iškiltų Ukrainos ir gal net Gudijos vals- 
tybės. Tai vėl sudarytų naują konjunktūrą ir 
Lietuvos sienų problemoms. Estai, latviai, gudai, 
ukrainiečiai daugiausia pasisako už Rusijos pa- 
dalinimą, gerai žinodami, kad Rusijos vulkano 
niekuomet nebus galima sustabdyti pastoviuose 
varžtuose. Lenkuose yra įvairių nuomonių. Kai 
kurie iš jų galvoja, kad iš nepadalytos Rusijos 

jie rytuose gaus daugia žemių, negu iš pašonėje 
atsistačiusios Ukrainos ar Gudijos. 

Šitame Vakarų apsisprendimo dėl Rusijos 
vyksme mes turime dalyvauti ne tik kaip stebė- 
tojai, bet aktyviai ir sumaniai reikšti ir kelti mū- 
sų nusistatymą bei samprotavimus. 

Mūsų santykių su lenkais klausimas taip 
pat gyvas ir aktualus. Politiniai lenkų egzilai yra 
nevieningi. Tuo tarpu lenkai veikia trijuose fron- 
tuose: egzilinė lenkų vyriausybė Londone, Na- 
cionalinė Lenkų Taryba ir Demokratinis Lenkų 
Centras. Pirmieji siekia daug žemių Rytuose ir 
Vakaruose, antrieji daugiau atsigrįžę į Vakarus 
ir siekia Oderio-Neissės — dabar esamos sienos, 
tretieji savo teritorinių reikalavimų griežtai ne- 
formuluoja, bet stovi už lenkų tautai būtinai rei- 
kalingą gyvenamą erdvę. Taigi ir lenkų planai, 
jų projektai ir samprotavimai mums reikia ge- 
rai pažinti, su lenkais palaikyti kontaktą ir jieš- 
koti tarp jų mums palankesnių ir priimtinesnių 
nusistatymų. 

Vokiečių rytinių teritorijų problemos taip 
pat neišleistinos iš akių. Vokiečių šūkis: “Nach 
Osten wollen wir reiten" yra senas ir nesikei- 
čiantis. Vokiečiai ir antrojo pasaulinio karo me- 
tu norėjo pasigrobti naujų žemių rytuose. '"Ta- 
čiau užuot gavę, jie nemaža prarado. Lenkija iš 
Vokietijos žemių gavo: Dancigą — 1,893 km.?, 
Rytprūsių — pietinę dalį — 23,655, Aukštutinės 
ir Žemutinės Silezijos sritis — 34,816, Zittau aps- 
kritį — 146, Wollin ir Usedom salas — 658, Po- 


meranijos — 30,335 ir vadinamąją Lebuser že- 


mę — 11,350. Pagaliau šiaurinė Rytprūsių dalis 
yra Sovietų Rusijos rankose 13,336 km.?. Taigi, 
iš viso Vokietija neteko rytuose 116,189 km?. Tai 
yra labai žymūs nuostoliai. Jau dabar visa Vo- 
kietijos mašinerija, o taip pat institutai, spauda 
ir kitos priemonės užsukti tiems kraštams at- 
gauti. 

Žodžiu, visuose pakraščiuose mums reikia 
ypatingu būdu būdėti ir sekti įvykių eigą. Nau- 
jas Europos pertvarkymas greičiausia neis tuo 
keliu, kokiu ėjo po pirmojo pasaulinio karo Ver- 
salio taikos konferencijoje. Nauji santykiai, nau- 
ji šūkiai, visokeriopo Europos federalizmo idė- 
jos ir tam tikslui sukurtos organizacijos taip pat 
turės savo reikšmę. 

Visa tai vienu ar kitu atžvilgiu atsilieps ir 
Lietuvos valstybės atstatyme ir jos teritoriniuo- 
se klausimuose. Visame šitame darbo bare visų 
mūsų glaudus ir planingas bendradarbiavimas 
yra ne tik reikalingas, bet ir būtinas. Visiems 
darbo ištisi plotai, bet jie reikia rikiuoti pagal 
atitinkamas sritis, patyrimus r sugebėjmus. 

Mes nesame toke tvirti ir savarankūs, kad 
savo teritorinius klausimus galėtume spręsti ir 
nustatinėti patys vieni. Žinoma, mes turime tu- 
rėti savo nuomonę ir aiškius nusistatymus, ta- 
čiau galutinas jų realizavimas priklausys nuo to, 
kaip tvirti mes galėsime atsisėsti prie derybų 
stalo ir kaip mūsų reikalavimus supras ir ver- 
tins kiti derybų partneriai. 


ER-AŽNŽAI S KIOLZ UE ES 


LACRIMAE CHRISTI 


Mums nekantriai aušros belaukiant 
pranyko taurėje puta, 

žvaigždėtos erdvės apsiniaukė — 
staiga išblyško visata. 


Tiktai veiduos negęsta ugnys 
ir liejasi daina graudi; 

taurė — gili, gili bedugnė 
didžiausiam kūnui paskandint. 


Vėl driekiasi pavasario banga į šiaurę 
šviesių merginų eisena grakščia — 
lyg sapnas perveria tikrovę biaurią, 


nubraukia ašaras karčias. — 
Jau atitolink, Viešpatie, tą taurę, 
nes ji — vis vien tuščia. 

TROšKULYS 


Gana bus valgyti ir gerti — 

gana jau kūnui pataikaut; 

kiek prarijau — aš pats nevertas. 
Jau per godumą netekau 


visos tikrosios savo vertės; 
gal būt, ir vardo netekau, 
kuris tikrai gražus ir šventas... 
Ar aš tau, sese, nesakiau, 


kad ir tamsiausios žvaigždės krenta 
iš debesyno neaiškaus 
ir suliepsnojusios užgęsta 


paklydusio žmogaus kely, 
kad visą amžių nusitęstų 
šviesos ir meilės troškulys. 


LITERATŪROS IR MENO KRITIKAS 


LEONAS IMEBLN- S. BRUOŽAI 


JONAS GRINIUS 


B Nuo tada, kai meno ir literatūros kritika 
1šėjo Iš asmeninių pomėgių rato į viešumą — į 
salionus, 1 spaudą, į paskaitų auditorijas — ji 
tapo didelių ir mažų nesusipratimų priežastimi 
tarp įvairių meno kūrėjų ir jų veikalų vertinto- 
jų. Tie nesusipratimai ir ginčai buvo visada gy- 
vi, jei tik buvo gyva meninė kūryba. Jie buvo 
gana ryškiai matyti tremties spaudoj. Jie neiš- 
nyks nė ateity, kur tik gyvai pulsuos kūrybinis 
dailiojo meno ir literatūros gyvenimas. "Todėl 
ir šiandien gali būti visai vietoj klausimas: iš 
kur tie nesusipratimai ir ginčai tarp meno kūrė- 
jų ir kritikų? Kokie veiksniai lemia, kad ir pa- 
tys kritikai kartais nesutaria ir įvairiai tuos pa- 
čius literatūros ir meno kūrinius vertina? 


Atsakyti i šiuos klausimus — reiškia išaiš- 
kinti ir suprasti, kas yra kritikas, kas yra kriti- 
ka, kokie yra jos uždaviniai, priemonės ir meto- 
dai. 


Pirmiausia, kas yra meno ir literatūros kri- 
tikas? Kuo jis panašus į meno kūrėją ir kuo jis 
skiriasi nuo jo? Ar jis yra rašytojo, poeto, dai- 
lininko ir kompozitoriaus priešas, ar draugas, ar 
dar kas kita? 


Plačioje publikoje ir pačiuose kūrėjuose 
dažniausiai vyrauja nuomonė, kad kritikas yra 
rašytojų, dailininkų ir kompozitorių priešas. Ta- 
čiau iš tikrųjų šitokia nuomonė yra klaidinga 
arba gerokai iškreipta. Šiūrint esmės, kaip kri- 
tikas pirmiausia su kūriniais susiduria, jis grei- 
čiau yra kūrėjų draugas negu priešas. Juk jis 
pirmiausia yra literatūros veikalų skaitytojas, 
dailės ir teatro veikalų žiūrovas, parodų, spek- 
taklių ir koncertų lankytojas. Jis nuo paprasto- 
sios publikos skiriasi tuo, kad jis savo nuomonę 
apie dailųjį kūrinį reiškia viešai, ją pagrįsda- 
mas. O skaitytojų, žiūrovų ir klausytojų apskri- 
tai joks meno kūrėjas nelaiko priešais, nes jiems 
iš dalies meno kūriniai ir kuriami. Ir jie domisi 
meno kūriniais ne vien grynai asmeniniais su- 
metimais, bet dėl grožio meilės, dėl prasmingų 
kūrinių meilės, kuri bent iš dalies gali tekti ir 
neretai tenka jų autoriams. O kritikas net la- 
biau už paprastą skaitytoją, žiūrovą ar klausyto- 
ją domisi meno kūriniais, stengias1 suvokti jų 
originalumą ir susekti jo prasmę. Taigi pačiu 
pirmuoju psichiniu judesiu kritikas yra, nors ir 
netiesioginis, meno kūrėjų draugas, kaip daugu- 
mas skaitytojų, žiūrovų ir klausytojų. Tai kar- 
tais paliudija ir patys meno kūrėjai, nusiskųs- 
dami, kad neatsiranda kritikų, kurie į jų kūri- 


nius atkreiptų rimtą dėmesį, juos atskleistų vi- 
suomenei ir tinkamai įvertintų. 

Tačiau kai kritikas apie rašytojų ir kitų 
menininkų kūrinius pasisako, dažnai iš autorių 
ir jų bičiulių susilaukia pabarimo, kuris kartais 
nueina ligi paniekos ir neapykantos. Nors kriti- 
ko raštai autoriams būna vienaip ar kitaip nau- 
dingi, tačiau jie į kritiką dažniau žiūri, kaip į 
žmogų, kurio reikia privengti, kaip nevisai ra- 
mios sąžinės pilietis kad žiūri į teisėją. Tiesa, 
tarp meno kritiko ir teisėjo yra tam tikro pana- 
šumo, nes ir vienas ir kitas nagrinėjamus kito 
darbus vertina viešai, tuos savo vertinimus grįs- 
damas atitinkamais objektyviniais daviniais. Ir 
vienas ir kitas vertina gerai arba blogai, vienas 
ir kitas spręsdamas ir vertindamas gali suklysti, 
arba vertinamajam gali atrodyti neteisingas. Dėl 
šito vertinamojo sprendimo dažniau negu dėl ne- 
supratimo kritikas ir būna rašytojų ir kitų me- 
no kūrėjų puolamas ir kartais net niekinamas. 


Yra dar ir kita priežastis, dėl kurios meno 
kūrėjai nepalankiai žiūri į kritiką. Jiems kriti- 
kas atrodo, kaip varžovas, tik žemesnės, menkes- 
nės rūšies varžovas, kuris negali to padaryti, ką 
padaro poetas, rašytojas ar kitas meno kūrėjas. 
Juk ne ką kita atskleidžia šitoks neretai girdi- 
mas posakis, nukreiptas prieš kritiką: girdi, leng- 
va pasakyti, kad šis ar tas kūriny negerai; bet 
tegu jis padaro geriau arba bent taip, kaip mano 
padaryta, ir tai dar bus labai gerai. Kritikas me- 
no kūrėjams atrodo nepajėgiu varžovu dar ir 
todėl, kad jis yra priklausomas nuo meno kū- 
rinių. Jei šių nebūtų kuriama, kritikas būtų 
taip pat nevaisingas, nes neturėtų apie ką kal- 
bėti ir rašyti. O kada kalba ir rašo, jis kartais 
menininkams atrodo, kaip darkytojas, nes vi- 
suomenei jų kūrinius parodo savaip — sutrauk- 
tus, suschematizuotus, kartais atskirais gabalais 
išanalizuotus. Šitai kūrėjas užmiršta, kai jo kū- 
riniai, apskritai imant, vertinami teigiamai. Bet 
kai kritikas ima vertinti neigiamai, tada auto- 
rams dažniausiai atrodo, kad jis daug ko nesu- 
pranta ir visuomenei iškreiptai ir sudarkytai pa- 
rodo. Be abejo, kritikas kartais ir šitaip suklys- 
ta ir nusikalsta prieš autorių ir visuomenę. Ta- 
čiau net geriausios valios kritikas gali būti au- 
toriaus apkaltintas, kad jis jo kūrinių nesupran- 
ta ir sudarkytus pristato visuomenei, nes jis ki- 
taip kuria negu rašytojas, dailininkas ar kom- 
pozitorius. 


Kritikas kūrėjas. Būdamas meno kūrėjų 
draugu ir teisėju, kritikas drauge yra kūrėjas, 

panašus kai kuriais atžvilgiais į rašytoją, moksli- 
ninką ir filosofą. 


Kritikas labiausiai panašus į rašytoją. Kaip 
šis su tikrove, taip kritikas su literatūros ir me- 
no kūriniais pirmiausia santykiauja intuityviai, 
kaip su konkretybėmis. Žvelgdamas į meno ir li- 
teratūros kūrinius intuityviškai ir sintetiškai, t. 
y. visomis pažinimo galiomis, nuspalvintomis 
jausmų, kritikas juos savo dvasioj atgaivina, at- 
kuria pagal autorių duotas užbraižas, pagal jų 
sąmoningas ir nesąmoningas sugestijas, įsispau- 
dusias kūriniuose. Šita intuicijos dovana padeda 
kritikui įsijausti į įvairius garsų, spalvų ir for- 
mų derinius, į įvairius jausmus, personažus ir jų 
situacijas, nors jie kūriniuose būtų ir labai skir- 
tingi nuo paties kritiko patyrimų ir jo psichinės 
struktūros. Bet kadangi kiekviena intuicija, taigi 
ir estetinė intuicija, yra arba jausmo nešama, ar- 
ba jausmo lydima, todėl ji būna daugiau ar ma- 
žiau subjektyvi. Tai neišvengiama. Tačiau tikras 
kritikas turi dovaną į meno kūrinių sužadintus 
įspūdžius, jausmus ir vaizdus pažiūrėti nesuin- 
teresuotai, objektyviai, užmiršdamas savo po- 
mėgius ir simpatijas. Tai, ką jis jaučia žiūrėda- 
mas į meno kūrinius, juos skaitydamas ar klau- 
sydamas, yra tartum ne jo pergyvenimai. Tiesa, 
jie yra jame, bet taip pat ir kūriny, nes jis yra 
tikroji tų pergyvenimų priežastis. Taigi šitaip 
kritikas darosi dvilypis, kaip dvilypis būna ra- 
šytojas, kurdamas įvairius bei skirtingus savo 
romanų ir dramų personažus. Šitas sugebėjimas 
dvilypuotis, pažvelgti į kito pasaulį ir jausmus 
nesuinteresuotai, daugiau ar mažiau objektyviai, 
meno ir literatūros kritiką pastato lygiomis su 
kitais kūrėjais. Vadinasi, tikras kritikas turi 
aukštesnio laipsnio objektyvuojančią intuiciją, 
negu eilinis dailiojo meno ar dailiosios literatū- 
ros mėgėjas. Tik šitos objektyvuojančios intuici- 
jos dėka kritikas gali įsijausti į įvairius kūrinius 
ir juos suprasti. Jos stoka kritiką padaro siaurą 
ir vienašališką, arba tetinkamą tik tam tikros 
krypties ar pobūdžio kūriniams vertinti. 


Su objektyvuojančia intuicija kritikas taip 
pat turi ir spontanišką išraišką, kurią sutinkame 
kiekviename kūrėjuje. Tai reiškia, kad patirtų 
intuityvių pergyvenimų jis nepasilieka sau pa- 
čiam, bet jaučia vidinį reikalą savo įspūdžiais, 
mintimis ir sprendimais pasidalyti su skaityto- 
jais ir klausytojais. Tiesa, spontaniška išraiška 
kritikui neturi tiek reikšmės, kiek rašytojui ar 
kitam meno kūrėjui, tačiau ji vistiek yra aukš- 
tesnio laipsnio negu eilinio skaitytojo ar žiūrovo. 
Jeigu kritikas spontaniškai nejaustų reikalo pa- 
sidalyti savo įspūdžiais ir mintimis su kitais, jis 
savo straipsnio nerašytų. Jis to nedarytų, nes 
straipsniui parašyti reikalingos pastangos, už ku- 
rias jis gali susilaukti iš autoriaus ir jo gerbėjų 
nepalankumo ir priekaištų. Taigi, nors nuošir- 
dus ir tiesus kritikas visada numano, kad jo 
straipsnis ar studija nevisus patenkins, tačiau jis 
vistiek imasi savo darbo, nes jaučia vidinį reika- 
lą pasisakyti ir šitaip pasitarnauti tiesai, grožiui 

ir gėriui. Tas reikalas išsireikšti yra tiek stiprus, 
kad jis neboja pastangų ir galimų nemalonumų. 
Juos nusveria vidinis balsas ir moralinis pasiten- 
kinimas, darbą atlikus. Todėl tikras kritikas ne- 
gali nerašyti ir nekalbėti, kaip negali nekurti 
tikras poetas, rašytojas, ar kitas meno kūrėjas, 
nors kiekvienas jų žino, kad daugelio bus abe- 
jingai sutiktas, nesuprastas ar net puolamas. 


Nors objektyvuojančia intuicija ir sponta- 
niška išraiška kritikas panašus į rašytoją, tačiau 
jis kitaip rašo negu rašytojas. Kai šis kuria kon- 
krečias formas — vaizdus, pavidalus, persona- 
žus, situacijas, kai šis konkretizuoja ir detalizuo- 
ja, tai kritikas eina priešinga kryptimi. Kriti- 
kas apibendrina, schematizuoja, formuluoja, ku- 
ria abstraktines formas samprotavimų ir spren- 
dimų pavidale. Tiesa, kad ir rašytojas, ypač poe- 
tas gali nukrypti į abstraktines formas, sakysim 
į samprotavimus ir loginius įrodymus, tačiau tuo 
jis nutolsta nuo meno kūrėjo kelio. Šiaipjau 
kiekvienas rašytojas, poetas ar kita meno kūrė- 
jas skiriasi nuo kitų Žmonių tuo, kad jis sugeba 
kurti individualias konkrečias (daiktines) for- 
mas, suteikdamas joms tiek emocinės sugesty- 
vios jėgos, jog tos formos atrodo, kaip nauja pras- 
minga tikrovė, verta skaitytojo ar žiūrovo susi- 
domėjimo ir net pastangų jai pažinti. Tuo tarpu 
kritikas šito sugebėjimo sukurti individualią 
meninę tikrovę gali neturėti. Jam šis sugebėji- 
mas nėra esminis ir būtinas, nes tada, kada jis 
atlieka savo funkciją, rašydamas straipsnį ar 
studiją, jis nuo konkrečių formų — nuo dailiųjų 
literatūros ir meno kūrinių — eina prie abstrak- 
čių. Jis menininkų ar rašytojų sukurtas konkre- 
tybes suglaudžia į daugiau ar mažiau abstrak- 
čias frazes, iš duotų apčiuopiamų premisų jis 
padaro logines išvadas, nurodo metafizinę per- 
spektyvą. Taigi rašytojas tiek, kiek jis yra meni- 
ninkuų, ir kritikas tiek, kiek jis yra kritiku, ku- 
riamų formų atžvilgiu eina priešingomis krypti- 
mis, — rašytojas į individualias konkretybes, o 
kritikas — į bendrybes, į atotraukas, į dėsnius, 
nors žodis vienam ir kitam pasilieka pagrindine 
išraiškos priemone. 


Kritikas - mokslininkas ir filosofas. Siekda- 
mas bendrybių ir versdamasis atitrauktinėmis 
formomis, kritikas nutolsta nuo rašytojo, bet pri- 
artėja prie mokslininko ir filosofo, kurie taip pat 
siekia bendrybių ir kuria abstrakčias formas 
formulių, sprendimų ir tezių pavidale. Kritikas 
panašus i mokslininką dar ir tuo, kad savo intui- 
tyvinius įspūdžius stengiasi pagrįsti duomeni- 
mis, kuriuos jis randa kūriniuose, kūrėjų gyve- 
nime ir jų aplinkoj. Jis atsiremia ne tik į įspū- 
džius, bet ir i kūrinių faktus. Jis gretina juos 
vienus su kitais minties, emocijos, vaizdo, nuo- 
seklumo ir kitais atžvilgiais. Meninių faktų pras- 
mei geriau suprasti jis žvelgia i paties kūrėjo 
gyvenimą, i vyraujančias laiko idėjas, i kitų to 
laiko autorių ir pirmtakų kūrinius. Žodžiu, kri- 
tikas nesitenkina vienu kūriniu ar keliais faktų 
konstatavimais, bet jieško psichologinių, socia- 

linių, idėjinių priežasčių ir įtakų, kurios paska- 
tino autorių ar autorius iškelti tam tikras idėjas 
ir kurti vaizdus, susidaryti nuotaikas, susifor- 
muoti pasaulėjautą, stilių, ar pavartoti vienokią 
ar kitokią techniką. Kūrinius aprašydamas ir 
analizuodamas, meninius, psichologinius ir idė- 
jinius faktus atrinkdamas ir rūšiuodamas, kriti- 
kas elgiasi lyg mokslininkas botanikas ar ana- 
tomas. Tačiau tuo kritiko darbas ir pareigos ne- 
sibaigia. Jei jis tenkintųsi tik kūrinių analize ir 
jų aprašymu, faktų sisteminimu ir jų priežas- 
čių nurodymu, jis dar nebūtų kritikas, nors ir 
būtų panašus i mokslininką. 

Tiesa, kad tokių kritikų, kurie turėjo pre- 
tenzijų būti mokslininkais, nuo XIX amž. vidu- 
rio yra buvę nemaža. Tai — pozityvizmo ir 
scientizmo pasekėjai, H. Tainę idėjų epigonai. 
Jie rankioja faktus ir faktelius, kurie liečia kūri- 
nio genezę, jie išnagrinėja kūrėjo gyvenimą, su- 
registruoja įvairias datas, sulygina įvairius teks- 
tus ir motyvus, visą surinktą medžiagą sistemin- 
gai sugrupuoja ir išdėsto, tačiau, jei pasilieka 
tik faktų srity, jie galutinėj sąskaitoj tikros t. y. 
vertinamosios kritikos nesukuria. Taip atsitinka 
dėl to, kad kritika nėra nei estetinių įspūdžių 
atpasakojimas, nei faktų analizė ir sisteminimas, 
bet meninės visumos vertinimas, pasiremiant 
aukščiau minėtais duomenimis. O vertinimas nė- 
ra galimas be prasmingo visumos žvilgsnio, ku- 
ri duoda pasaulėžiūra, remiama vienokios ar ki- 
tokios filosofijos. 

Ir iš tikro kritikas, kuris nori būti grynu 
mokslininku, besiremiančiu faktais ir jų sistema- 
tizacija, negali nieko pasakyti apie kūrinių es- 
tetinę, etinę ir idėjinę vertę, nes faktai, net su- 
vesti į schemas ir sistemas, vistiek pasilieka tik 
faktais, jei į juos nežiūrime tam tikrų vertybių 
žvilgsniu. Juk mokslininkas (botanikas, chemi- 
kas, fizikas), išanalizavęs ir susistematizavęs fak- 
tus, kurie net atskleidžia gamtos dėsnius, negali 
nieko pasakyti apie jų gerumą arba blogumą ir 
apiejų galutinę tolimiausią priežastį tol, kol jis 
pasilieka grynų faktų srity, kaip mokslininkas. 
Taip pat nedaugiau apie meno ir literatūros kū- 
rinių vertę tegali pasakyti ir tas kritikas, kuris 
dedasi esąs mokslininkas. Tik tada, kai jis atsi- 
stoja aukščiau faktų, kada į juos pažiūri filosofo 
žvilgsniu, išeidamas iš metafizinių, etinių ir este- 
tinių principų, tada jis tampa vertintoju ir tik- 
ruoju kritiku. | | 

Taigi tikras kritikas, kuris vertina meno 1r 
literatūros kūrinius, yra taip pat iš dalies tiloso- 
fas. Jis vyra net daugiau filosofas negu moksli- 
ninkas. Tiesa, jis pirmiausia remiasi faktais 2 
meno kūriniais, — juos analizuoja ir analizės iš- 
davas sistemina, tačiau tie analizės faktai netur! 
jam savarankiškos reikšmės. Kūrinių analizės ir 
kitokia faktinė medžiaga dažniausiai iliustruo- 
ja ir koreguoja tai, ką diktuoja kritiko intuici- 
ja, kurią jis patiria, susidūręs su kūriniais, ir ku- 
rią jis vertina savo pasaulėžiūros principų švie- 
soje. Nesakome, kad kūrinių analizės faktai kri- 
tikui būtų nereikšmingi. Ne. Jie reikalingi kri- 


tiko intuicijos duomenims patikrinti, kad verti- 
namasis sprendimas neprieštarautų faktams. Ta- 
čiau pagal duotą pagrindinę kūrinio užbraižą 
taktai gali būti kritiko interpretuojami. Todėl 
analizės duomenimis kritikas dažniausiai įrodi- 
nėja tai, ką jis intuityviai jaučia. Jis tą intuity- 
viai suvokiamą meninę visumą ir atskirus 
jos faktus vertina pagal filosofinius-pasaulėžiū- 
rinius principus, kurių faktai negali nei pagrįsti, 
nei sugriauti. Taip yra todėl, kad principai sto- 
vi aukščiau faktų, o intuicijos duomenys iš san- 
tykių su kūriniais yra pirmesni už tų kūrinių 
analizę. Tiesa, analizės faktai tarnauja medžia- 
gos vertinimui, jie taip pat vienu atveju koreguo- 
ja intuiciją, o kitu ją sutvirtina, tačiau lemiamą 
vaidmenį vaidina kritiko intuicija ir jo principai 
bei vertybių skalė. 

Šitokių išvadų priėjus, gali nevienam atro- 
dyti, kad kritiko sprendimai ir vertinimai esą 
sauvališki. Tačiau iš tikro taip nėra, nes kritiko 
intuicija yra atremta į kūrinius ir yra koreguo- 
jama tų kūrinių analizės faktų. O antra, spren- 
džiamieji vertinimai taip pat neturi paneigti fak- 
tų, kuriuos duoda analizė. Todėl, tiksliau kal- 
bant, būtų galima pasakyti, kad kritiko atlieka- 
mi meno ir literatūros kūrinių vertinimai nėra 
iš esmės sauvališkesni už gyvenimo prasmės ir 
vertės sprendimus, kuriuos atlieka filosofas ar 
šiaip mąstąs žmogus. Juk negalima sakyti, kad 
mąstytojas, kuris vienaip ar kitaip vertina gy- 
venimą ir jo faktus, norėtų būti neteisingas ar 
juos sauvališkai kraipyti. Jis juos vertina taip, 
kaip juos jaučia ir mąsto, ypač kaip jam liepia 
sąžinė ir principai. Bet šitie principai dažniau- 
siai nėra tikrovės faktų tiesiogiškai įrodomi ar 
sugriaunami. Jie yra išvesti iš kokios nors vie- 
nos pagrindinės prielaidos, kuri buvo intuity- 
viai suvokta ir laikoma tikrų tikriausia, nes ne- 
prieštaraujanti protui ir patenkinanti sąžinę. 
Mąstytojui spiritualistui ir materialistui tokiu 
aksiominiu kertiniu pasaulėžiūros akmenimi yra 
būtis, nors kiekvieno priešingai suprantama. Fi- 
losofui spiritualistui tikrąją būtimi yra dvasinė 
Būtis, Absoliutas, Dievas, o materialistui tikrąja 
būtimi atrodo esanti materija. Iš šitos skirtingos 
būties sampratos jiedu išveda visus kitus princi- 
pus. Jiedu sukuria skirtingą etiką ir estetiką ir 
todėl skirtingai, tiesiog prieštaraujančiai, verti- 
na gyvenimą, meninę kūrybą ir jų reiškinius. Ir 
dėl to jiems nedera prikaišioti sauvališkumo, jei 
tik jie vadovaujasi savo sąžinės nurodymais. 

Panašiai atsitinka ir su kritiku, nes jis taip 
pat yra mąstąs žmogus. Ir jis turi savo įvairius 
principus, kuriuos nekartą yra giliai apsvarstęs 
ir emocionališkai pergyvenęs. Jis turi su savo 
patyrimu ir pasaulėžiūriniais principais suderin- 
tą koncepciją apie kultūrinę ir meninę kūrybą. 
Todėl jis žino, kas yra gėris, grožis ir menas, ko- 
kia yra gėrybių skalė ir kokie yra jų kriterijai. 
Ir kada šitoks kritikas susitinka su literatūros ir 
meno kūriniais, jis apie juos sprendžia pagal sa- 
vo intuiciją, kuri jam pirmiausia pasako, kas yra 
tas ar kitas kūrinys. Patikrinęs tai kūrinio ana- 

lize, jis pagaliau visa tai vertina pagal savo prin- 
cipus ir susidarytą vertybių skalę. Todėl šian- 
dien tik naivus žmogelis gali nesuprasti pasau- 
lėžiūrinių principų reikšmės kūryboj ir kritikoj. 
Tik naivėlis ir užkietėjęs pozityvistas gali ste- 
bėtis, kad, apie tuos pačius kūrinius kalbėdami, 
kritikai nesutaria ir net vienas kitam priešta- 
rauja. Taip atsitinka ne būtinai dėl to, kad kri- 
tikai sauvaliautų arba mokslinius metodus pa- 
neigtų, bet dėl to, kad tuos pačius kūrinius jie 
skirtingai suvokia, skirtingai pergyvena emocio- 
naliai ir skirtingai supranta. Kaip psichiniai ir 
principiniai skirtumai turi nemažos reikšmės 
gyvenimo ir pasaulio vertinime, taip pat nema- 
žiau jie turi reikšmės meninės ir apskritai kul- 
tūrinės kūrybos vertinime. 

Tiesa, šitame darbe nėra bereikšmiai įvai- 
rūs aplinkiniai, tariamai moksliški, apčiuopiami 
faktai fakteliai. Vadinamieji moksliški keliai, 
kaip kūrėjų gyvenimo pažinimas, jų epochos 
kultūros ir artimosios aplinkos studijos gali kri- 
tikui padėti geriau suprasti kūrinius, tačiau jie 
neturi tokios reikšmės, kaip pačių kūrinių ana- 
lizė, nors ir ji nėra lemianti. Ta analizė svarbi, 
nes ji apsaugo kritiką nuo atitrūkusių ir nepa- 
gristų išvadų, ji pakoreguoja, papildo ar sustip- 
rina tiesioginės intuicijos duomenis, tačiau ji ne- 
padaro kritiko mokslininku. Kūrinių analizė ir 
faktai, gauti pagelbiniais metodais (biografinių, 
istoriniu, sociologiniu), tik sudaro įspūdį, kad 
kritika yra mokslas. Tačiau iš tikrųjų taip nėra, 
nes kritiko svarbiausiais vadovais visada pasilie- 
ka jo tiesioginė sintetinė intuicija ir jo pasaulė- 
žiūros principai, c kūrinių analizė ir pagelbiniai 
faktai yra daugiau ar mažiau svarbūs pagelbi- 
ninkai, kurie kritikui padeda apsisaugoti nuo ga- 
limų savo paties fantazijų. 

Susitikus su kūriniais, tiesioginė intuicija 
pasako kritikui, kas yra kūrinys, kas jame tikra 
ir kas melaginga, kas pasakyta, kas persakyta ir 
perdėta, kas nutylėta ar praleista, kas yra es- 
mingo, kas sugestionuojama. Kūrinio analizė tai 
patikslina, papildo ar sustiprina, kiti daviniai kai 
ką paaiškina, o principų šviesa tuos visus duo- 
menis nušviečia tam tikra projekcija, kurioj iš- 
ryškėja vienokia ar kitokia dalykų vertė. Rem- 
damasis intuicija, kritikas gali pasakyti, kiek kū- 
rinys yra autentiškas ir kiek ne, analizės duo- 
menimis jis tai gali paremti ir pailiustruoti, o 
vadovaujamas principų protas nurodo jo idėji- 
nę, estetinę ir visuomeninę vertę. Tiesioginė in- 
tuicija ir analizė neleidžia kritikui nutrūkti nuo 
kūrinių į pašalinius ir įsivaizduotus dalykus, o 
pasaulėžiūriniai principai meta šviesą, kad iš- 
ryškėtų kūrinių esminės problemos, jų estetinė 
ir moralinė vertė bei reikšmė kultūrai. Kai kū- 
riniai yra estetiškai, psichologiškai ir idėjiškai 
menki, kai nėra problemų, susietų su metafizika, 
tada ir kritikas neturi ko pasakyti, nes jis jaučia 
pareigą išryškinti, lyg atbaigti ir drauge įvertin- 
ti tai, kas meno ir literatūros kūriniuose yra svar- 
baus ir reikšmingo. 

Taigi kritikas stovi greta rašytojo-meninin- 
ko ir arčiau filosofo negu mokslininko. Kritikas 
suvokia meninę tikrovę daugiau ar mažiau nesu- 
interesuotai, ją myli ir ja domisi dėl jos pačios, 
kaip rašytojas-menininkas; bet jis nagrinėja, in- 
terpretuoja ir vertina tą meninę tikrovę pagrin- 
dinių principų šviesoj, kaip filosofas, kuris visą 
tikrovę (gamtą, kultūrą, gyvenimą, antgamtę) 
interpretuoja ir vertina pagal savo pagrindinius 
principus. Kaip skirtingos pasaulėžiūros bei psi- 
chinės struktūros filosofai tą pačią visų suvo- 
kiamą tikrovę nevienodai supranta ir galutinės 
jos priežastis mato skirtingas, taip skirtingos pa- 
saulėžiūros bei psichinės struktūros kritikai gali 
nevienodai nušviesti ir nevienodai vertinti kūri- 
nius. 

Kritikų tipai. Vienas kritikas daugiau pasi- 
duoda savo intuicijai ir mažiau dėmesio kreipia 
į kūrinių analizę bei vertimus, antras mažiau pa- 
sitiki intuicijos duomenimis ir labiau leidžiasi į 
įvairių faktų rankiojimą ir analitinį kūrinių aiš- 
kinimą, o visą vertina gana neaiškiai. Tuo tarpu 
trečias kritikas savo dėmesį daugiausia gali su- 
telkti į vertinamuosius sprendimus, pasikliauda- 
mas tik intuicijos duomenimis ir palikdamas nuo- 
šaly analizes ir pagelbinius faktus. O šitie skir- 
tingumai priklauso ne tik nuo kritikų principi- 
nių pažiūrų, bet ir nuo psichinės struktūros, nes 
juk žmonės yra individai. Juo labiau yra indi- 
vidualūs kūrėjai, į kurių tarpą reikia įskaityti 
ir kritikus. Kiekvieno jų sielos stygos kitaip su- 
derintos, todėl vieno kritiko intuicija tame pat 
kūriny ryškiau ižvelgia vieną aspektą, kito — 
kitą, trečio — vėl kitą. 


Sakysim, juslinio tipo kritikui bus artimes- 
ni impresionistinio pobūdžio autorių kūriniai, 
kaip Ign. Šeiniaus, Jurgio Savickio, V. Ramono. 
Susitikęs su šitokiais arba kitokiais kūriniais, 
juslinis kritikas pirmiausia pastebės, kas priei- 
nama akiai ir ausiai — garsus, spalvas, veikėjų 
išvaizdą, jų gestus ir veiksmus, pro juos prasi- 
veržianti gyvybės srovenimą, gaivalingus ele- 
mentarius jausmus su instinktais. Jis labiau do- 
mėsis atskirais epizodais, tam tikrais momen- 
tais, charakteringomis smulkmanomis ir mažiau 
sielosis idėjomis ir problemomis, sudėtingais ir 
subtiliais veikėjų sąžinės konfliktais, paties kū- 
rinio visuma ir jos prasme. Jis bus linkęs pasi- 
kliauti savo intuicijos duomenimis ir juos papa- 
sakoti, negu leistis į analizes ir principines dis- 
kusijas. 

Tuo tarpu visai kitaip elgsis intelektualinio 
tipo kritikai. Kadangi protas visada siekia aiš- 
kumo ir jį randa tvarkoj, todėl vienas intelek- 
tualinis kritikas, toks, kaip A. Jakštas, labiau 
vertins darnios logiškos kompozicijos romaną ar 
dramą su nesudėtinga intryga, su ryškiai už- 
baigtais personažais (daugiau tipais), gyvenan- 
čiais ne miglotais instinktais ir nuotaikomis, bet 
paprastais giliais jausmais ir aiškiais siekimais. 
Kitaip sakant, tokio intelektualinio tipo kritikui 
bus labiau prie širdies klasikų ir kitokia kūryba, 


J. PAUTIENIUS 


kur daugiau aiškumo, paprastumo, harmonijos, 
ryškios kompozicinės vienybės, taisyklingumo. 
Tačiau kitas intelektualinis kritikas, kuris 
yra labiau linkęs į esmę negu į tvarką, iš intui- 
cijos pateiktų duomenų stengsis išlukštenti idė- 
jas, atskleisti problemas, parodyti jų gilumą ir 
sudėtingumą. Jis mažai tesidomi kūrinio forma- 
line puse ir kūrinio atskleidžiamo gyvenimo įvai- 
rumu, nepastebės arba autorių: atleis, jeigu jo 
kūrinys būtų be didelės sugestyvinės jėgos, t. y. 
daugiau proto negu emocinės intuicijos vaisius, 
kad tik jame būtų idėjų ir problemų, kurias kri- 
tikas galėtų nagrinėti, vienas idėjas sukritikuo- 
damas ir atmesdamas, antroms pritardamas, tre- 
čias ypatingai išryškindamas ir pabrėždamas, 
kad tik šitaip būtų atskleistas kūrinių proble- 
matinis turtingumas ir prasmė. Intelektualio tipo 
kritikai, visumos vertintojai arba analizuotojai, 
labiau pasitiki iš eilės faktų besiperšančioms iš- 
vadoms negu tiesioginės intuicijos duomenimis. 
Jie gali būti ir dažnai būna nepalankūs impre- 
sionistinio meno kūrėjams, tokiems, kaip K. 
Hamsun ar P. Loti, tokiems gležniems svajoto- 
jams, kaip P. Verlaine, J. Aistis, bet už tai jie 


PILKA DIENA DZŪKŲ KRAšTE 


(špachtelis) 


žavisi Calderono, Schillerio, J. Baltrušaičio ar B. 
Brazdžionio kūryba. 


Tuo tarpu svajotojo prigimties kritikas ne- 
labai vertins pastaruosius, bet žavėsis P. Verlai- 
ne'u, J. Aisčių, M. Pečkauskaite, S. Lagerloef, 
Rembrandtu, Boecklinų, visais miglotais simbo- 
listais ir svajingaisiais romantikais, nes tokio 
kritiko intuicijoj intelektas naiškyla tiek, kad 
dominuotų kitas psichines galias. Tokio kritiko 
intuicijoj toną duoda aiškiai neapibrėžti jaus- 
mai, miglotos nuotaikos, judrūs vaizdai, susipy- 
nę su asociacijomis iš jo paties asmeninio gyve- 
nimo, iš lektūrų ir kitų meno kūrinių kontemp- 
liacijų. Jei intelektualinis tipas, sakysim, tokio 
M. K. Čiurlionio tapyboj pirmiausia jieškos pras- 
mės, tai svajotojas tuoj susidomės jo nuotaika, 
ta savotiška mistika, nes jam literatūros ar kito 
meno kūrinys yra pirmiausia proga plaukti sa- 
vo atsiminimų, jausmų ir fantazijos srovėj be 
apibrėžtų kontūrų ir ribų. Jam kritika pirmoj 
eilėj yra svajojimas balsu arba tų svajonių iš- 
liejimas popiery, kad kiti, kurie to kūrinio ne- 
skaitė ar nematė, iš tolo gautų pajusti apie jo 
svajingą žavesį arba bent įgautų noro su tuo kū- 
riniu susipažinti veidas į veidą. Toks svajotojo 

tipo kritikas nelinkęs į griežtas išvadas ir spren- 
dimus. Jis gali pasirodyti ir nenuoseklus. Tai, ką 
vieną kartą vertino daugiau neigiamai, po kurio 
laiko, naujų gyvenimo įspūdžių paveiktas, jis ga- 
li vertinti jau teigiamai, arba atvirkščiai. Tuo 
sprendimų negriežtumu ir nepastovumu kritikas 
svajotojas panašus į juslinį-impresionistinį. Ski- 
riasi jie svarbiausia tuo, kad juslinio tipo kriti- 
kas pasiduoda kūrinių sužadintiems įspūdžiams, 
o kritikui svajotojui didesnės reikšmės turi jo 
paties jausmai ir prisiminimai, gi kūrinys ar kū- 
riniai tetarnauja savotiška proga atskleisti savo 
vidaus pasaulį. Šito tipo kritikas yra subjek- 
tyvesnis už kitus. 


Nėra nuoseklus ir demoniškasis kritiko ti- 
pas, kurio prigimty beveik nuolat grumiasi ais- 
tros su valia. Jo intuicija, stebint meno kūrinius, 
retai kada tebūna rami, giedri, kupina pusiau- 
svyros kontempliacija. Jo intuicijai nuolat gre- 
sia pavojus pereiti į veiksmą ir kovą, supainioti 
estetinį džiaugsmą su praktikiniu veikimu. "To- 
dėl demoniškasis kritikas mažai kreipia dėme- 
sio į formalines kūrinio ypatybes ir į kompozi- 
ciją. Jis pirmoj eilėj jieško ir pastebi judesį ir 
aistrų prasiveržimus. Užtai jį žavi kontrastai, ne- 
ramus koloritas, audringi akordai ir disonansai, 
personažų aistros, jų konfliktai ir energingi 
veiksmai. Jis gilinasi ir savo kritikose iškelia ne 
tiek filosofines problemas, kiek veikėjų ir kūrė- 
jų komplikuota sielos gyvenimą ir iš to kylan- 
čias dramatines situacijas. Užtai demoniškojo 
kritiko sielai ir jo protiniams svarstymams jo- 
kių kitų genijų kūryba nebus tokia artima, kaip 
Mykolo Angelo, Beethoveno, R. Wagnerio, Sha- 
kespeare'o, Balzaco, T. Dostojevskio. Tokio ais- 
tringojo kritiko sprendimai bus griežti, kartais 
net perdėtai griežti. Jis barsis, pyks, žavėsis, 
egzaltuosis, bet užtai nebus toks nuoseklus, kaip 
intelektualinis kritikas. Todėl jo argumentacijoj 
ir išvadose bus galima kartais rasti net priešta- 
ravimų. 

Galima būtų ir daugiau kritikų tipų nuro- 
dyti ir charakterizuoti. Jų galima būtų priskai- 
čiuoti tiek, kiek yra žmogiškųjų tipų apskritai. 
Tačiau tai nieko daugiau neatskleistų, kaip tik 
tai, kad kritikai savo psichine struktūra nėra 
vienodi. Kaip kiekvienas skaitytojas ar žiūrovas 
ir juo labiau meno kūrėjas savaip reaguoja i pa- 
saulį, taip kiekvienas kritikas tą patį meno kūri- 
ni skirtingai pergyvena. O kadangi meno ir lite- 
ratūros kūrinvs vra individusli konkretybė, į ku- 
rią galima pažvelgti iš įvairių aspektų, tai kriti- 
kas nejučiomis pasirenka toki, kuris jo sielai ar- 
„1mesnis. Ir juo kritiko individualybė yra ryš- 
kesnė ir intuicija jautresnė, juo labiau dausėje 
šansai, kad iis savo kritikose iškels tokių dalykų 
kurie nustebins vidutinę publiką. Juo kritiko as 
menybė bus turtingesnė, juo apie nagrinėjamu:: 
kūrinius jis turės daugiau ko pasakyti, kai tuo 
tarpu eilinis skaitytojas ar žiūrovas tepasakys 
REaUIKoS arba net vasitenkins tokiais posakiais, 

aip patinka, nepatinka. Taigi tik ryškios asme- 

nybės tegali originaliai nušviesti žymius meno 
kūrinius ir juose glūdinčias problemas. Tačiau 
menki kūriniai neįkvėps nė didžiausių kritikų. 


Kūrėjai kaip kritikai. Tačiau jei kritiko as- 
menybė turi didelės reikšmės kritikos kūrybai, 
savaime peršasi klausimas, ar kritiku negali bū- 
ti rašytojas ir kitoks meno kūrėjas, nes jie visa- 
da yra ryškios individualybės. Apskritai atsa- 
kant, reikia pasakyti — taip, gali. Kiekvienas 
kūrėjas principe gali būti kritiku, ypač toj me- 
no srity, kuri jam yra artimiausia, kurioj jis 
pats kuria. Filosofas ir pedagogas St. Šalkaus- 
kis, kuris gerai nusimanė meno klausimuose, 
buvo įsitikinęs, kad kritikas turi praktikuoti 
bent vieną meną, nors ir neaukštame laipsny. St. 
Šalkauskis manė, kad kritikas savo teorines ži- 
nias apie meno esmę, apie kūrybos procesą ir 
apie meno techniką turi pagilinti praktiškai, me- 
nine kūryba, kad tinkamai atjaustų ir suprastų 
svetimų kūrybą. 


Ir kritikos istorija šitai St. Šalkauskio teo- 
rijai gali pritarti, nes iš tikro yra poetų ir rašy- 
tojų, kurie buvo ir yra kritikai. Nejieškant pa- 
vyzdžių svetur, galima nurodyti mūsiškius A. 
Jakštą, L. Girą, B. Sruogą, Putiną, B. Brazdžio- 
ni, A. Vaičiulaitį, A. Nyką-Niliūną. Jie yra ir žo- 
džio menininkai ir drauge daugiau ar mažiau 
ryškūs literatūros kritikai. Tačiau greta šių ga- 
lima būtų nurodyti ir kitų pavyzdžių, kai poetai 
ir kritikai net nemėgina kritikos žanre reikštis. 
O kitų kritikos raštai išeina silpni. Pavyzdžiui 
gali tarnauti J. Aistis. Tai žymus mūsų poetas, 
kuris iš savo kritinių straipsnių yra sudaręs net 
visą knygą. Tačiau apie mūsų rašytojus ir jų kū- 
rybą iš ten nedaug ką sužinome, nes jo kritikos 
straipsniai atrodo, kaip prisiminimai, įspūdžiai 
ir subjektyvinės refleksijos. Kadangi daugelis 
rašytojų menkai tepasireiškia arba visai nepasi- 
reiškia kaip kritikai, kyla klausimas, kodėl taip 
yra. Kodėl ypač mažai meno kritikų tebūna iš 
dailininkų ir kompozitorių eilių? 


To priežasčių yra kelios. Jų paviršutiniš- 
kiausia, bet dažniausiai minima — meno žmonių 
profesinis solidarumas. Esą, rašytojas ar daili- 
ninkas neturi rašyti apie savo kolegą ar kole- 
gas, nes publika ir paliestieji autoriai manysią, 
kad rašantysis menininkas norįs suniekinti savo 
konkurento darbus, kad jo paties kūriniai atro- 
dytų vertesni. Iš tikrųjų šitas argumentas būtų 
svarus, jei kritika tebūtų tik peikimas, kaip pla- 
čioji publika dažniausiai mano. Tačiau kiekvie- 
nas rašytojas ir dailininkas žino, kad kiekvienos 
rimtos kritikos uždavinys — paaiškinti, kas yra 
aptariamas kūrinys, iškelti kūriny glūdinčias 
problemas, parodyti kūrinio grožį ir originalumą 
ir tik paskui nurodyti trūkumus ir ydas, kurios 
kenkia kūrinių tobulumui vienu ar kitu atžvil- 
giu. Taigi profesinio kolegiškumo motyvas pasi- 
lieka daugiau išviršinis ir suprantamas, tik tu- 
rint galvoj prietaringą plačios publikos pažiūrą, 
kad kritika reiškianti peikimą. 


V. KAšUBA 
VAKARAS 


D. šulaičio nuotrauka 


Tačiau, jei rašytojai, dailininkai ir kompo- 
zitoriai retokai terašo kritinių straipsnių ir stu- 
dijų, yra gilesnių išvidinių priežasčių. Viena to- 
kių yra meno kūrinių ir kritikos formų priešingu- 
mas. Nors rašytojas ir kritikas yra panašūs tuo, 
kad vienas ir kitas turi objektyvuojančią intui- 
ciją ir spontanišką išraišką, aukštesnio laipsnio 
negu paprastas skaitytojas, tačiau juodu skiria- 
si formos sugebėjimais. Kaip matėme aukščiau, 
rašytojo kuriamos formos yra konkrečios, o kri- 
tiko — apibendrinti samprotavimai ir atitrauk- 
tos mintys, sprendimai, schemos. Kadangi rašyto- 
jas ar kitoks meno kūrėjas įpranta gyventi intui- 
tyviais jausmais ir vaizdais bei kurti konkrečias 
individualias formas, jam gali būti sunku vers- 
tis sąvokomis ir samprotavimais, t. y. atitrauk- 
tinėmis formomis taip, kad jo mintys būtų tiks- 
lios, kad jomis galėtų pasakyti visa, ką nori. 
Abstraktinė kritikos forma nevienam rašytojui 
ir kitos rūšies meno kūrėjui gali būti pagrindi- 
nė kliūtis pasireikšti kritikoj. Panašią, tik at- 
virkščią, sunkenybę sutinka kritikas, kuris nori 


tapti rašytoju. Taigi ne kiekvienas kritikas gali 
būti poetu arba rašytoju ir ne kiekvienas rašy- 
tojas ir kitoks meno kūrėjas pajėgia būti kriti- 
ku, net savo paties kūrybos kritiku. 


Sugebėeti kurti prieštaraujančias formas 


(konkrečias ir abstrakčias), būti rašytoju ir 
drauge kritiku tegali tik plačios psichinės struk- 
tūros ir aukštos intelektualinės kultūros žmonės. 
Todėl nesistebėkime, kad S. Bačinskaitė tegalė- 
jo būti tik gryna lyrikė, neparašiusi, rodos, nė 
vieno kritikos straipsnelio. O taip pat rašytojai, 
kurie parašo neblogų kritinių sraipsnių, yra la- 
biau žinomi kaip rašytojai negu kaip kritikai. 


Yra žmonių, kurie mano, kad žymus kūrė- 
jas negali būti geras kritikas dėl to, kad didelis 
talentas ar genijus yra ekskliuzyvus. Dėl viena- 
šališkai nukreiptos psichikos jis negalis pakan- 
kamai objektyviai suvokti ir pergyventi kitų kū- 
rybos, ištryškusios iš skirtingos sielos, ir todėl jis 
jos nekenčiąs. Kad šitokie atskiri atvejai gali pa- 
sitaikyti, dėl to ginčytis netenka; tačiau manyti, 


111 


kad genialus ar didelio talento rašytojas nega- 
lėtų apskritai kito žmogaus (skirtingos nuotaikos 
ir stiliaus) kūrinių atjausti ir suprasti, būtų klai- 
dinga. Juk jeigu kurdamas jis gali įsigyventi į 
įvairių ir skirtingų žmonių sielas, tai jam nėra 
negalima intuityviai suvokti ir suprasti kūrinių, 
kilusių iš kitokios sielos negu jo paties. Tiesa, 
toks didelio talento rašytojas savo kritikos 
straipsny gali ypatingiau iškelti kokį vieną sve- 
timos kūrybos aspektą, tačiau jis kaip tik gali 
būti toks, kokio vidutinis kritikas nepastebėtų. 
Kita vertus, negalima laikyti nusikaltimu auto- 
riui, jei kritikas į jo kūrinį pažvelgia tik vienu 
ar dviem atžvilgiais. Visapusiškai įvertinti žymų 
literatūros ar kitokio meno šedevrą kartais tėra 
galima, tik kelių kritikų nuomones sugretinus. 
Juk atsitinka net taip, kad šedevro prasmė ir 
vertė paaiškėja tik vėlesniems kritikams, kai au- 
torius jau seniai yra miręs. 


Sakysim, žinomas prancūzų romanistas 
Stendhalis manė, kad jo kūryba tebus suprasta 
tik po aštuoniasdešimt ar šimto metų po jo mir- 
ties. Iš tikro taip maždaug ir atsitiko — tik XX 
amž. pradžioj, išgyvenus realizmą ir natūraliz- 
mą, kritikai ir publika pradėjo teigiamai vertin- 
ti Stendhalio romanus ir apysakas. Juk ir genia- 
lusis Dostojevskis amžininkų nebuvo suprastas, 
nes to laiko silpnų asmenybių kritikai nepajėgė 
suvokti jo romanų giliųjų aspektų. Šie tik il- 
gainiui pradėjo aiškėti, nors ir šiandien įvairūs 
kritikai dar nesijaučia Dostojevskio kūrybą vis- 
pusiškai supratę. Taigi, jeigu reikia daug laiko, 
reikia karų ir revoliucijų išgyventi, kad kritikai 
pajėgtų atskleisti didžiųjų šedevrų prasmę, nėra 
ko norėti, kad juos iš karto vispusiškai nušviestų 
ir įvertintų Žymaus rašytojo kritinis straipsnis. 
Bet čia pat reikia pastebėti, kad didelis rašyto- 
jas retai teturi progos sutikti savo amžininkų 
žymius kūrinius, kurie būtų verti jo talento in- 
terpretacijos. 


Kai kalbame apie rašytojų ir kitų meninin- 
kų tinkamumą kritikai, reikia prisiminti dar vie- 
ną priekaištą, kurį yra iškėlęs vokietis Neu- 
mannas. Jis yra suskirstęs kritikus į penkis 
laipsnius. Prie ketvirto, bet ne paties aukščiau- 
sio laipsnio, jis yra priskyręs įvairių rūšių me- 
nininkus. Šiems jis prikiša siaurumą, nes jie daž- 
niausiai neima kūrinio visumos, o dėmesį dau- 
giausia nukreipia į techniką, į meistrišką ar ne- 
meistrišką priemonių pavartojimą. Šis priekaiš- 
tas yra rimtas. Ypač jis atrodo pagrįstas, kai pri- 
simename mūsų dailininkų kritikos straipsnius 
apie savo kolegas. Ligšiol tai būdavo arba pla- 
čios ekskursijos į meno istoriją, arba pastabos 
apie recenzuojamų autorių techniką — apie p'e- 
šinį, kolorito pobūdi, kompoziciją — lyg dailės 
kūrinys tik tiek ir tereikštų. Tuo tarpu net tobu- 
liausias technikos pavartojimas dar neduoda kū- 
rinio, kuris prabiltų į žiūrovą, lyg paslaptis. Net 
tobuliausios technikos darbas gali būti sausas, 
šaltas, besielis, nes technika mene tėra tik tar- 
naitė; daugumas mėgėjų, kontempliuodami gerą 

meno kūrinį, jos nė nepastebi. Tačiau ją pir- 
miausia pamato rašytojai, dailininkai, muzikai, 
susidūrę su savo srities svetimų autorių kūri- 
niais. Geriausia mokėdami ir suprasdami savo 
meno techniką, kitaip sakant, matydami visą 
nuogumą “virtuvės", kurioj vyksta kūryba, jie 
pirmiausia ir imasi analizuoti ir vertinti tas tech- 
nikines priemones, kurias pavartojo jo profesi- 
jos kolega. Bet jų išaiškinimas toli gražu nepa- 
kankamas visam kūriniui atjausti, suprasti ir 
įvertinti, nes ir su vidutine technika galima kar- 
tais sukurti gerą kūrinį. Todėl reikia sutikti su 
Neumannu, kad kritika menininkų, kuriuos ga- 
lime laikyti savo srities specialistais, neretai bū- 
na siaura ir negili. 

Taigi, nors principe negalima paneigti me- 
no kūrėjams sugebėjimo būti kritikais, tačiau 
konkrečiai susidaro eilė kliūčių, kurios nevie- 
nam menininkui, ypač dailininkui ir muzikui, 
kliudo kritikoj pasiekti aukštą laipsnį. Tačiau 
suminėtos kliūtys (formos priešingumas, talen- 
to vienašališkumas, siaurumas dėl įpratimo ver- 
tinti techniką), atrodo, mažiau turi reikšmės ra- 
šytojams. Ir patys dailininkai ir muzikai neretai 
pripažįsta, kad jų kūrinius geriau supranta ir 
geriau kritiškai įvertina rašytojai negu atitinka- 
mos meno šakos kolegos. Taip atsitinka dėl dvie- 
jų priežasčių. Viena, rašytojai lengviau už kitus 
valdo žodį ir mintį, kuriais naudojasi kritikas, 
o antra, — ir tai svarbiausia — pats rašytojo 
pašaukimas reikalauja plataus žvilgsnio ir gilios 
intelektualinės kultūros. 

Tai sakydami, iš dalies jau sutinkame su 
Neumanno nuomone, kad geriausias kritikas yra 
meno mėgėjas, turįs plačią estetinę ir gilią in- 
telektualinę kultūrą. Bet iš tikrųjų būtų tiksliau, 
pasakius, kad geru kritiku gali būti ir meno kū- 
rėjas ir meno mėgėjas, jei tik jie tokią plačią 
ir gilią kultūrą turi. 

Kritiko kultūra. Kritikui reikia plačios es- 
tetinės kultūros, nes ji tobulina jo skonį, kitaip 
sakant, jautrina, gilina jo objektyvuojančią in- 
tuiciją. Tik su ja tegalima suvokti kūrinius, ku- 
rie būna ivairiausių nuotaikų, idėjinių krypčių 
ir stilių. Todėl žmogus, kuris jaučiasi turįs kri- 
tiko pašaukimą, turi daug įvairių dailiosios lite- 
ratūros kūrinių perskaityti, daug muziejų, meno 
parodų, daug koncertų ir spektaklių aplankyti. 
Tai reikalinga ne tam, kad jis taptų visų meno 
rūšių žinovų, bet kad viena meno rūšis papildo 
kitą, kad vienas menas atsiremia į vieną psichi- 
nę galią, o kitas — į kitą, kad visų menų įvairių 
kūrinių pažinimas plečia akiratį, suteikia naujų 
įspūdžių ir minčių, ypač ugdo jautryn ir gilyn 
intuiciją. O jautri ir giliai įžvelgianti intuicija 
kritikui nemažiau reikalinga kaip meno kūrėjui, 
Jei savo kritikose jis nori rečiau klysti ir ma- 
žiau savo skaitytojų suklaidinti. Pavyzdžiai juk 
rodo, kad kritikai dažniausiai klysdavo ir klysta 
ne dėl metodų ar žinių stokos, bet dėl nejautrios 
ir negilios intuicijos, kurią paprastoj kalboj va- 
diname prastu arba blogu skoniu. Nuo šito kri- 


tiką saugo, jo intuiciją jautrina ir gilina dažnas 
santykiavimas su įvairiais žymiais kūriniais ir 
su gamta. Iš tikrųjų nereikia užmiršti gamtos, 
nes joj galima patirti tokių estetinių emocijų, 
kokių joks menas negali duoti. 


Tačiau kritiko kultūra nesibaigia menu ir 
gamta. Jis turi pažinti istoriją, ypač savo meno 
šakos istoriją, meno ir kultūros filosofiją, ir 
apskritai filosofiją. Jam reikia pažinti psicholo- 
giją, etiką, sociologiją ir kitus mokslus. Jis turi 
būti atviras krikščionių religijai, religijų istori- 
jai ir pačiam įvairiam gyvenimui. Tik šitaip kri- 
tikas gali pagilinti ir praturtinti savo intelektua- 
linę kultūrą, susipažinti su įvairiomis teorijomis 
ir problemomis, kurias jam tenka aiškinti ir ver- 
tinti, susidūrus su žymiais meno, ypač dailiosios 
literatūros kūriniais. Neturėdamas plačios ir gi- 
lios intelektualinės kultūros, kritikas rizikuoja 
prašliaužti didžiųjų kūriniu paviršium, nepaste- 
bėti juose glūdinčių problemų ir tokiu būdu ne- 
suprasti pačių kūrinių, arba suprasti paviršuti- 
nius ir neivertinti giliaprasmių. O tai jau būtų 
nusižengimas ir autoriams ir visuomenei. Nuo 
šito apsisaugoti jam kaip tik padeda intelektua- 
linė ir estetinė kultūra, kurią jis turi savy palai- 
kyti, plėsti ir gilinti. 

Tiesa, kritikas gali (taip atrodo teoretiškai) 
savo kultūrą išlaikyti, atlikdamas savo pareigas, 
nes jis dažniau ar rečiau susiduria su naujais ir 
senais kūriniais. Tačiau šitame santykiavime 
glūdi taip pat pavojus atbukti ir susmulkėti. To 
neatsitiktų, jei visi arba bent žymioji dalis kū- 
rinių, su kuriais kritikas susiduria, būtų estetiš- 
kai ir idėjiškai vertingi. Tačiau iš tikrųjų taip 
nėra, nes nevertingų ir vidutinių kūrinių visada 
būna daugiau negu žymių ir genialių. Ir jeigu 
dar kritikas iš pareigos ar dėl kitų aplinkybių 
tampa nuolatiniu laikraščių ir žurnalų recenzen- 
tu, jis savaime yra priverstas susidurti su visu 
literatūros ir kitokio meno šlamštu. O tai ne tik 
kritiko kultūros neugdo, bet ją žlugdo. Dažnai 
susidurdamas su menkaverčiais ir vidutiniais 
darbais, kritikas ilgainiui pradeda atbukti, smul- 
kėti, tapti abejingu, mažai bereikalaujančiu arba 
per griežtu. Kadangi jam yra nemalonu viešai 
kelti kitų, ypač gyvųjų autorių, silpnybes ir 
ydas, su menkaverčiais kūriniais dažnai susi- 
durdamas, bet norėdamas juose rasti ką nors ge- 
ro ir gražaus, kritikas darosi atlaidesnis, ima ka- 
bintis už smulkių talento blykčiojimų ir grožio 
krislelių. Tada jis nejučiomis pasako daugiau 
gero negu tie krislai verti. O tai neprisideda nei 
prie paties kritiko tiesumo, nei nepatarnauja es- 
tetiniam visuomenės kėlimui. Kitas kritikas, 
užuot daręsis abejingas, tampa vis nervingesnis 


ir griežtesnis. Instinktyviai jausdamas, kad men- 
ki ir falšyvi literatūros ir meno darbai ir gadina 
ne tik visuomenės, bet ir paties kritiko skonį, 
jis vis dažniau ima erzintis ir pykti. Tada jis 
pradeda mažiau gilintis į recenzuojamą ir kriti- 
kuojamą dalyką, pasako griežčiau negu reikėtų, 
užmiršdamas, kad jo atbukinta intuicija galė- 
jo kaikurių teigiamybių nebesuvokti. O tai vėl 
veda į nusižengimus tiesai. Kad šito neatsitik- 
tų, kritikui tada nieko nebelieka, kaip mesti do- 
mėjusis pseudo literatūros ar pseudo meno dar- 
bais ir grįžti atsigaivinti prie didžiųjų šedevrų, 
nors jie nekartą jau būtų buvę skaityti ar maty- 
ti. 

Betgi kalbant apie kritiko kultūrą, reikia 
neužmiršti ir etinės kultūros, dorovinio jautru- 
mo ir taurumo. Moralinis tobulumas ir meilė 
imogui ypač reikalinga tada, kai kritikas kalba 
ir Tašo apie gyvų autorių kūrinius. Juos nagri- 
ueėdamas ir vertindamas, ypač nepalankiai atsi- 
liepdamas, kritikas turi atsiminti, kad per kūri- 
ni jis norom nenorom paliečia ir autorių, nes kū- 
rinys yra jo mylimas vaikas. Tiesa, kad šito vai- 
ko atžvilgiu jis teturi būti teisingas — negirti 
kas menka ir nepeikti kas gera. Tačiau už kūri- 
nio stovi autorius-žmogus, kuris reikalingas ne 
tik teisingumo, bet ir meilės net tada, kada au- 
torius yra nusižengęs morališkai ir estetiškai, su- 
kurdamas ydingą kūrinį, per jį siekdamas rek- 
lamos, tuščios garbės patenkinimo ar pelno. Ta- 
čiau vertindamas gyvųjų kūrinius, kritikas turi 
reikalo ne tik su autoriais, bet ir su publika, su 
skaitytojais. Kad jų nesuklaidintų, jis vėl turi 
būti teisingas, skelbti tik tai, ką jo sąžinė laiko 
tiesa. Taigi, vertindamas gyvų autorių kūri- 
nius, kritikas stovi gana jautrioj situacijoj. Iš 
vienos pusės jo pareiga kovoti už tiesą, nurodant 
ydas ir klaidas, tačiau iš kitos pusės jis turi bū- 
ti tiek atsargus ir taktiškas, kad nenusižengtų 
artimo meilei. Šitokioj padėty retas kritikas ne- 
paslysta, ypač kai jis susiduria su estetiškai ir 
morališkai ydingais gyvųjų autorių kūriniais. 
Tam išvengti kritikui ir reikia moralino jautru- 
mo, širdies taurumo ir takto. 

Galų gale matyti, kad kritikas yra daugiau 
kūrėjas negu mokslininkas. Jis stovi arčiau rašy- 
tojo ir filosofo negu grynųjų mokslų atstovų. 
Taip pat buvo matyti, kad kritiku gali būti ryš- 
kios individualybės asmuo, turtingas estetine, 
intelektualine ir moraline kultūra. Kritiku gali 
būti ir rašytojas, nes juo visada yra ryški asme- 
nybė, kuri iš pašaukimo turi ne tik gilią este- 
tine, bet ir plačią intelektualinę kultūrą.  Sun- 
kiau gerais kritikais būti kitų meno šakų kūrė- 
jams, nes jie sutinka daugiau kliūčių už rašy- 
toius. 

POEZIJA 


Kl. Jurgelionis 


Kl. Jurgelionis - Kalėdų Kaukė yra vyresnės kartos poetas. Jis gimė 
1886 metais, studijavo kalbotyrą ir ilgesnis laikas gyvena Amerikoje. Yra 
išleidęs eilių knygą “Glūdi liūdi“, kuri buvo tvirtai įvertinta Balio 
Sruogos. Be to, yra išvertes “Macbethą/* ir paskelbęs kitų raštų. Su savo 
poezija jau kuris laikas nebuvo rodęsis. Jo pažiūras apie poeziją skaity- 
lojas ras šio numerio apžvalgoje. R e 


DAINELĖ 


Eisiu, eisiu pažiūrėti 
Tavo žystančių gėlių 
Ir su tavim pakalbėti, 
Tart žodelių tau meilių. 


Linksmos, gražios tavo gėlės, 
Tu gražiai jas augini, 

Tulpės, rožės, našlaitėlės, 

Tu su jomis taip švelni. 


Tarp gėlių — gėlių mergaitė, 
Daug gražesnė už gėles, 

Tu lelijų karalaite, — 

Duokš man savo rankeles. 


Dailios baltos tos rankelės, 
Pabučiuoti jas saldu... 

Ir už tai gaida dainelčs 
Atsilygint tau žadu. 


šl VALANDA 


Alsuojanti, srauni, skaisti, meilinga, 

Ši valanda tai visas amžius laimės. 

Kaip oras ji apsupus žemę laiko, 

Vienodai mūsų krūtinės pripildo, 

Kaip saulė šviečia mums ir mus sušildo, 

Ir bėga kaip vanduo, nerūpestinga. 

Ši meilės valanda mums visas amžius laimės. 


“RHYME ROYAL"* 


Ne todėl, kad senovė man rūpėtų, 
Senovės stanza tau dabar rašau. 


Ne todėl, kad ji man padėt gal'čių 
Išreikšt tai vis, ko Dievo tau prašau, 
Dabar senovės stanza tau rašau. 


Ji bus tik ačiū tau už sklypą rojaus 
Šioj žemėj su nežinia rytojaus. 


*) Vadinamasis “*'Rhyme royal'' yra 14-to šimtmečio sep- 
tynių eilučių stanca — jambų pentametro su ypatinga rimų 
tvarka: a—b—a—b—b—c—c. Turi būt rimto, bet trumpai iš- 
reiškiamo turinio. Pirmąsyk lietuvių kalboj vartojama, — bent 
kiek tai man žinoma. 

VAKARINĖ TYLA 


Kai Ilankoj gula vakarinė tyla 

Ir tau su ja vos girdimai kalbu, 
Kalbu ir greit nutylu: klausom, klausom, 
Ir jaučiam Dievą netolies abu. 


Kaip įstabu daboti žarą gęstant, 
Alsuoti stebuklinga pasaka gamtos, 
Ir susimąsčius jaust, kaip širdys plaka 
Ritmingu ilgesiu viena kitos. 


Ilgai su tyla vakarai kartosis 

Ir ges sapnuojamais minkštais dažais, 
Mylėsis daug širdžių, kaip mūsų mylis, 
Kol gyvasai vanduo su saule žais. 


DIEVE, 


Aš jieškau Tavęs, Dieve, ir randu, 
Randu — kur kiti Tavęs neranda, 

Aš jieškau Tavęs, Dieve, kur kiti 

Tave suranda, ir ten Tavęs aš nerandu. 


Jaučiu Tave aš, Dieve, taip gaiviai 
Arti manęs, kad aš neinu šventovėn, 
Tavęs maldoj sau nieko nemaldauju, 
Nes Tu jau viską, viską man davei. 


SUB SIGNO AETERNITATIS 


Mirtis man nebaisi. Baisu tik likt vienam, 

Jei mums, kaip sieloms, dar gyvent reiks po mirties, 
Jei laukia mūsų begalinė amžinybės klaikuma, 

Jei laukia mūsų amžina gauba juodos nakties 

Su milijonais metų, sukamais į kamuolį eigos, 

Su mums nežinoma pradžia, be galimumo pabaigos, 
Baisu man likt vienam — 

Vienam be brolių, seserų, be mylimų, savų ar svetimų, 
Be santykio su antra siela tarp varsnų neregimų, 
Nors milijonai sielų kęstų visatoj vienatvę, 

Taip pat atskirtos viena nuo kitos, kaip aš nuo jų, 
Vienam sukaustytam nieku tarp nieko vienumos, 
Vienam be jokios vilties, kad kitaip galėtų būti, 
Kad kada nors tarp amžinybės klaikumos 

Ateit galėtų laimė: — mirti — dingti — nebebūti. 
Mirtis man nebaisi. Baisu tik likt vienam. 


Vienatvės paragavus, mano siela klausia, nerami: 
O, Viešpatie, argi taip baisiai būsim baudžiami? 


EGZISTENCIJOS SĄVOKA A. MACEINOS “JOBO DRAMOJE“ 


DR. P. CELIEšIUS 


Kiekvienas šimtmetis ir net dešimtmetis tu- 
Ti įvairiose mokslo šakose konkrečių problemų, 
kurios daugiau atkreipia dėmesį atitinkamų 
mokslininkų. Filosofijos mokslas bent jau pir- 
moje dvidešimto amžiaus pusėje galės būti cha- 
rakterizuotas egzistencijos vardu, kuris virto 
mūsų laikais dienos žodžiu. Kierkegaardo mes- 
tas į religinę dirvą egzistencinės filosofijos grū- 
das tapo M. Heideggerio persodintas į profaninį 
lauką, kur su kitų Europos egzistencialistų pa- 
galba išpuoselėtas ir išaugintas iki egzistencia- 
lizmo medžio. Įvairios jo atmainos platinamos 
po visą pasaulį Ne kartą matome egzistencia- 
lizmo pakaitalus dienos spaudoje skelbiant ma- 
sėms. 


Lietuvių tautos krikščioniškosios filosofijos 
reiškėjas, daugelio taip mylimas ir laukiamas 
autorius A. Maceina, nebegalėdamas daugiau 
pakęsti taip dažnai platinamo egzistencinės fi- 
losofijos nevykusio pakaitalo, ryžosi prabilti į 
filosofiją mėgstančią visuomenę savo “Jobo Dra- 
ma". Šiuo veikalu autorius nori egzistencinę filo- 
sofiją pakelti į garbingesnę būseną, kurdamas 
naują teistinio egzistencializmo teoriją. Tačiau 
ši teorija nėra, anot autoriaus, sistematiškai iš- 
vystyta, nes jis pats savo naujai skelbiamąjį 
mokslą vadina ne teorija, bet apmatais. “Ši stu- 
dija yra autoriaus bandymas duoti teistinio eg- 
zistencializmo apmatus" (5 p.). O metmens, kad 
ir kokie jie gražūs bebūtų, dar neduoda pilno 
audeklo vaizdo. Truputį trukdo jo išleistai stu- 
dijai tapti pilna teistinio egzistencializmo teori- 
ja ir autoriaus pasirinktoji išviršinė forma. Jis 
savo teistinio egzistencializmo mokslą talpina į 
Šventraščio Jobo knygos rėmus. Ši pasirinktoji 
konkretaus gyvenimo interpretacija neleidžia 
autoriui plačiau išeiti už Jobo knygos rėmų. 
Anot paties autoriaus įžanginio pasisakymo, šis 
tomelis apims tik dalį egzistencinio Žmogaus gy- 
venimo, būtent: žmogų kraštinėje kančios situa- 
cijoje (8 p.). Tačiau skaitytojų atžvilgiu toks 
konkretaus gyvenimo interpretavimas yra kur 
kas įdomesnis ir patrauklesnis, negu mokslinė 
teorija. 

Nors “Jobo Drama" ir nėra sistematinis eg- 
zistencinės filosofijos mokslo veikalas, tačiau 
egzistencijos sąvoka jame yra kiaurai permato- 
ma, ir galima ją atskleisti iš gausių autoriaus 
pasisakymų ir samprotavimų. Kančios situacija, 
kurioje Žmogus šiame veikale bus apsprendžia- 
mas, yra tik vienas kelias, vedąs prie egzisten- 
cijos atskleidimo. Kovos ir kaltės situacijos ke- 
lias paliekamas spręsti kitame veikale. Mirties 
situacijos kelias yra susiejamas su kančios situa- 


cijos keliu, kaip organinis iš vieno į antrąjį perė- 
jimas. Tuo būdu nors prie egzistencijos priėjimo 
galimybės šiuo veikalu ne visos išsemtos, tačiau 
pačios egzistencijos sąvoka yra gana skaidri. Šio 
straipsnio tikslas ir bus kritiškas žvilgsnis į A. 
Maceinos teistinio egzistencializmo egzistencijos 
sampratą. 


I 


Egzistencijos sąvoka nėra filosofijos moksle 
naujų dienų padaras. Ji buvo tradicinėje filoso- 
fijos neatskiriamai siejama su jos lydimąja es- 
mės sąvoka. "Tik kažkodėl istorija taip lėmė, 
kad pastarajai buvo sutelkta nepalyginamai dau- 
giau dėmesio, negu pirmajai. Dėl esmės jau su- 
ko galvas senovės graikų filosofai: Parmenidas, 
Sokratas, Platonas, Aristotelis. Dėl jos ginčijosi 
patristinėj gadynėj teologai, išeidami iš Dievo 
esmės interesų. Esmės problemos kaltinami daug 
kalbėjo ir prirašė viduramžių teologai-filosofai. 
Netruko tokių nė naujaisiais amžiais. Tuo tarpu, 
nors egzistencijos klausimas ir buvo siejamas su 
esmės problema, bet juo rūpintasi mažiau. An- 
tikinėje filosofijoje egzistencija (tapsmas) turė- 
jo daugiau paprasto buvimo pobūdį. Viduram- 
žių filosofijoj jau ryškiai skiriama paprastas bu- 
vimas (esse simpliciter) nuo egzistencijos (exis- 
tentia). O Jonas Duns Skotas sukūrė net savitą 
mokyklą, išeidamas iš egzistencijos sąvokos (eg- 
zistencinė substancija, egzistencinė erdvė-vieta, 
egzistencinis laikas, egzistencinė amžinybė), sta- 
tydamas ją prieš paprastąjį buvimą. Po Jono 
Duns Skoto specialiai egzistencijos sąvoką im- 
tasi nagrinėti tiktai dvidešimtame amžiuje. Sa- 
kau “specialiai", nes egzistenciškai rašiusių ra- 
sime kiekviename šimtmetyje. Su pagrindu Ma- 
ceina pabrėžė, kad pirmasis egzistencinis veika- 
las pasaulyje yra Jobo Knyga (29 p.). Nema- 
žiau egzistencinių veikalų pavyzdžiu galėtume 
statyti šv. Augustino “Išpažinimus", Angelo Si- 
lezijaus poezijos kai kuriuos dalykėlius, Pasca- 
lio, Rilkės ir daugelio kitų raštus. Tačiau, nors 
visi šie veikalai žmogaus egzistencijos proble- 
mos pastatymu ir jos sprendimu yra egzistenci- 
niai, savo formaline puse jie nėra įglaudinti eg- 
zistencializmo sistemon, nes jiems trūksta egzis- 
tencinės filosofijos metodo. Jie yra egzistenci- 
niai savo turiniu, bet neegzistenciški savo forma. 


Gilesnis egzistencijos sąvokos moksliniu 
metodu atskleidėjas ir jos sprendėjas mūsų lai- 
kais yra M. Heideggeris savo veikalu: “Sein und 
Zeit"'. Toliau ją vysto K. Jaspersas, keletas pran- 
cūzų, ispanų filosofų ir pagaliau lietuvių tautos 

jaunieji filosofai A. Maceina ir J. Girnius. Mums 
šiame rašinyje rūpi tik A. Maceinos egzistenci- 
nės sampratos atskleidimas. 


II 


Tradicinėje scholastinėj filosofijoj egzisten- 
cijos sąrangon buvo įglaudinti visi realiai esan- 
tieji pasaulyje daiktai. Egzistencinė filosofija 
egzistencijos sąvoką susiaurino tik iki žmogaus 
egzistencijos plotmės. Ir tai ne bet kokio žmo- 
gaus: ne žmogaus nuasmeninto, bet laisvo ir ryž- 
tingo žmogaus; žmogaus, kuris apsisprendžia ir 
pasiryžta veikti (Heidegger). A. Maceina žengia 
dar toliau ir egzistencijos sąvokon glaudina ne 
bet kokį žmogų mąstantį ir pasiryžusį, bet tik 
religingą žmogų. Žmogų, kuirs, supratęs savos 
būties kintamumą, apsisprendžia už Dievą ir 
Jam atveria visą savąją būtį. Egzistencinis žmo- 
gus yra tik tas, kuris savo būties prasmę įžvel- 
gia transcendencijoje ir ryžtasi savąjį asmenį 
religijos pavidalu surišti su dieviškuoju Asme- 
niu, kad išliktų gyvas amžinai. Ši religinio ryšio 
sąlyga yra būtina. Kitaip Žmogaus egzistencija 
nustoja prasmės ir esmės, atkrisdama į papras- 
tąjį buvimą. “Pašaukimo nustojimas yra atkriti- 
mas į grynojo buvimo laipsnį“ (168 p.). 


Kodėl Maceina taip susiaurino žmogiškosios 
egzistencijos sąvoką, redukuodamas ją tik iki re- 
ligingo žmogaus būsenos? Nejaugi visi nereligin- 
gi žmonės yra tuo pačiu jau neegzistuoją Žžmo- 
nės? Ir kodėl visi savo valia nusigręžę nuo Die- 
vo yra tuo pačiu jau neegzistencialūs žmonės? 
Argi jie nerodo proto sprendimų ir savo valios 
ryžto? Juk ir kovojantieji prieš Dievą parodo 
nemaža protinio gudravimo (D. Hume) ir ryž- 
tingo apsisprendimo (Nietzsche). Nevieno iš jų 
protinė argumentacija yra nemažesnio svarumo 
už teistiškai apsisprendusių argumentaciją, kaip 
matome Kanto “Grynojo proto kritikoj"?. Nors 
“Jobo Dramos" autorius ir mano, jog nereliginio 
žmogaus egzistencija nusmunka iki paprasto bu- 
vimo, teigdamas, kad “Būti nugara į Dievą yra 
prigimta gyvuliui, bet perversiška žmogui“? (187 
psl.), vis dėlto tarp Žmogaus nusiteikusio prieš 
Dievą ir gyvulio yra didelis skirtumas. Pirma- 
sis pagalvoja ir apsisprendžia nusigręžti nuo Die- 
vo, o antrasis neturi jokio supratimo, kad jis 
netiki į Dievą, ir nei jokio apsisprendimo nusi- 
gręžti nuo Dievo. Pirmasis yra laisvai apsispren- 
džianti asmenybė, antrasis tėra aklas gamtos 
dėsnių padaras, neturis nei proto, nei valios. Nė 
kiek nepataiso padėties autoriaus teigimas, kad 
“Valingasis ateizmas yra žmogaus iškreipimas" 
(187 p.). O vis dėlto “valingasis". Tuo kaip tik 
parodoma, kad toks ateistas yra sveikos prigim- 
ties žmogus, nes jis gali valingai apsispresti ir 
ryžtis eiti, būtent eiti nuo Dievo. Antireliginio 
žmogaus būsena jokiu būdu nėra gyvulio arba 
“kito daikto" būsena (129 p.), kaip mano Ma- 
ceina. Gali toks žmogus būti ir labai puoles, že- 
miau puoles negu gyvulys; gali būti valingojo 
ateisto veiksmai sataniški ir pakenkti žmonijos 

gerovei, civilizacijai ir krikščionškajai kultūrai, 
bet net ir tokie sataniški “žybiai" įglaudina- 
mi kultūros rėmuosna, tegul ir pačio žemiausio 
laipsnio vardu. Ir valingojo ateisto sataniškieji 
veiksmai yra apgalvotai pramatomi ir ryžtingi, 
ir kaip tik dėl to jie nėra gyvuliški. Jie įglau- 
dinami taip pat kultūros sąrangon, būtent: ne- 
gatyviosios kultūros vardu. Taigi ateistinis žmo- 
gus jokiu būdu nesileidžia tapatinamas su gyvu- 
liais arba kitais daiktais. 


Ir iš viso A. Maceinos vartojamas terminas: 
egzistencijos atkritimas į “grynąjį buvimą“ nėra 
ontologiškai teisingas. Žmogaus buvimo krypties 
pakeitimas, arba egzistencijos pašaukimo reika- 
las negali būti užtenkamas ontologinis pagrin- 
das. Žmogui reikia pirmiau būti, ir tik po to jis 
gali viena ar kita kryptimi apsispręsti. Kryptis 
yra tik santykio reikalas, o ne ontologinis pa- 
grindas. Nuo krypties priklauso būties vertė, o 
ne pats jos buvimas. Aš pritariu A. Maceinai, 
kad yra didelis vertės skirtumas, apsispren- 
džiant už Dievą ir apsisprendžiant prieš Dievą. 
Pirmuoju atveju žmogaus būtis tampa vaisin- 
gesnė, našesnė ir, perėjus į anapus, laiminges- 
ne. Antruoju atveju žmogaus būtis yra skurdes- 
nė, menkesnė ir, perėjus į anapus, nepalygina- 
mai vargingesnė. Bet abiem atvejais žmogaus 
būtis liekasi būti, net ir tuo atveju, jeigu žmo- 
gus nenorėtų būti, bet geriau visai išnykti. Va- 
dinasi, ir po fizinės mirties žmogus liekasi eg- 
zistuoti toliau, nepaisant jo pašaukimo krypties, 
nes visokiais atvejais jo būties ontologinis pa- 
grindas neišnyksta. 

Ant ko tad laikosi žmogiškoji būtis ontolo- 
giniu atžvilgiu? 


Pagal Maceinos atsineštą iš krikščioniškos 
pasaulėžiūros šviesą, žmogaus buvimas yra kil- 
dinamas iš Absoliučios Būties. Maža to. Jis yra 
tos pačios Būties providenciniu būdu kiekvieną 
momentą palaikomas, kad nepavirstų į nieką. 
“Kūrybinis aktas, kuriuo Viešpats yra mus pa- 
šaukęs iš nebūties, nesiliauja niekados (creatio 
continua)"? (11 p.). Taigi kiekvieno žmogaus bu- 
vimas, kaip didelio, taip mažo, kaip protingo, 
taip bepročio, kaip asmenybės, taip masinio 
individo, kaip religingo, taip ateisto, laikosi pro- 
videnciniu Dievo valios veikimu. Šis Dievo va- 
lios veikimas kaip tik ir sudaro kiekvienos rea- 
liai esančios būties ontologinį pagrindą. Tai yra 
žmogaus kilmės ontologinis pagrindas. Tai yra 
realiai egzistuojanti būtis. Ji tinka ir žmogui, 
gal tik skirtingam laipsnyje. Šiuo atžvilgiu žmo- 
gus turi bendro pobūdžio pradžią su visa realia 
tvarinija. Tik žmogus yra Dievo valia sutvertas 
aukštesniu providenciniu Dievo veikimu. Jo on- 
tologinė būties sąranga yra platesnės apimties, 
negu kitos realios tvarinijos. 


Tačiau visa kita realioji tvarinija yra išsem- 
ta vien providenciniu Dievo veikimu. Žmogaus 
gi būtis tuo nesibaigia. Jos sąranga gali būti 
praturtinta dar graciniu Dievo valios veikimu. 


YORKĄ Vyt. Maželio nuotrauka 


NAKTIS ATEINA I NEW 


Tam tikslui yra reikalinga žmogaus proto ir va- 
lios sąveika. Ši iš Žmogaus pusės: proto-valios, 
iš Dievo pusės: gracinio veikimo sąveika sudaro 
žmogaus religinį gyvenimą. Tai yra žmogaus bū- 
ties pašaukimo būsena. Ši pastaroji praturtina 
žmogaus būties sąrangą, ją padaro platesnės ap- 
imties ir vertingesnę. Tačiau graciniu veikimu 
Dievas žmogaus būties nesukuria, tik sukurtą po 
nupuolimo atstato ir patobulina. Dėl to prasmės 
dalis žmogaus egzistentijos nesukuria, bet tik 
patobulina, praturtina. Dėl to tad Maceina šią 
patobulintą žmogaus būseną vadina esmine ir 
vienintele egzistencija, o visokią kitą Žmogaus 
būseną išbraukia iš egzistencijos sąvokos? Lyg 
atrodytų, kad providencinis Dievo veikimas bū- 
tų lygus realios būties atžvilgiu nuliui, o graci- 
nis Dievo veikimas sudarytų viską. Dėl ko žmo- 
gaus būties kilmės atžvilgiu Dievo veikimas yra 
bevertis, o prasmės atžvilgiu to paties Dievo va- 
lios veikimas sudarytų visą egzistencijos esmę? 
Dėl ko žmogaus atžvilgiu Dievo veiksmas skir- 
tingas tik laipsniu, o to veikimo rezultatas: žmo- 
gaus buvimas — egzistencija yra matuojamas ne 
laipsnio skirtumu, bet tik prasmės atžvilgiu eg- 
zistencija, o kilmės atžvilgiu egzistencijos nulis? 
Čia galai nesueina dėl to, kad A. Maceina per- 
daug užakcentavo žmogaus būties prasmę ir vi- 
sai nuvertino žmogaus būties kilmę. Iš to plau- 
kia nepageidautinos konsekvencijos. Atrodo, kad 
žmogus kilmės atžvilgiu negautų iš Viešpaties 
sielos, nes ji nėra verta įglaudinti egzistencijos 
sąrangon. Atrodo, kad žmogus prasmės atžvil- 
giu, prasilenkęs su pašaukimu, neturi sielos, nes 
jis po fizinės mirties daugiau neegzistuoja. At- 
rodo, kad žmogus religijos atžvilgiu gali įgauti 
sielą ir vėl ją prarasti norimą kartų skaičių, nes 
jis gali pakilti iki egzistencijos ir vėl atkristi į 
gryną buvimą, lygų gyvulių ir kitų daiktų bu- 
vimui. 

Ir iš viso A. Maceinos terminologijoj “gry- 
nasis buvimas'' yra netiksliai ir netaikliai varto- 
jamas. 


Grynasis buvimas (esse simpliciter) yra tik 
formalus buvimas, tai yra: buvimas be realaus 
turinio. Grynasis buvimas priklauso idealiai sri- 
čiai, bet ne realiai. Grynuoju buvimu gali būti 
tik idėja, esanti kuriančiojo prote, arba išreikš- 
ta bet kurio ženklo pavidalu. Grynosios idėjos 
pavyzdžiu gali eiti statybinis planas. Tačiau, 
kada kuriančiojo valia idėja pradeda būti reali- 
zuojama, tada sukurtas kūrinys nustoja būti 
grynąja idėja, nes jau pradeda būti realiąja bū- 
timi. Realioje būtyje, tiesa, yra idejinė būtis, 
arba grynasis buvimas įglaudintas, bet ne jis 
vienas yra. Žiedo forma yra grynasis buvimas. 
Bet pagal tą formą padarvtas aukso žiedas jau 
vien grynuoju buvimu neišsemiamas. Jame yra 
ir realaus buvimo. Grynasis buvimas ribojasi 
kūrėjo protu, o realus buvimas remiasi kurian- 
čios valios veiksmu. Kol žmogus buvo tik Dievo 
prote esanti idėja, jis turėjo tik grynąji buvimą. 
Bet kada jis tampa su kūnu ir siela sutvertas, 

jis, be grynojo buvimo, turi jau ir realų buvimą. 
Grynasis buvimas yra antlaikinis, realusis buvi- 
mas yra sąlygojamas laiku ir vieta. Grynasis 
buvimas yra visa matematinė sritis, realus bu- 
vimas yra visa pasaulio faktiškoji kūrinija. Gry- 
nojo buvimo ontoliginis pagrindas yra kūrėjo 
protas, realaus pasaulio ontologinis pagrindas 
yra kūrėjo valia: aktyvioji valia. 


Realiai būčiai reikia imti kitokį matą, o ne 
grynojo buvimo matą. Jeigu grynasis buvimas 
sudaro būties formą ir gali būti matuojamas 
tįsos matu, tai realus buvimas, sudarydamas bū- 
ties turinį, turi būti matuojamas ne tįsos, bet 
įtampos (intensyvumo) matu. Intensyvumas bū- 
tyje reikštų ne kiekybės matą, bet kokybės ma- 
tą. Kūrėjas, kurdamas pasaulį, naudojo nevieno- 
do intensyvumo kuriančią galią, ir dėl to pasau- 
lio realioji būtis buvo sutverta nevienodo tobu- 
lumo laipsnio. Kuriančios galios intensyvumo 
didėjimas yra sukurtos realios būties įvairumo 
pagrindas: jos tobulumo didėjimas. Tiesa, atrem- 
tas religinio gyvenimo tobulėjimas jau yra at- 
remtas ne vien į Dievo gracinės valios veikimą, 
bet ir į žmogaus proto — valios kooperacija, bet 
vis dėlto iš Dievo pusės yra tik intensyvumo pa- 
didinimas. Todėl ir žmogaus religinė būsena rei- 
kėtų vadinti pačia tobuliausia buvimo būsena. 
Tačiau nėra pagrindo jai vienai išimtinių būdu 
suteikti egzistencijos titulo, o visą kitą žmogaus 
priešreliginę būseną vertinti nuliaus laipsniu. 
Todėl reikia visą realią būtį vadinti egzistenci- 
ne būtimi, tik įvairiame jos intensyvumo laips- 
nyje. Pati silpniausioji būtis būtų pati netobu- 
liausioji būtis ir pati intensyviausioji būtis būtų 
pati tobuliausioji būtis. Religinis žmogus suda- 
rytų didžiausio intensyvumo egzistenciją, tai yra 
— pačią tobuliausiąją egzistenciją kūrinijos tar- 
pe. Tada ir antireliginis žmogus egzistuotų, tik- 
tai daug menkesniame tobulumo laipsnyje. Tada 
ir po fizinės mirties religinis ir antireliginis 
žmogus egzistuotų tik skirtingame laimės laips- 
nyje. Juodviejų egzistencijos skirtumas tebūtų 
tobulumo skirtumas, o ne būties ir nebūties skir- 
tumas. “Ontologinis netikėjimas yra nebūtis“? 
(235 p.). 


Egzistencijos intensyvumo matas nėra sveti- 
mas ir A. Maceinai. Jis jį labai taikliai vartoja 
egzistencijos savokai apibūdinti. “Intensyviai 
būti žmogaus atveju reiškia intensyviai kurti" 
(160 p.); arba: “tik apie šventuosius ir meninin- 
kus galima kalbėti kaip apie intensyvios egzis- 
tencijos žmones" (t. p.). Žinoma, kad meninin- 
kų lr šventųjų egzistencija reiškiasi intensyviau 
už kitų žmonių egzistenciją. “Intensyviai egzis- 
tenciją išgyvena tik tas, kuris kuria save ir pa- 
saulį" (159 p. ir t.). Čia A. Maceinos užeita ant 
labai tikslaus kelio egzistencijai matuoti. Tik 
reikėjo jam giliau šią sąvoką atskleisti, ir būtų 
nereikėję skirstyti realiai esančių žmonių į eg- 
zistuojantį žmogų ir neegzistuojantį žmogų. Jei- 
gu jau sykį žmogus realiai gyvena arba gyveno, 
tai jis savo kilme yra ontologiškai atremtas į 


transcendencinę Būtį, ir dėl to jis negali nebūti. 
Teisingai tad autorius akcentuoja: “Egzistencija 
neišvengiamai laikosi transcendencijos, todėl 
savo gelmėse ji bedieviška virsti negali" (235 
p.). Ateizmas todėl gali būti tik psichologinis, 
bet ne ontologinis. Tai yra: žmogus gali sau 
bedievybę tik įsikalbėti, bet ontologiškai jis ne- 
gali nuo Dievo atitrūkti. “Bedievybė yra tik psi- 
chologinis kasdienybės nusiteikimas" (240 p.). 
Tai yra loginė išvada, atremta į žmogaus buvi- 
mo ontologinį pagrindą. Arba kitais žodžiais ta- 
riant, kadangi žmogaus egzistencijos intensyvu- 
mas visada remiasi į faktiškąį bet kuriuo būdu 
Dievo valios veikimą, todėl faktiškai ontologinė 
bedievybė nėra galima. Bet jeigu taip yra, kaip 
tada suprasti A. Maceinos teigimą, kad “Onto- 
loginio bedieviškumo nėra ir būti negali“ (235 
p.), jeigu autorius mano, kad “Egzistencija neiš- 
vengiamai laikosi transcendencijoje" (t. p.). Juk 
egzistencija, jo supratimu, liečia tik religinę 
žmogaus būseną. “Valingasis ateistas" nėra reli- 
ginis, todėl nuosekliai jis nėra ir egzistencinėj 
būsenoj, nes prasilenkė su savo pašaukimu. 
“Žmogiškąją egzistenciją jos gyvybėje išlaiko 
tiktai prasmė“ (166 p.). Jeigu žmogaus egzisten- 
cija yra tiktai religinis jo gyvenimas, tai kodėl 
jam egzistencialiai mirus, egzistencija negali 
virsti bedieviška? Tai kodėl ontologinis netikė- 
jimas turi būti nebūtis? Pagal Maceinos sam- 
pratą ontologinis netikėjimas turėtų būti ma- 
žiausia grynas buvimas. Tad Maceinos egzisten- 
cinė samprata savo išsibėgėjimu į galą virsta 
prieštaravimu. Arba turi būti galimas ontolo- 
ginis bedieviškumas, arba egzistencijos sąvoka 
turi apimti ne tiktai gracinį Dievo veikimą, bet 
taip pat ir providencinį Dievo veikimą. 


Prie panašių išvadų galima prieiti tik dėl 
to, kad Maceina nėra pakankamai atskleidęs gry- 
nojo buvimo sampratos. Jis puikiai atskleidžia 
žmogaus buvimo prasmės sampratą ir religinio 
su transcendencija ryšio ontologinę sąrangą, bet 
neaiški vieta liekas paprasto buvimo sampratoj. 
O tai įvyko dėl to, kad jis neužtenkamai išana- 
lizavo intensyvumo sąvoką, ypač liečiant egzis- 
tencinio laiko sąvoką. 


Teisingai Maceina pastebi, kad “žmogus gy- 
vena laike ne viršinio buvimo prasme, bet kad 
laikas priklauso prie vidinės jo sąrangos" (146 
p.). Tik šią tiesą atskleidė ne “egzistencinė da- 
barties filosofija" (t. p.), bet net aukštųjų vidur- 
amžių scholastinės gadynės genijus Jonas Duns 
Skotas, sakydamas: “laiko matas priklauso eg- 
zistuojančiam daiktui, kaipo tokiam, kiek liečia 
jo egzistenciją"!). Egzistencija, anot Duns Sko- 
to, nėra kiekybinis matas, kurią būtų galima 


1) mensura durationis est rei existentis, ut existens est, 
prout concernit existentiam. (RP. 2d. 24. 1n. 2) 


matuoti kiekybiniu laiku). Pagal jo sampratą, 
egzistencija yra intensyvi, ir dėl to jai tinka vi- 
daus matas*). Jis pirmasis atskleidė ne tik inten- 
syvią vietą, bet intensyvų laiką ir intensyvią am- 
žinybę. Visos būtys yra riboto intensyvumo, to- 
dėl joms tinka tik riboto intensyvumo laikas. Tik 
vienas Dievas, būdamas begalinio intensyvumo, 
yra matuojamas amžinybės matu. Jame amžiny- 
bė reiškia ne begalinio laiko ilgumą, bet vidaus 
begalinę įtampą. Laiko nesibaigiamumas tėra iš- 
viršinis santykio matas. Laiko begalinis intensy- 
vumas yra vidaus esmės matas. Turinčiam laiko 
intensyvumo matą, visai nesvarbu išviršinis jo 
ilgis. Dėl to Duns Skotui visai nėra prieštaravi- 
mas nors ir šis amžinybės apibūdinimas: “Jeigu 
per impossibile Dievas liautųsi buvęs, tai vis dėl- 
to Jis būtų matuojamas amžinybės matu"!). 


Dėl to, kalbant apie egzistenciją ir laikantis 
laiko, priklausančio prie vidinės jos sąrangos, 
netikslu yra taikyti žmogaus egzistenjai, tegul 
ir po fizinės mirties, amžinybės laiką. “Amžiny- 
bė, kaip tikroji mūsų būsena, gali atsirasti til 
pasibaigus šiai  laikinei, netikrai būsenai“ 
(152 p.). Kiek mūsų egzistencinis intensyvumas 
yra skirtingas nuo Dievo intensyvumo, tiek tai- 
kydami žmogaus egzistencijai amžinybę anapu- 
sinėj būsenoj, darome klaidą. Egistencinė amži- 
nybė yra matuojama ne laiko nesibaigimu, bet 
begaline būties vidaus įtampa. 


* 


Trumpai reziumuodami “Jobo Dramos" au- 
toriaus egzistencijos sampratą, galime išreikšti, 
kad “Dievo jieškojimas yra egzistencijos sąmo- 
nės aktas" (240 p.). Tokia yra žmogaus buvimo 
prasmė ir tik tąja prasme egzistencija laikosi. 
“Religiniame akte sutiktas Dievas iš tikro yra 
šaltinis, iš kurio mes tekame sava būtimi“ 
(194 p.). Taip. Mes tekame savo būtimi, kurią 
A. Maceina vadina egzistencija. Bet tokia egzis- 
tencijos samprata yra perdaug siaura, nes jos 
sąrangą sudaro tik Dievo gracinis valios veiki- 
mas ir žmogaus proto valios sąveika. Iš tos są- 
rangos turinio yra išbraukta visas Dievo valios 
kreacinis ir providencinis veikimas. "Trumpai 
sakant, istorinė egzistencijos sąvokos sąranga iš 
filosofinės plotmės Heideggerio buvo redukuo- 
ta tik į antropologinę sąvoką, o toliau A. Macei- 
nos perkelta į asketikos sritį. Galėjo Heidegge- 
ris surasti kultūros filosofijoje sąvokų Žmogaus 
antropologinei būsenai pavaizduoti, o Maceina 
galėjo parinkti iš teologijos atitinkamų terminų 
Dievo žmogaus santykiui išreikšti. 

PAULIUS JURKIUS 


= ARGOMAI 


V ASARVIDĮ į mūsų miestelį atvažiavo toks 
ponas. Nieko jis nenustebino aukšta odine 
skrybėle nei lendrine lazdele, kurią, lipdamas iš 
karietos, grakščiai rankose vartė. Bet jo gražiai 
išskusti ūsai lenkėsi kaip turkų kalavijai, ir kiek- 
vienas suprato: jis iš didelių dvarų. 

Ponas užeigoje paėmė numerį ir apsinakvo- 
jo. Rytmetį pabudęs susimąstė, lyg būtų kažką 
baisaus prisiminęs. Liokajus jau buvo sušildęs 
vandenį ir išpustęs skustuvą barzdai nubraukti, 
bet ponas užsimetė apsiaustą ir, nieko nesakęs, 
išėjo. 

Stebėjosi smuklininkas Simonas, ko ponas 
taip išskubėjo. Abu su liokajum žiūrėjo pro lan- 
gą, kur jis pasuks. Ponas traukė tiesiai bažnyčios 
linkui, ir abu nusprendė: eina išklausyti prima- 
rijos ir pasimelsti prie stebuklingo paveikslo. 

Ponas nuėjo ne į bažnyčią, bet į kapines. 
Ten susirado sargą ir liepė atrakinti koplyčią. 
Viduje peržvelgė nublukusias sienas, pavaikš- 
čiojo senom girgždančiom grindim ir įsižiūrėjo 
į viškas. Sunkiais žingsniais užlipo ten, valandė- 
lę stovėjo, kažką galvodamas. Paskui lazdele iš- 
matavo sienų aukštį, grotelių plotį ir pasakė 
“gerai'"'. Lauke jis įspraudė sargui sidabrinį ir 
nužingsniavo pakalnėn. 

— Keistas žmogus! Ir ko jis čia nori? — 
gūščiojo pečiais sargas, užsišniaukė tabako ir nu- 
spūdino namo. 

Į miestelį daug kas užvažiuoja, pernakvoja 
ir toliau išdunda. Dar vėjas nespėja užpustyti 
karietų vėžių, kaip žmonės juos užmiršta. Taip 
atsitiko ir su tuo riestaūsiu ponu. 

Po dviejų savaičių jis vėl atvažiavo. Jį ly- 
dėjo dar vienas žmogus su žalia plunksnuota 
skrybėle ir gražiais auliniais batais. Užeigoje jie- 
du paėmė tą patį numerį ir užsirakinę kalbėjosi 
gerą valandą. Paskui abudu nuėjo į kapines, at- 
sidarė koplyčią ir užlipo ant viškų. Tas aulinuo- 
čius išsitraukė matą, viską išmatavo, susirašė į 
popierių ir pasakė "gerai". Paskui jiedu lyg ne- 
byliai nusileido nuo viškų, įspraudė sargui si- 
dabrini, kilstelėjo skrybėles ir nuėjo savais ke- 

liais. Žiūrėdamas į juos, sargas net pyktelėjo, net 
sidabrinį norėjo trenkti į žemę: 

— Slankioja kaip piktos dvasios, kažką ma- 
tuoja ir nieko nesako! — murmėjo sau po nosim. 


Abudu skrybėliuočiai patraukė tiesiai į kle- 
boniją pas kunigą Daugėlą, išmintingą ir pamoks- 
lais pagarsėjusį vyrą. Kokias kalbas jie ten išve- 
dė, niekas niekada nesužinojo. Greitai jiedu su- 
grįžo į užeigą, išgėrė arbatos ir, visų didžiausiam 
nustebimui, nenakvoję išvažiavo. 

Po keletos dienų prie kapinių atgirgždėjo 
trys dideli vežimai, prikrauti visokiausių dėžių. 
Žmonės manė, kad pirkliai, traukdami į Liepo- 
ją, sustojo atsipūsti. Bet vyrai, nusiritę nuo ra- 
tų, atsigręžę tempė dėžes ir vilko į kapinių kal- 
ną. 

Susispietė smalsuolių būrelis ir vyrų tarpe 
atpažino aną keleivį su auliniais batais ir žalia 
skrybėle. Kreida jis ženklino dėžes, vartė kaž- 
kokius popierius ir kiekvieną naštą palydėjo į 
koplyčią. 

—- Ką jie ten veiks? — stebėjosi susirinkę 
miestelėnai. 


Vieni aiškino, kad pastatys pinigams kalti 
mašinas. Kapinės tokia nuošali vieta — nė skali- 
kas nesuuos! Kiti ginčijo, kad tose dėžėse esą 
stiklai, atvežti iš tolimų karalysčių. Juos pasta- 
tys bokštuose ir naktimis žiūrės į dangų. Dabar 
pasitaiko su ilga uodega žvaigždžių, kurios kar- 
tais nušluoja miestelius. Per tuos stiklus jie vis- 
ką matys, ir mažytės žvaigždės atrodys lyg rė- 
čiai. Iš toli pastebės ir anas ilgauodeges ir tuoj 
skambins varpais, kad žmonės spruktų pasislėpti 
į daubas. 


Treti kalbą suko kitur. Tose dėžėse esą šau- 
dyklės ir parakas. Koplyčioje liedins kulkas ir 
užtaisys šautuvus; juk dabar ponai dažnai šiau- 
šiasi prieš valdžią. 

Ir sklido žinia po miestelį, visus ant kojų 
pastatydama. Rinkosi prie koplyčios, žiūrėjo, 
kaip vyrai krausto dėžes, kaip iš popierių ir sku- 
durų vynioja blizgančius vamzdžius. Norėjo per- 
simesti žodeliu, bet jie nardė pro šalį ir nesikal- 
bėjo. Ir didžiausi gudročiai, kurie pėsti buvo nu- 


sikasę lig Vilniaus, nesuprato, kadėl kapų kop- 
lyčioje stato tuos vamzdžius. 

: Aulinuočius su žalia skrybėle buvo vyriau- 
slas meistras. Apsigyveno su gizeliais pas davat- 
kėlę pakapėj ir su saule kas rytą kopdavo į kal- 
ną, užsirakindavo koplyčioje ir dirbdavo. Vaka- 
re Jis nusileisdavo pakalnėn ir su gizeliais ilgai 
sedėdavo Simono smuklėje. Šeimininkas ir ge- 
resnio alaus pastatydavo ir visokių istorijų pri- 
galvodavo, kad įviliotų į kalbas, bet žodžio iš 
meistro neišlaužė. Traukė jis baltą molinę pyp- 
kutę ir, pasitiesęs popieriaus lapą, kažką braižė. 
Negalėdami meistro įveikti, miestelėnai metėsi 
prie gizelių, bet ir šie nieko gero nežinojo. 

Kiek vėliau atvažiavo anas ruda skrybėle 
ponas. Tada paaiškėjo, kad koplyčioje stato var- 
gonus, ir jis yra jų fundatorius. Bet kodėl, — to 
niekas tiksliai negalėjo atsakyti. Bažnyčios mar- 
aa klausė klebono, bet šis tik mostelėjo ran- 

a: 

— Mirusiuosius linksmins... 

 Viškose augo visokios staklės, iš dėžių kė- 
lėsi vamzdžiai ir ilgom eilėm rikiavosi. Vienur jie 
lyg strėlės šovė aukštyn į viršų, kitur leidosi že- 
myn, glaudėsi prie sienos ir skleidėsi lyg balan- 
džio sparnai. Priekyje įsirėmė pačios storosios 
dūdos. Jos buvo gryno sidabro ir taip blizgėjo, 
kad galėjai matyti atspindinčius langus. 

Nuo lubų vamzdžių kraštais tiesėsi visokie 
vainikai, ant pakopėlių tūpė linksmi angeliukai, 
kurie vartė savo rankose dūdeles. Betrūko pa- 
čiame viduryje karaliaus Dovydo su arfa, bet 
jo vietoje pats meistras išdrožė Giltinę. Rūsti, 
išdžiūvusi lyg elgeta, prie rankos prisirišusi var- 
peli, ji stovėjo užsimojusi dalgiu. Priešais — gra- 
žiais drabužėliais aprengta mergaitė rinko gėles. 
Su šypsena veideliuose ji tiesė ranką į žiedus, kai 
Giltinė čia pat grumojo. 

Giltinė buvo sujungta su vargonais. Ten, 
patraukus vieną raktą, ji atsigręždavo, suskam- 
bindavo varpeliu ir kirsdavo dalgiu į mergaitę. 

Gizeliai piktinosi šiuo drožinių, bet meistras 
jiems atsakė: 

— Taip ponas liepė! 


M IESTELY prie Žaliojo tvenkinio gyveno 
poetas. Jis buvo apdainavęs Varduvą, Kal- 
varijos kalnus, žmonių procesijas ir Dievo Moti- 
nos stebuklus. Tarp savo knygų turėjo toki są- 
siuvinį, į kurį rašė miestelio istoriją. 

Baigiant vargonųg statyti, jis pasidrožė žą- 
sies plunksną ir atsivertė sąsiuvinį. Aprašė vi- 
sa, — ir aną keistuoli poną, gizelius ir patį meist- 
rą. Gale pridėjo, kad šie vargonai bus kažkieno 
didelis gyvenimas, pavirtęs muzika. ||| 

Poetas buvo skaitęs daug visokiausių kny- 
gų, apkeliavęs daugelį miestų ir daug girdėjęs. 
Jis žinojo, kad, statant vargonus ar liedinant 
varpus, reikia paleisti gandą. Ir juo toliau jis 
žmonėse pasklis, juo garsiau varpal ar vargonai 
skambės. 


Poetas padėjo plunksną ir susimąstė: kokį 
gandą paleis šis vargonų meistras? 

Ir tikrai, rugsėjo mėnesį pasklido žinia, kad 
kris didelė žvaigždė. Ateis ji iš rytų, per dangų 
išties liepsnojančią uodegą ir naktį, kada visi 
miegos, kris i žemę. Tada girios sudegs, kaip nu- 
džiūvusios žolės, kalnai subyrės į dulkes ir van- 
denys, pasikėlę iš ežerų ir upių, užlies miestelį. 

Pradžioje niekas nenorėjo tikėti, bet kasdie- 
ną kėlėsi naujos kalbos. Mokyti vyrai iš knygų 
privedė, kad gali būti pasaulio galas. Ir klebonas 
grūmojo iš sakyklos apie ugninį Elijaus vežimą, 
kuris atlėks sunaikinti žemės, nes vaikai nebe- 
klauso tėvų, tėvai šiaušiasi prieš valdžią, kara- 
liai kyla prieš karalius. 

Žmonės pradėjo rengtis paskutinio teismo 
dienai. Paliko laukuose nebaigtą vagą, iš rude- 
nėjančių pievų nebešaukė galvijų. Susirinkę į 
namus, perėjo sodus ir daržus, grūdais kvepian- 
čias klėtis, pravėrė skrynias, į kurias per metų 
metus krovė turtą, ir liūdo, kad visa reikės pa- 
likti. Vieni užsivilko švenčių drabužius, įsisegė 
rūtos šakelę, kad į anapus nukeliautų lyg sek- 
madienį į bažnyčią, ir paliko lauko vėjam ati- 
darus namus. Kiti skubėdami uždarė klėtis, rak- 
tus paslėpė po akmenim, susikimšo į maišelius 
auksą, sidabrą, žiedus ir vilko su savim, užsi- 
metę ant pečių. . 

Susirinko kaimai, pasiėmė medinį kryžių ir 
traukė į miestelį, giedodami šventas giesmes. 
Praeidami pro savo palaukę, ūkininkai paskuti- 
nį kartą žvelgė į rugių želmenį, ir jų skruostai 
rasojo. Moterys rankomis glostė vaikus, liūdo ir 
verkė, kodėl jų nekaltas akis išdegins krintanti 
liepsna. 


Miestelyje gulte užgulė bažnyčią ir, sukri- 
tę ant grindų, raudojo. Pakilę atvožė senas kan- 
tičkas ir giedojo iš eilės visas giesmes. Kurie ne- 
tilpo bažnyčioje, ištiesė stalus šventoriuje ir so- 
duose, sudegė šventintas žvakes ir žolelėm pa- 
smilkė. Ten susėdę žmonės meldėsi lyg budynė- 
se. Sutemus vieni pasiliko bažnyčioje, o kiti su- 
sirinko ant kalno, kad iš toli matytų pasikelian- 
čią žvaigždę, ir maldoje praleido naktis. 

Kada visi, laukdami krintančios žvaigždės, 
diena dienon meldėsi ir atgailojo, vieni meistrai 
triūsė koplyčioje. Žmonės žvelgė į kapines ir 
stebėjosi, negi jų širdys tokios skaisčios, kad ne- 
reikia maldų. Bet atsirado išminčių, kurie ir tai 
išaiškino. Kai pasirodys žvaigždė, jie gros miš- 
parus ir su muzika palydės pas Viešpatį. 

Meistras dažnai nusileisdavo miestelin ir, 
paniuręs, giliai užsimaukšlinęs žalią skrybėlę, 
vaikščiodavo po žmones. Valandėlei užeidavo į 
bažnyčią, sustodavo soduose, užeigose, įsižiūrė- 
davo į žmonių veidus, įsiklausydavo į jų dejo- 
nes ir vėl skubėdavo į koplyčią. Apie vidurnaktį, 
kada žmonės labiausiai giedodavo, žiūrėdami į 
žvaigždėtą dangų, jis vėl pereidavo minią ir su- 
grįžęs vėl derino vamzdžius, kol, patekėjus sau- 
lei, valandėlei ant dėžių užmigdavo. 

Miestelyje ir kitas žmogus neraudojo su mi- 
nia. Jis sėdėjo kas dieną prie Žaliojo tvenkinio 
po obelaite ir žąsies plunksna rašė. Kiekvieną 
vakarą jis linksmas užversdavo sąsiuvinį ir tar- 
davo: “Ačiū Dievui už eiles!" Žmonės piktinosi, 
kodėl jis nesibijo dangaus teisybės, juk Aukš- 
čiausiajam neužteks jo dainelių! Perpykę norėjo 
poetą išvyti iš miesto, bet kažkas juos nurami- 
no: nesirūpinkite nereikalingu žmogumi. 

Poetas stebėjo atgailojančių veidus, klausė- 
si giesmių ir sudėjo eiles apie tas dienas, kada 
bus pajudintos visos galybės ir iš tolo pasigirs 
dangaus trimitai. Eilėse rūstavo turtuoliai, ko- 
dėl palieka patogias lovas ir su savim negali pa- 
siimti bandų. Apkabinę aukso maišelį, žvangėjo 
visais keliais ir drebėjo, žiūrėdami į skaidrų 
žvaigždėtą dangų. 

Teisieji verkė maldose ir šaukėsi: 

— Viešpatie, tu esi be galo geras. Tu leidai 
mus į šiuos laukus ir dabar vėl pašauki. Neskai- 
tyk mūsų nedorybių, neskaityk, Viešpatie! 

Su jais meldėsi ir poetas, ašara palydėdamas 
eiles. 

— Viešpatie, — kuždėjo jis obelaitės šešė- 
lyje, — juk tau angelai atvers mano giesmes. Jo- 
mis aš liudiju Dievą. 

Daug jis buvo prirašęs, kai vieną kartą išsi- 
gandęs padėjo plunksną. 

— O jei dabar aš mirčiau, būčiau pasmerk- 
tas, nes aš nekalbėjau žmonėm, kad ši kometa— 
tik gandas. 

Paliko atskleistas eiles ir nuskubėjo į mies- 
telį. Smuklės tarpduryje sutiko meistrą, berū- 
kantį ir bežiūrintį žmones. Poetas priėjo prie jo 
i norėjo sušukti “melas"', bet meistras jį sulai- 

e: 

— Tylėk! 

— Ne! Man gaila žmonių! 

Meistras dar griebė jo ranką, bet poetas iš- 
sivadavo ir atsistojo duryse. Meistras, užsimaukš- 
linęs kepurę, spruko laukan ir bėgo. Už gatvės 
kampo jis sustojo, peržvelgė sodus ir nuskubėjo 
į šventorių, kur meldėsi žmonės. 

Poetas smuklės prieangyje kalbėjo, kad jo- 
kia žvaigždė nekris. Privedė iš senovės raštų ir 
pasakojimų, kad tai meistro prasimanymas. Iš 
smuklės jis ėjo toliau į sodus, namus ir kartojo 
tą patį. Šventoriuje sustojo tarp aukštų topolių 
ir sušaukė visus prie savęs. 

Jis kvietė visus namo, kur klajoja bandos 
rugienose ir užgeso ugnis židiniuose. Išvargę ir 
išbadėję žmonės itikėjo poeto žodžiams. Jie su- 
prato, kokia kometa jiems grasė ugnine šluota. 
Vieni dar grižo į bažnyčią tylūs ir dėkojo Die- 
vui, kad leidžia vėl stoti į darbą ir pradėti lina- 
mynę. Kiti, vos išgirdę, kad meistrai sugalvojo 
šią kometą, griebėsi atsineštus turto maišelius ir 
nuklegėjo į kapines. Ten keikėsi jie, kad net 
koplyčia skambėjo, raustė akmenis ir mėgino 
įsiveržti vidun, bet tvirtai užrakintos durys nė 
nejudėjo. Tada vilnim siautė miestelį, visuose 
užkampiuose jieškodami meistro ar gizelių, ir 
nieko nesuradę, traukė rūstūs namo. 

p O KELIŲ dienų iš koplyčios išslinko meist- 
ras, visas susivėlęs ir nesiskutęs. Klaikiu 
žvilgsniu peržvelgė miestelį, ramias eilėn susi- 
glaudusias trobeles, mostelėjo ranka ir nuėjo pas 
poetą. Šisai sėdėjo prie obelaitės, žarstė lapus, 
rankoje laikydamas kvepiančius obuolius. 

— Kas tu esi? — paklausė meistras. 

— Poetas! 

Meistras šyptelėjo ir kalbėjo: 

— Tu nežinai, ką padarei! Kam sakei Žmo- 
nėm, kad žvaigždė nekris! Ak, kodėl nedainavai 
savo dainelių! į 

— Kam reikėjo taip ilgai varginti žmones! 

— Kam? Alum savęs nepagirdysi, nepabu- 
dinsi sielos. Sunkiausia vargonus suderinti. Rei- 
kia kiekvienam vamzdeliui duoti jo balsą, įkvėp- 
ti gyvybę, visus kaip angeliškus chorus sustatyti. 
Ir štai, kai visi giedojo ir meldėsi, naktimis ne- 
migo, tu nežinai, kaip mes dirbome. Kiekvienas 
vamzdelis gavo žmonių balsą, jų dejones. Dar 
diena, ir mes būtume baigę geriausius pasaulyje 
vargonus. Kas žmonių ašaros, kas jų turtas prieš 
vargonus, kuriuos mes statėme pono dukrelės at- 
minimui. Ji mėgo muziką ir žuvo jauna. Ponas, 
čia nakvodamas, sapnavo ją ir prižadėjo jai do- 
vanoti vargonus. Ir būtų jie skambėję, iš visur 
būtų plaukę žmonės į šias kapines klausytis mu- 
zikos, o dabar... 

Poetas žiūrėjo į tolį. Iš rankų puolė vaisiai 
ir dingo rudens lapuose. Jis krūptelėjo ir viską 
suprato. Liūdo kartu su meistru, nes troško, kad 
vargonai nors iš toli atsišauktų jo sodų šlamesy. 

Meistras nuslinko į kapines ir su gizeliais 
užsirakino koplyčioje. 

Tą pačią dieną atvažiavo ponas. Ilgai beldės 
į duris, kol jį įsileido. Atsistojęs aslos viduryje, 
staiga išplėtė rankas prieš žvilgančius vargonus. 
Jo akys šokinėjo statulėlėm, vainikais, aukštų 
aukštais kylančiom dūdom. 


— Tai bent vargonai! — sušuko jis džiaugs- 
mingai, — pagrok! 

— Negaliu! — atsakė meistras, sėsdamas 
ant laiptelių, rankom susiimdamas galvą, — jie 
nebaigti! 

— Nebaigti? 


— Nesuderinau aukštųjų gaidų. Pavargo ir 
išseko mano siela. 

Ponas trenkė skrybėlę į žemę ir užgriaudė: 

— Ar tam tokius pinigus supyliau?! Jie tu- 
ri skambėti! ; 
„Meistras sunkiai atsikėlė nuo laiptelių ir nu- 
siūbavo į viškas. Jo didelis šešėlis lūžo sienomis, 
krito ant blizgančių vamzdžių ir dingo tamsoje. 
Ponas perėjo girgždančiom grindim ir sužiuro į 
viškas. Jis laukė, kol pasirodys meistras. Koply- 
čioje buvo tylu lyg karste, tik už langų ūžė vė- 
jas, dejavo kaip neramuolės vėlės ir švilpė bokš- 
e. 
 — Grok! — sušuko perpykęs ponas, — sų- 
pūdysiu kalėjime, rykštėmis užplaksiu. 

Prie klaviatūros iškilo meistras. Kriste jis 
sukrito ant suolo ir įsmeigė akis į kerčią, kur 

juodavo dumplės. Ten spietėsi išsigandę gizeliai 
ir spaudė rankeną. Dumplės išsipūtė, išaugo lyg 
juodas kalnas ir sugirgždėjo. Meistras pakėlė gal- 
vą, uždėjo rankas ant klavišų. 

Pamažėliais suūžė storieji balsai.  Pridusę 
švokštė, aimanavo, lyg iš tolimų girių kildama 
audra. Kas kartą ji stiprėjo, paglemždama nau- 
jas vamzdžių eiles, ir augo į galingą nesuvaldo- 
mą ūžesį. Rodos, šimtai vėjų susikibo miško ke- 
terose ir, senuolius ąžuolus apsikabinę, sverdi, 
raudami juos iš žemės gelmių. Staiga įsisiūba- 


Ni. 
TNS || 
TRS 


| 


ul J 
|| (|) IL i 
| APS TTSS | 
NTIIN>* I, : 


2 


ILIUSTRACIJA 


vusi srovė nutrūko, ir tada sugriaudė perkūnas, 
drebindamas vargonus ir koplyčios mūrus. Ir vėl 
nesuvaldomi vėjo gūsiai švilpė, kaukė, tiško lie- 
taus srovėm, liejosi per storus lapus, šniokštė 
laukais ir upėm, ištvindami ir visa nusinešdami. 
Meistras kas kartą tiesesi, gyvėjo, pagautas 
muzikos. Jis atpažino vargonų giesmėj atgailau- 
jančias minias, jaunuolių dejones ir skundus. 
Kai isisiūbavusi muzika plaukė, jis užkėlė 
pirštus ant klavišų, kurie turėjo pabudinti aukš- 
tąsias gaidas. Staiga kažkas sucypė nežmoniškų 

balsu ir šovė į erdvę. Meistras dar laikė, uždė- 
jęs rankas, ir jam atrodė, kad išbaidė vyturius 
iš lizdo. Jie visi nebylūs, negali čiulbėti. 

Balsai veržėsi, blaškėsi ir tartum šaukė: tu 
suteikei visiems -gyvybę, tik mus — mažiausius 
vyturėlius — užmiršai! Rankos bejėgiai nukrito 
nuo klavišų, ir vargonų giesmė staiga nutrūko. 
Išblyškęs ir prislėgtas atsikėlė ir sukniubo prie 
grotelių. 

Koplyčios duryse stovėjo poetas. Išgirdęs 
muziką, jis atėjo ir prisiglaudė prie mūro. Nešė 
jį vargonų giesmė tolyn, tolyn į skaidrias grožio 
šalis. Galėjo ten valandas stovėti, sudildinti ak- 
menis, taip džiaugėsi jo siela, bet jį sužeidė aukš- 
tieji vargonų balsai. Jis suprato, ką padarė, — 
pavogė iš nakties žvaigždes, iš sidabrinių mėne- 
sienų pavasario žiedus. 

Liūdnas kalbėjo ponui apie didelę savo kal- 
tę. Kas jo eilės prieš muziką. Jis manė, kad jas 
skaitys angelai, 0 nūn suprato... 

Viškose meistras sujudo. Nulipęs žemyn ste- 
bėjo, kaip dega poeto akys, kaip jo balsas skam- 
ba lyg ištisa rauda. Staiga meistras apsisuko ir 
nerė į viršų. Greit praverė dureles, įsiveržė į vi- 
dų, kur eilėm rikiuojasi plonieji vamzdžiai. 
Traukė juos vieną po kito, įsiklausė į poeto bal- 
są ir derino, statė į vietas. 

Poetas kalbėjo ponui apie minias, suplūdu- 
sias atgailoti, atsivertė savo eiles ir skaitė. Balse 
buvo tiek daug kančios ir ilgesio, tokio nesuvo- 
kiamo, nesuprantamo, kad ponas sėdosi ant suo- 
lelio, išsiėmė nosinaitę ir nubraukė ašarą. Va- 
landom poetas uždusęs sustodavo. Tada viškose 
pasirodydavo meistras ir tardavo: 

— Skaityk, tavo eilės rauda lyg žmonės. 

Koplyčioj visai sutemo. Gizeliai, vaikščio- 
dami pirštų galais, uždegė žvakes ir sustatė ap- 
link poetą. Jis skaitė ir skaitė, o viškose dirbo 
meistras. 

Apie vidunaktį jis nusileido žemyn ir tarė: 

— Baigta! Užteks eilių! Baigta! — parodė 
ranka į viškas. 

Poetas užskleidė sąsiuvinius, priglaudė prie 
krūtinės ir sužiuro į vargonus. 

— Dabar paklausykit! — sušuko meistras 
ir šuoliais pakilo į viršų. 

Gizeliai jau buvo užgulę dumples, ir meist- 
ras, toks linksmas, toks žvalus, ištiesė rankas ir 
įsmeigė akis i klavišus. Pradžioje pasigirdo tylus 
balsas, lyg piemens ragelis laukuose. Jis gaudė, 
virpėjo, tartum budindamas savo draugus, kad 
laikas pakilti ir džiaugtis saule. Ir budo balsų 
balsai. Čia vienoje eilėje sušvilpė, čia kitoje su- 
dūdavo, jungėsi į draugę ir sūkuriais skubėjo. 
Iš kažkur suklego lyg mergaičių juokas, susišu- 
ko skambiais rateliais, o viršum jų pasigirdo plo- 
nieji balsai. Tai vyturiai, tai jaunystės giesmės 
skamba viršum didelės mūsų žemės. 

„Šitam džiaugsme staiga suūžė rūstūs balsai. 
Grūmodami stiprėjo, veržėsi į linksmųjų būrį. 
Kada drebėdami gaudė visi vamzdžiai, meistras 
Syptelėjo, ir jo ranka patraukė raktą, paženklin- 

ta kaukuole. Vargonų krūtinėje išdrožta Giltinė 
sujudėjo, suskambino varpeliu ir atsiręžusi kirto 
dalgiu į klūpančią mergaitę. 

Ponas, kuris muzikos pagautas šypsojosi, 5" 
žiuro į mergaitę, į Giltinę, surimtėjo, nuleido 
galvą. 52 

Muzika pasigavo varpelio aidą, kartojo ji 
per visus vamzdžius ir vėl skaidrėjo, liejosi lyg 
upelis. Toli dar atsišaukė anie rūstuoliai balsai, 
dar prasiverždavo pro džiugesio pynes, kol pri- 
dusę visai nutilo. Ir vėl gaudė rageliai, ėjo Žmo- 
nių kartos, jaunos ir tvirtos, ir jų keliuose švic- 
tė saulė. i | 

Muzika nutilo, ir meistras švytinčiu veidu 
uždarė klaviatūrą. Kai nusileido žemyn, ponas 
susijaudinęs apglėbė jį: 

— Dieviška! Ji tikrai girdėjo šiuos balsus, 
savo jaunystės balsus! | 

Meistras vaikščiojo koplyčioje ir žiūrėjo į 
blizgančius vamzdžius, gėrėdamasis savo kūri- 
niu. Staiga jis priėjo prie poeto ir tarė: 

— Gerai, kad nutraukei suspaudimo dienas 
ir gandus. Tavo eilės geriau rauda nei žmonės ... 

Meistras šypterėjo, užsivilko švarką ir su 
visais išėjo. Aplinkui smėkščiojo kryžiai, medžių 
šešėliai, žolėse ir krūmuose šiureno lengvas vė- 
jas, o danguje spindėjo žvaigždės, gražios rugsė- 
jo Žvaigžaes. 

Vaiandėlei visi sustojo, giliai atsikvėpė ir 
peržvelgė nakties padanges. Poetas likosi nuo- 
šalyje, tartum negalėdamas atsiplėšti nuo mūrų. 
Ponas atsigręžė į jį: 

— Keistas tu žmogus ir labai geras. Sudie, 
bičiuli, nepamiršk musų, aprašyk savo dainose, 
— įspraudė į ranką sidaprinį, kilstelėjo skrybėlę 
ir nuėjo. 

Poetas slinko lyg šešėlis. Rankoje nešė ei- 
les, o delne sidabrinį. Jis nieko nejautė, nieko 
negirdėjo — sieloje dar aidėjo muzika. Iš ran- 
kos išslydo sidabrinis, skambtelėjo naktyje. Poe- 
tas krūptelėjo, sužiuro į tamsumon smengančius 
žmones ir nuėjo tolyn... 

Jis grįžo į sodą. Pro miegančias obelų ša- 
kas nedrąsiai kopė mėnulis ir žvelgė į tvenkinį, 
kur skleidėsi žvaigždės. Jos buvo taip toli ir taip 
arti — čia pat, prie poeto kojų. 

Sodo takeliuose šnarėjo lapai. Ir jų šlamesy 
jis girdėjo balsą, praėjusios vasaros šauksmą. Ar 
jam ruduo, ar jam dainos išdainuotos? 

Įėjo į savo kambarį, įžiebė žvakę, atskleidė 
sąsiuvinį ir paėmė plunksną. Jis rašė. Ir nieka- 
da taip džiuginančiai nešokinėjo plunksna, kaip 
dabar. 

Mėnulis jau buvo nubridęs į tolimas palau- 
kes, kai poetas užskleidė sąsiuvinį, užpūtė žva- 
kę ir išėjo į sodą. Tvenkiny blizgėjo tūkstančiai 
žvaigždžių, ir jis krūptelėjo. Lyg kažkur maty- 
tos akys mirksi. 

Rytmeti jis įrašė į miestelio kroniką: tokiais 
lr tokiais Viešpaties metais, tą ir tą rugsėjo die- 
ną, vėlybą naktį buvo baigti patys geriausi pa- 
saulio vargonai. “Aš pats jų muziką girdėjau“, — 


rašė poetas, — “ji nepaprasta, kad negaliu apra- 
šyti. Vienas jaunuolis" — posmavo poetas toliau 
miestelio kronikoje, — “kuris gyvena prie Ža- 
liojo tvenkinio, davė vargonams savo sielą, ir 
taip jie buvo užbaigti". | 
„, Buvo didelės iškilmės. Atvažiavo pats ponas 
ir jo daugybė giminių. Dvylika kunigų laikė ge- 
dulingas mišias, pats meistras grojo vargonais 
taip gražiai, taip galingai, tartum norėdamas iš- 
sakyti visą mergaitės gyvenimą, jos dainas ir 
muziką, kuria jaunystėje džiaugėsi. Suplūdo 
žmonės iš visų šalių, žiūrėjo į blizgančius vamz- 
džius, klausėsi jų balsų ir gyrė meistrą. Tačiau 
niekas nežinojo, kad poetas juos pabaigė. 

Visi išsiskirstė. Išvažiavo ir meistras, įrašęs 
vargonuose savo vardą. Gyvenimas vėl krito su 
rudens lapais. 

Poetas ir toliau sėdėjo po obelaite, žmonės 
dainavo jo daineles. Jose rado meilę laukų ber- 
želiui, upeliams ir rugsėjo žvaigždėm. Tačiau 
niekas neįžvelgė į poeto gelmes. Kartą nuvyto jo 


VINCAS KAZOKAS 


SUSIKAUPIMO VALANDA 


šią valandą į mano sielą ima belstis 
Keisti ir nuostabūs garsai. 
šią valandą aš noriu tiktai melstis 


lr šauktis į Tave karštai, 


Kaip šaukiasi Tavęsp kasdien bažnyčių bokštucs 
Įnirtusių varpų giesmė skardi, — 
Už juos garsiau čia blaškosi ir trokšta 


šią valandą mana širdis. 


KŪODIKIS 


Kai pirmą kartą atveria jisai akis 
Ir bailiai dairosi, ir neramiai suklinka — 
Išgąsdinti šešėliai sudreba aplinkui, 


Ir traukias atbula gūdi naktis 


Ir svaigsta, lyg staiga apakus 
Vien šito žvilgsnio kerinčia liepsna — 
O tamsoje sužibę spindi plačios akys, 


1r jų gelmėj sušvinta rytdiena. 


obelaitė, ir jis išėjo su pavasariu. Išėjo ir dau- 
giau nebegrįžo... 


ARGONAI švytėjo koplyčioje kaip neįvei- 

kiama tvirtovė. Dūdos, rodos, sklaidė mū- 
rus, veržėsi pro lubas, kad tik prasivertų jų gel- 
mės, ir tūkstančiai balsų pakiltų į erdves. Tačiau 
jie tylėjo, — neatsirado nė vieno, kuris surink- 
tų juos į melodijų pynes. 

Paprasti parapijos vargoninkėliai, pasibru- 
kę gaidas, užkopdavo ant viškų ir susirūpinę ke- 
liais pirštais rankiojo balsus, bijodami ir tuose 
pasiklysti. 

Stori medžiai gožė kalną, apsamanojo kry- 
žiai, krūmai užgulė kapus. Žmonės pamiršo se- 
nas istorijas, kometos šluotą, meistrus ir poetą. 
Praleidę kapą metų, vargonai visai užduso. Dul- 
kės prikrito vamzdžius, vorai apipynė girlandų 
vainikus. Kartais ant koplyčios stogo susikib- 
davo vėtros, blaškydavosi jos bokšte. Tada gū- 
džiai kažkas suošdavo vargonuose, sudejuodavo 
ir vėl nutildavo. 


AKMENS SVAJONĖ 


Šiandien esu tiktai akmuo, sunkus ir kietas, 
Nežinomos man rankos pastūmėtas užmarštin, 
Kur mane plauna vasarų aistringi lietūs, 

Ir skaudžiai žeidžia saulės spinduliai karšti, 


Kuriais lyg plienu laikas manyje išrašo 
Sunkaus laukimo ir karčios tylos metus, 

Ir kaip visus jis ir mane į naują būtį neša, 
žadėdamas atverti rojaus prarasto vartus. 


Todėl dabar bežadis vienas pats svajoju 
Ir kantriai laukiu tos didžiosios valandos, 
Kada žmogus, ilgai pasaulyje klajojęs, 
Staiga prie šalto mano guolio apsistos 


Ir tars pats sau ir man: “štai šitas! 

Jo būčiai duosiu naują formą ir kelius. 

Jame gyvens manasis sapnas ištašytas, 

Ir gyvastim nauja spindės jo veidas nebylus!" 


O, kaip tada suvirps džiaugsmu sustingęs mano kūnas! 
Ir sudrebės iš laimės niekada neplakusi širdis! 

Aš išgyvensiu antrąkart tą didįjį “ Tebūnie!" 

Ir būsiu jau nebe akmuo, bet jo nedūžtanti mintis. 


Ir taip svajodamas vis laukiu. Ir nerimstu. 
Praslinks gal amžiai dar. Bet aš esu kantrus. 
Gal daug dar kartų teks į tamsumas nugrimsti 
Ir vėl iškilt švieson, kol pagaliau antru 


Gyvenimu sušvis sunki būtis manoji, 
Vos palytšta rankom kuriančio žmogaus. 
Apie kurį be paliovos su nerimu sapnuoja 
Visi daiktai tarp žemės ir dangaus. 


BALTOSKANDIJOS 
KULTŪRINB 
LIEčIAMOJI 


JUOZAS 
LINGIS 


Tautų bendravimo santykiams, kultūrų ke- 
liams, kultūrų įtakų, susidariusių kultūrinių cik- 
lų bei kultūrinių sluogsnių riboms nustatyti vie- 
ni iš pagrindinių šaltinių yra ir įvairūs kultūri- 
niai elementai, tiek atskiri, tiek jų kompleksai, 
nežiūrint, ar jie atstovautų dvasinei ar medžia- 
ginei kultūrai. Jie lygiai vertingi, ar jie būtų 
pasyvių, ar aktyvių kultūrinių santykių padari- 
niai. Tie kultūriniai elementai yra labai margi ir 
įvairiose gyvenimo aplinkose, įvairiose vietose ir 
įvairiais laikais labai įvairuoja ir keičiasi. Tų ele- 
mentų studijos istoriniu bei sociologiniu atžvil- 
giu — kas sudaro vieną iš pagrindinių etnologi- 
jos mokslo tikslų — kaip tik ir leidžia mums 
įžvelgti į tą istorinį sąryšį bei įvykių raidą ir į 
pačius žmones taip įvairioje ir kintančioje veik- 
loje. 

Benagrinėdami tuos kultūrinius elementus, 
mes randame atskiras sritis, kurios gali ir netu- 
rėti glaudaus istorinio santykiavimo, kalbiškai 
gali gi priklausyti visai atskiroms giminėms bei 
grupėms, bet jos turi daug bendrų bruožų, ku- 
rie net ir politines problemas sprendžiant turi 
svarbios reikšmės pačiai problemos visumai. 

Seniau prof. K. Pakštas kėlė Baltoskandijos 
idėją, kaip specialistas ir tų kraštų žinovas, išei- 
damas daugiau iš geopolitinių aspiracijų. Toji 
idėja savo aktualumo nėra nustojusi, gal prie- 
šingai — ji randa pateisinimo ir grynai etnolo- 
giniu atžvilgiu. Todėl šių eilučių autorius, no- 
rėdamas nors kaip išreikšti savo padėką ir atsi- 
davimą prof. K. Pakštui, paskatinusiam imtis 
etnologinių studijų, nori pateikti kelis izoliuo- 
tus kultūrinių elementų pavyzdžius, kurie Pa- 
baltijį ir Skandinaviją priartina prie bendros 
kultūrinės liečiamosios. 

Dėl istorinės raidos Latvija, Estija ir Skan- 
dinavija viena kitą lietė dažniau ir stipriau. Tad 
kultūrinių elementų lyginamuosius pavyzdžius 
imsiu lietuviškus, kad būtų aiškiau, jog ir Lie- 
tuva tam pačiam ciklui priklauso, o pavyzdžiai 
parinkti tokie, kurie visuose paliestuose kraš- 
tuose vienodi. 

šešiakampės klėties sąasparos (Zarasų apskr., 
niūnų km.). 


Dusetų vls., Vai- 


Visos šio straipsnio nuotraukos J. Lingio 


Naudojantis dabartiniais etnologinių tyri- 
mų rezultatais, turint galvoje, kad pas mus toji 
sritis ir liko pūdymauti, nėra lengva įrodyti abi- 
pusę įtaką tarp Skandinavijos ir Pabaltijo. Be 
grynai istorinių poveikių, yra ir paralelinės rai- 
dos, o be to, tiek Skandinavija, tiek Pabaltijys 
impulsų gavo tiesiog iš vidurio, vakarų ar pietų 
Europos, toms kultūrinėms srovėms tiesiogiai ir 
neprakeliaujant pro kurią nors iš tų sričių. 


Skandinavija, kaip ir Pabaltijys, pirklauso 
šiaurės Europos spygliuočių medžių sričiai, to- 
dėl ir vienur ir kitur gana tobula medžio kultū- 
ra dominuoja, o bendra medžiaga dažnai duoda 
vienodus įrankius toms pačioms technikinėms 
funkcijoms. Daugelis abiejose Baltijos jūros pu- 
sėse pasitaikančių vienodų kultūrinių tipų yra 
kilę ir iš bendrų klimatologinių sąlygų. Pvz., iš 
žabų pintos tvoros (virbinės) būdingos beveik 
visai Lietuvai ir pačiai pietiniausiai Švedijos 
provincijai Skanei ir ją siekiančioms Blekingės 
ir Hallando provincijų dalims. Daug silpnesnėse 
formose ši tvora sutinkama Estijoje, vidurio bei 
šiaurės Švedijoje. Tai dar nereiškia, kad būtų 
buvus kultūrinio kontakto tarp Lietuvos ir pietų 
Švedijos. Geografinis plotis čia yra lemiantis 
veiksnys.  Virbinė tvora yra toliausiai į šiaurę 
nubėgęs kontinentalinės Europos kultūrinis ele- 
mentas. Jis būtų pasiekęs ir toliau į šiaurę, jei 
kita medžiaga nebūtų ten kitos formos pareika- 
Javusi. Nuo tų pačių klimatologinių sąlygų pri- 
klauso ir stuobrinių avilių paplitimas. Jie Švedi- 
joje tesutinkami tik Goetalande (t. y. pietinėse 


Inturkės 


Stuobrinis avilys, įkeltas į (Utenos apskr., 


bažnk., Vižinių km.) 


ąžuolą 


Švedijos provincijose). Bet ir čia jie jau prany- 
kę, o Pabaltijyje jie paplitę net ligi Suomių įlan- 
kos. 


Skandinavija ir Pabaltijys, priklausydami 
šiaurės regiono sričiai, kuri pastatus stato į vai- 
niką, turi daug senų užsilikusių kultūrinių ele- 
mentų, Skandinavijoj labiau susitelkusių šiauri- 
nėje dalyje. Prie tokių elementų reikia priskai- 
tyti įvairius kampų sunėrimus, sąsparas, prade- 
dant pačiomis paprasčiausiomis ir seniausiomis, 
kur rąsto kampe tik paprasti iškirtimai be jo- 
kių “capų"' ar “raktų"'. Prie šios formos priklau- 
so ir tos sąsparos, kurių išsikišimai panašūs į 
kriaušę. Ši forma pasidaro taip: apvalus rąstas 
aptašomas tik prie pačios sąsparos iš apačios 
„abiejose pusėse, taip kad žiūrint į rąsto galą jis 
panašus į apverstą kriaušę. Aptašius gi abi puses 
iš viršaus ir apačios, gaunamos šešiakampės są- 
sparos, bet apie jas kiek vėliau. Šios formos są- 
sparos, namotyrininkų vadinamos baltiškomis. 


Toliau tai šiaurės sričiai priklauso ir guls- 
čių, kertėse į šulus suleistų rąstų statyba, klėtys, 
kurios Pabaltijyje, kaip ir vidurinėje Švedijoje, 
stovi daugiausia ant žemės, o ne ant medinių 
kaladžių, nors senuose 16 š. Lietuvos aktuose 
dažnai minimos klėtys, statytos ant medinių ka- 
ladžių. Mūsų senojo tipo klėtys su įėjimu iš galo 
ir su prieklėčiu, bei tokios pat formos pirtys, ki- 
tais žodžiais tariant, megarono tipo pastatai, gry- 
čios dviem galais, kur priešsienis skiria abu ga- 
lus (seniausia to tipo forma), įvairūs tošiniai 
daiktai, apskritos skiedrinėmis sienomis dėželės, 


žilvičiais pintos rogės, lopšiai ant lingės ir t.t. — 
tai elementai, kurie taip pat šiai kategorijai pri- 
klauso. 

Be šių suminėtų kultūrinių elementų, čia 
reikėtų priskaityti ir mediniai kaušai su kotu. 
Pabaltijyje šie kaušai vaidino gana svarbų vaid- 
menį. Jie giminingi skandinavų, suomių ir rusų 
mediniams paukščio pavidalo kaušams. Ir pats 
žodis “kaušas" labai įdomus. Jis sutinkamas be- 
veik visose kalbose aplink Baltijos jūrą: švediš- 
kai — kas, kaus, kavs, kosa; daniškai — kovs; 
žem. vok. — kowse, kausse; vid. žem. vok. — 
kowse, kouse, kouwese, kausche; rusiškai — 
kovš; lenkiškai — kousz, kusz; liviškai — kouš; 
latviškai — kaus; estiškai — kaus; suomiškai — 
kousa. Etimologiškai tik vienoje lietuvių kalbo- 
je kaušas yra aiškus ir vietinis. Taip kad kai ku- 
rie kalbininkai (Vilh. Thomsen ir J. J. Mikkola) 
aiškina, kad šis žodis slavų kalbose yra lietuviš- 
kas skolinys, kurs paskui per slavų kalbas pa- 
siekė ir kitas Baltijos pajūrio kalbas. Liviai ir 
estai yra jį tikriausiai iš latvių pasiskolinę. Tai 
pačiai šiaurinių kultūrinių elementų kategorijai 
priskaitomi ir spragilai su šikšnine kilpa spragi- 
lo galvai, ir nekotės (geldos) javams vėtyti (da- 
bar pas mus tik kruopoms nekoti), ir didelės 
klėtys (svirnai) su prieklėčiu ir įėjimu iš šono, 
ir dideli žirniniai žardai, kurie Skandinavijoje 
tik šiaurėje tebesutinkami, ir trumpos dalgelės 
su grėbliuku, ir kuliamoji lazda (plūktuvė), ku- 
ri dabar kai kur Lietuvoje tik aslai plūkti tetar- 
nauja. Tarp įdomesnių ir charakteringesnių ele- 


(Tauragės apskr., 


atskiru pėdu 


(Gubos), apkepurėti 
Lembo km.) 


Mondeliai 
Kvėdarnos v., 

Morciūniškių km.) 


Piesta. (Zarasų apskr., Dusetų valsč., 


mentų yra didžiuliai cilindriniai kraičkubiliai, 
kurie Švedijoje teužsiliko Haerjedalen (šiaurinė 
provincija, Norvegijos pasieny). 

Iš tų senųjų kultūrinių apraiškų tipų kai 
kurie sutinkami tik rytinės Švedijos pakrantėse. 
Šie tipai yra, greičiausia, atėję iš rytų ir gal kaip 
tik iš Pabaltijo. Čia pirmoje vietoje priklauso 
didžiulės mūsų piestos, taip paprastos Pabalti- 
jyje ir rytų Europoje. Rytinės kilmės yra dažy- 
mas alksnio žieve ir trinyčiai audiniai, kurie sa- 
vo turtingomis formomis dominuoja Latvijoje ir 
Lietuvoje, Švedijoje gi jie sutinkami tik rytuo- 
se ir yra kiek jaunesni, negu piestos ir dažymas 
alksnio žieve. Iš tikrųjų gi esama geroko kiekio 
kultūrinių elementų, atėjusių į Švediją iš Pabal- 
tijo ar Suomijos. Čia priskaityti reikia mūsų 
gražiausias kiaurapjūvio rašto prievarpstes. Jos 
dažnai sutinkamos į rytus nuo Baltijos jūros, o 
paplitusios tik siaura juosta Baltijos pajūriu nuo 
Vaesterviko pietuose ligi Haparandos šiaurėje. 
Tiesiog iš Pabaltijo, šiuo atžvilgiu iš Lietuvos, 
yra atėjus medinė vėduoklė, kurią Gotlando sa- 
los žvejai naudoja, kepdami žuvį. Lietuvoje to- 
kia vėduoklė vartojama, verdant valgį. Reikia 
manyti, kad šis įrankis Lietuvoje buvo seniau 
labiau paplitęs. Prie šios rūšies kultūrinio sąry- 
šio priklauso ir gubų (žemaitiškai mondelių) ap- 
kepurėjimas atskiru pėdu. 

Šie suminėti bendri kultūriniai elementai 
Skandinavijoje, kaip matėme, orientuojasi labiau 
į šiaurinę jos dalį, bet Pabaltijys ir Skandinavi- 

neišdžiūsta. Kairėje kun. 
Kvėdarnos vaisč., 


kuri nei sausros metu 
sodyba. (Tauragės apskr., 


“Ulyčia"', 
Jauniaus gimtoji 
Lembo kaim.). 


ja susitinka ir Skandinavijos pietuose. Pintos 
tvoros (virbinės) jau buvo suminėtos. Pačių pie- 
tiškiausiu elementu reikėtų skaityti sandalinę 
statybą, kuri Švedijoje tik pačiuose pietuose te- 
dominuoja. Ji ir Lietuvoje tesutinkama tik pa- 
čiuose pietuose, nors ir gana išblukusiose for- 
mose. Ir vadinamoji gulsčių kertėse arba per vi- 
durį į šulus suleistų rąstų statyba, kuri Švedijo- 
je gerokai į krašto vidurį pažengia. Sutinkama 
ir Pabaltijy, bet taip pat labai neturtingose for- 
mose. Prie tų pietinių elementų priklauso ir stip- 
riai bei tvarkingai dengtas lietuviškasis šiaudi- 
nis stogas. Pietų Švediją su Pabaltiju jungia ir 
šelmeninio balkio (gairio) nebuvimas gyvena- 
muose namuose. Pietinėmis apraiškomis reikia 
skaityti ir naminių gyvulių bei paukščių laikymą 
trobose, iš molio plūktas grindis, iš šiaudų pin- 
tus indus Artio 

Šių pietinių kultūrinių elementų linija Šve- 
dijoje eina per šiaurinį ir vidurinį Goetalandą, o 
antroje Baltijos pusėje tąja linija yra Suomių 
įlanka. Lyginant didesnę kultūrinių elementų 
dalį tarp Švedijos ir Pabaltijo, Pabaltijys turi 
daugiausia panašumo su Goetalandu, ypač pieti- 
ne dalimi. Bet į Pabaltijį yra isiskverbę ir dau- 
gybė šiaurinėje Švedijos dalyje sutinkamų ap- 
raiškų, daug primityvesnių ir senesnių, negu 
Goetalando. 

Čia suminėti kultūriniai elementai jungė 
pietų Skandinaviją ir Pabaltijį labiau kaip atski- 
ras geografines sritis. Bet yra daug vienodų, ar- 
ba vienodos kilmės elementų, jungiančių šias 


"abi sritis tiesiog su vidurio Europa. Pvz., grėb- 
liai su skeltu šakumu, kėdės su iš šiaudų pinta 
sėdyne, ratai (keturračiai) sutinkami Pabaltijy- 
je beveik visur, Švedijoje gi paplitę tik pietinė- 
se provincijose. Kėdė su iš šiaudų pinta sėdyne 
jau viduramžiais sutinkama Skanėje ir jos kai- 
mynystėje. Tose pačiose ribose sutinkama ir pas 
mus visur vartojama kultuvė (žlugtui velėti). 
Kai kurie viduramžių tipo baldai, pvz., įvairūs 
stalai, pietinėje Švedijoje sutinkami beveik vi- 
sur, o Lietuvoje ir Latvijoje tik pajūrio sritimis. 
Tas pats ir su skardiniu, skylutėmis išbadytu ži- 
bintu (liktarna). Bet gal pats ryškiausias iš tos 
rūšies elementų yra vadinamosios “kupolinės 
virtuvės" (i namo priemenę išeinančio kamino) 
paplitimas. Toji kupolinė virtuvė Švedijoje to- 
liau į šiaurę nenueina, kaip tik ligi šiaurinės 
Skanės, o Pabaltijyje, tik gal kitokioje formoje, 
ji sutinkama daugiausia vakarinėse srityse. Lie- 
tuvoje šis didžiulis kaminas, kuriame ir rūkoma 
ir verdama, daugiausia paplitęs žemaičiuose. 
Prie tų pačių pietiškiausių apraiškų reikia pri- 
skaityti ir grėblius, kurių kotas be šakumo tie- 
siai įleistas į grėblio galvą, o kad stipriau laiky- 
tųsi, pritvirtintas lankeliu, einančiu per patį ko- 
tą į galvą. Jis paplitęs tik pačiuose pietuose tiek 
Švedijoje, tiek Lietuvoje. Pagaliau ir mūsų žiog- 
relių tvoras, ir dviašmenius plūktuvus linams 
plūkti, ir dvibriauniu bei tribriauniu pjaustymo 
būdu ornamentus turėtume šiai kategorijai pri- 
skirti. 

O dabar, kokie gi elementai jau tikros skan- 
dinavinės kilmės pateko į Pabaltijį? Atsakant į 


Lembo 


Pusgulstinės tvoros (Tauragės apskr., Kvėdarnos valsč., 


kaim.) 


klausimą, reikėtų iš pagrindų tam klausimui ski- 
riamus elementus išnagrinėti, bet ant greitųjų 
būtų galima suminėti plėšį, šešiakampes sąspa- 
ras ir stuobrinę kėdę. Plėšys ((vartoju dusetiškių 
terminą) — lenktas geležinis aštriais galais įran- 
kis bozui (išilgai rąsto iškirstam grioveliui) pa- 
žymėti. Švedų etnologas prof. Sigurd Erixon tei- 
gia, kad šis įrankis jau viduramžiais įsiskverbė 
ne tik į Pabaltijį, bet ir Rusiją bei Lenkiją. Vo- 
kietijoje jis nesutinkamas. šešiakampės sąsparos 
sutinkamos visame Pabaltijyje. Mūsų krašte man 
teko jas užtikti tik rytinėje bei pietryčių Lietu- 
voje. Stuobrinė kėdė (padirbta iš sauso kiauro 
stuobrio, su atrama) sutinkama dabar tik Latvi- 
joje. Estijoje šis tipas gal seniau taip pat buvo, 
bet dabar jau išnykęs. Galėjo ir Lietuvoje taip 
įvykti. Švedijoje ir Norvegijoje toji kėdė labai 
paprastas reiškinys, bet ji neužtinkama nei Suo- 
mijoje, nei Vokietijoje. 

Šis pluoštelis kultūrinių elementų, bendrų 
Skandinavijai ir Pabaltijui, rodo, jog, išeinant iš 
etnologinio požvilgio, turime teisę kalbėti apie 
šiaurės Europos — baltoskandinį — kultūrinį 
ciklą, apimantį Skandinaviją, Pabaltijį ir kaimy- 
nines sritis, turinčias panašumo ne tik vieno- 
doms ar giminingoms gamtos sąlygoms veikiant, 
bet taip pat tų sričių kultūros nešėjams savaran- 
kiškai kuriant ir priimant impulsus iš šalies. Čia 
suminėtos apraiškos atstovauja medžiaginės kul- 
tūros lobynui. Prie panašių rezultatų privestų, 
reikia tikėtis, ir dvasinės kultūros tyrimų rezul- 
tatai. 


Kvėdarnos valsč., 


Nekotė kruopoms nekoti (Tauragės apskr., 


Lembo kaim.) 

PRASMINGA SUKAKTIS 


Keturiolika kilometrų nuo Muen- 
cheno Ingolstadto linkui drėgnoje pa- 
miškėje stovi per šimtą medinių ba- 
rakų. Pastatyti jie buvo dar Hitle- 
rio laikais aerodromo darbininkams 
užsieniečiams, todėl yra labai skur- 
dūs tiek savo išvaizda, tiek savo vi- 
daus įrengimais: sienos plonytės, ko- 
ridoriai tamsūs, kambariai maži ir 
žemi, rūsių nėra, tad žmonės krauna 
vargingą savo mantą palovėse, pa- 
stalėse, ant spintų, koridoriuose. Tik 
neseniai čion buvo atvestas vanduc. 
Pirmiau ir tą reikėjo semtis iš šuli- 
nio. Šviesa vakarais nuolatos gęsta, 
nes kuro neužtenka, ir žmonės jun- 
giasi krosneles į šviesos tinklą, tad 
saugikliai neišlaiko. Kartais ištisas 
valandas tenka sėdėti tamsoje. Tai 
Schlessheimo DP stovykla. Pirmiau 
ji priklausė IRO žiniai. Bet jau nuo 
1951 m. gruodžio 1 d. perėjo vokie- 
čių globon ir dabar vadinasi DP Re- 
gierungslager, Schlessheim b. Muen- 
chen. Ši stovykla glaudžia po savo 
stogu per 5000 pabėgėlių, daugiausia 
rusų ir ukrainiečių. Bet joje yra ir 
kitų tautybių: apie 700 kalmukų, po 
keletą šimtų lenkų, žydų, latvių. Lie- 
tuvių joje yra tik apie šimtas. Jie 
neturi sau atskiro barako, bet yra iš- 
mėtyti visur. 


Šitoje tad vargingoje stovykloje, 
gal vargingiausioje iš visų DP sto- 
vyklų, gyvena jau kuris laikas Dr. 
Jonas Grinius, kuriam šių metų va- 
sario 21 d. sukako 50 metų amžiaus 
(gim. 1902 m. Giminėnų kaime, Jo- 
niškio valsč.). Schleissheimas nėra 
pirmoji jo prieglauda. Nuo pat savo 
atsiradimo Vokietijoje 1944 m. vasa- 
rą Dr. J. Grinius įsijungė į mūsų 
tremtinių visuomenę, todėl buvo blaš- 
komas iš vieno Vokietijos kampo į 

kitą: Schweinfurt (1945), Nuertingen 
(1946), Schwaeb. Gmuend (1947-49), 


Heilbronn (1850), Pforzheim (1950- 
Da) Trauntstein (1951), galop 
Schleissheim (1951 ligi dabar) yra 


tos vietos, kuriose teko Dr. J. Gri- 
niui gyventi kartu su didesne ar ma- 
žesne lietuvių grupe. Nera abejonės, 
kad Schleissheimo pamiškė nėra pa- 
staroji jo gyvenimo vieta. Negalėda- 
mas dėl šonkaulio toburekuliozės 
emigruoti, Dr. J. Grinius yra pri- 
verstas pasilikti Vokietijoje, pereiti į 
vokiečių ūkį ir jieškotis kur nors 
kokic nors užsiėmimo, nes vokiečiai 
pabėgėlių — savų ir svetimų — sto- 
vyklas pamažu naikina ir gyventojus 
skirsto. 

Tokioje tad aplinkoje ir tokia la- 
bai neaiškios ateities nuotaika Dr. J. 
Grinius švenčia prasmingą savo am- 
žiaus sukaktį. Penkiasdešimt metų 
yra paprastai daugiau, negu pusė 
žmogaus amžiaus. Todėl šio nueito 
kelic akivaizdoje susimąsto ne tik 
pats sukaktuvininkas, bet kartu ir 
visuomenė, sekusi jo išsivystymą ir 
džiaugusis jo darbais. O džiaugtis 
Dr. J. Griniaus atveju yra kuo, nes 
šis Žmogus yra daugialapis. Jis yra 
ir mokslininkas, ir literatas, ir vi- 
suomenininkas, ir galop atviro, tie- 
saus būdo žmogus. Ir kiekvienoje 
srityje jis yra davęs nemažų laimė- 
jimų. Pusšimčio sukaktis kaip tik 
yra proga stabtelti prie šių laimėji- 
mų ir jucs, tarsi kraičio skrynią, pa- 
vartyti, kad prisimintume, kokių ty- 
lių, bet kūrybiškų asmenybių slepia 
savyje mūsų tautos gelmės. 

Gyvenimo eiga Dr. J. Griniui bu- 
vo, kaip ir daugeliui iš mūsų, pakan- 
kamai varginga. Jo tėvelis mirė gana 
anksti, todėl motinai teko išauklėti 


PAS-ANIE 


ir išmokyti tris vaikus: sūnų ir dvi 
dukreles. Baigęs gimnaziją Siauliuo- 
se 17 ten jau parvyręs diūuello vargo, 
nes reikejo versus geraslrūzių ZNo- 
nių ducdamais skatikals, J. GT1MuUS 
studijavo Liecuvos universiteto 1'€0- 
logijos-xilosorijos fakultete lietuvių 
bei prancuzų literaturas ir pedago0g1- 
ką-psicnol0g1j4; paskui specializavosi 
prancuzų kaipoje ir Literaturoje Gre- 
nopiyje 17 Faryžiuje; 1949 m. pava- 
sarį apgynė Kaune disertaciją *0. V. 
IWiiašius-poetas', gavo literaturos dak- 
taro laipsnį (Dr. J. Grinius yra vie- 
ninteiis šios rūšies daktaras Lietuvo- 
je!) ir tais pačiais metais buvo pa- 
kviestas docentu '/'eol. Filos. fak-te. 
Sias savo pareigas jis ėjo ligi pir- 

osios bolševikų okupacijos, Kai ru- 
sai 1940 m. liepos 16 d. uždarė Teol. 
Hilos. fak-tą ir atleido visus jo dėsty- 
tojus. 1941 m. liepos mėn., J. Ambra- 
zevičiaus vyriausybei atidarius V. D. 
U-te filosotijos fakultetą, Dr. J. Gri- 
nius vėl buvo pakviestas eiti tas pa- 
čias pareigas, kurias buvo ėjęs anks- 
čiau Teol.-Filos. fak-te. Bet šį sykį 
akademinis darbas truko neilgai. At- 
sisakius lietuviams organizuoti SS le- 
gijoną, vokiečiai 1943 m. kovo 16 d. 
uždarė visas aukštąsias Lietuvos mo- 
kyklas. 1944 m. liepos mėn. Dr. J. 
Grinius su žmona pasitraukė į Vo- 
kietiją. Visi kiti jo giminės pasiliko 
Lietuvoje. Jau Paryžiuje bestudijuo- 
jant, pasirodė plaučių džiova, kaip 
išvada ankstesnio skurdaus gyveni- 
mo. Betgi šią ligą Dr. J. Grinius 
įveikė ir studijas sėkmingai baigė. 
Tačiau bedocentaujant Kaune, pra- 
sidėjo šonkaulio džiova, kuri tebe- 
trunka ir dabar. 1945 m. pavasarį te- 
ko Dr. J. Griniui atsigulti į Schwein- 
turto ligoninę ir iškęsti dvi sunkias 
operacijas, kurios jį išgelbėjo nuo 
mirties, bet ligos pašalinti neįstengė. 
Ši tad liga ir yra priežastis, dėl ko. 
Dr. J. Griniui buvo galutinai už- 
trenkti Naujojo Pasaulio vartai, nors 
į ten jis buvo kviečiamas, ten lau- 
kiamas ir labai reikalingas. 


Mokslininkas yra toji žymė, kuria 
Dr. J. Grinius yra labiausiai pažįsta- 
mas lietuviškojoje visuomenėje. Jau 


Mminčtoji jo disertacija *O. V. Mila- 
šius-poetas' parodė, kad Dr. J. Gri- 
nius yra pašauktas praturtinti skur- 
dų mūsų literatūros mokslą. Tai yra 
stambus veikalas (per 200 psl.), pats 
pirmutinis apie Milašių, nes net ir 
patys prancūzai anuo metu apie šį 
lietuviškos kilmės poetą turėjo tik 
keletą smulkių studijėlių. Milašiaus 
veikalų analizėmis jis ir šiandien yra 
nepralenktas. — “Putino lyrika' yra 
antrasis Dr. J. Griniaus veikalas. Tai 
taip pat yra vienintelė knyga apie šį 
mūsų didžiausią pomaironinės kartos 
lyriką. Tiesa, Dr. J. Griniaus darbas 
apima tik Putino lyrikos analizę. Ta- 
čiau anuo metu ir pats Putinas buvo 
mums žinomas tik kaip lyrikas. Jo 
romanas "Altorių šešėly' tada dar 
nebuvo pasirodęs. Bet jam pasiro- 
džius, Dr. J. Grinius tuojau parašė 
platoką studiją apie šį įdomų ir sa- 
votišką veikalą ir ją paskelbė “Židi- 
nyje'. — Kartu su J. Ambrazevičium 
ir A. Vaičiulaičiu Dr. J. Grinius iš- 
leido “Visuotinės literatūros' du tomu. 
Tai buvo daugiau, negu tik vadovėlis 
studentams ir aukštesnių gimnazijos 
klasių mokiniams. Puikiomis autorių 
charakteristikomis, gilia ir sistemin- 
ga jų veikalų sklaida, giliu estetiniu 
ir istoriniu jų įvertinimu šis veikalas 
teikia geros orientacijos plačioje pa- 
saulinės literatūros srityje kiekvie- 
nam, kuris domisi šia žmogaus kū- 
ryba. — Tačiau pats stambiausias ir 
labiausiai subrendęs Dr. J. Griniaus 
darbas yra “Grožis ir menas'. Tai me- 
no filosofija, tačiau išaugusi ne tiek 
iš principų sisteminimo, kiek iš este- 
tinių faktų analizės. Derindamas 
krikščioniškąsias pažiūras į grožį, 
apibrėžtą kaip tai, “guod visum 
placet" (šv. Tomas Akvinietis), su 
naujosiomis teorijomis, pabrėžiančio- 
mis daugiau subjektyvinį elementą 
grožio pergyvenime, Dr. J. Grinius 
davė mums giliai pajaustą ir ati- 
džiai išnagrinėtą grožio bei meno 
teoriją, vienintelę lietuviškojoje šios 
srities literatūroje. — Jau karo me- 
tu, atgavus mums Vilnių, Dr. J. Gri- 
nius išleido “Vilniaus meno pamink- 
lai', studiją, kurioje jis parodė, kokių 
didžiulių meno turtų slepia senoji 
mūsų sostinė. Jaunajai lietuvių kar- 
tai šie turtai buvo visiškai nepažįsta- 
mi, nes Vilnius visą nepriklausomy- 
bės metą buvo nuo mūsų atskirtas 
uždanga, slėpusia ne tik politinę bei 
ekonominę, bet sykiu ir kultūrinę šio 
miesto reikšmę. — Pridėkime prie 
šių penkių Dr. J. Griniaus knygų dar 
kelioliką studijų įvairiais literatūros 
ir meno klausimais 'Ateityje', 'Athe- 
nėume', “Nauj. Romuvoje', 'Židinyje", 
ir turėsime mokslinės jo veiklos 
vaizdą. Todėl reikia tik apgailestau- 


Dr. Jonas Grinius 


tu, kad keleri Vokietijoje praleisti 
metai šio vaizdo nebepraturtino, nes 
Dr. J. Grinius nuolatos gyveno sto- 
vyklose, kur nebuvo net pačių būti- 
niausių mokslo darbui sąlygų. Tikė- 
kimės tačiau, kad ateityje Viešpaties 
Apvaizda ką nors įkvėps jam šias 
sąlygas pagerinti ir tęsti toliau taip 
vaisingai pradėtą literatūros bei me- 
no tyrinėjimo darbą. 

Literatas yra antroji Dr. J. Gri- 
niaus pusė, papildanti jį kaip moks- 
lininką ir padarantį jį kūrybišką vi- 
sokiose sąlygose. Negalėdamas Vo- 
kietijoje rašyti mokslo veikalų, Dr. 
J. Grinius atsidėjo dailiajai literatū- 
rai, būtent, dramai. šia sritimi jis 
domisi jau labai seniai. Šalia pirmų- 
jų scenos bandymų, savo metu spaus- 


dintų “Ateityje, Dr. J. Grinius dar 
Lietuvoje išleido 'Sąžinę',  vaidintą 
neviename mūsų teatre ir kritikos 


palankiai sutiktą. Vokietijoje 'Aidai' 
išspausdino dvi Dr. J. Griniaus dra- 
mas: “Stella Maris' ir “Gulbės gies- 
mž', Pirmoji yra drama lietuvio dai- 
lininko, išvykusio Italijon ir vykdan- 
čio kadaise padarytą įžadą nupiešti 
Marijos paveikslą. Jis šį pažadą 
įvykdo, pavadindamas savo kūrinį 
“Stella Maris, bet žūsta pats. šis 
kūrinys, mano pažiūra, yra pats stip- 
riausias ir giliausias iš visų Dr. J. 
Griniaus dramų. — Antroji drama 
yra istorinė. Jos siužetas yra kara- 
lienės Barboros Radvilaitės gyveni- 
mas su visais tragiškais jo mMomen- 
tais“ — Pastaraisiais metais Dr. J. 


Grinius yra parašęs naują dramą. 
“žiurkių kamera', kurioje vaizduoja 
lietuvių partizanų kovas su bolševi- 
kais ir bolševikų sistemą kaip žiur- 
kių kamerą, kurioje jie susiėda vieni 
kitus. Sofokliškasis brolio laidojimo 
motyvas prabyla Dr. J. Griniaus vei- 
kale lietuviškosiose aplinkybėse. Ti- 
kėkimės, kad šis mūsų dienomis toks 
aktualus kūrinys išvys dienos švie- 
są bent žurnalo puslapiuose. — Lie- 
tuvoje Dr. J. Grinius yra palikęs ke- 
letą dramų rankraščiuose. 


Visuomenininkas yra Dr. J. Gri- 
nius dvejopu atžvilgiu: 1. kaip žur- 
nalistas ir 2. kaip praktinis veikėjas. 
Žurnalistika Dr. J. Griniui yra arti- 
mas dalykas jau nuo studentavimo 
dienų. Būdamas idealistinės pasaulė- 
žiūros ir tiesaus būdo žmogus, jis 
negali tylėti, matydamas visuomeni- 
nes negeroves, todėl jų kritika ir 
savo pozityviais pasiūlymais jis reiš- 
kiasi mūsų laikraščiuose jau kelioli- 
ką metų. Ilgą laiką jis buvo “Židinio? 
leidėjas, XX amžiaus' kolektyvo na- 
rys, beveik visų mūsų kat. laikraš- 
čių bendradarbis. Šio darbo jis ne- 
metė ir Vokietijoje. Priešingai, jis jį 
tik dar labiau sustiprino. Nuo pat 
'Aidų' pradžios jis buvo jų kolekty- 
ve, 0 paskutiniais metais ir jų redak- 
toriumi. Dr. Grinius su P. Jurkum 
pervedė 'Aidus' Amerikon ir atidavė 
juos Tėvų Pranciškonų globon, pasi- 
likdamas ir toliau jų kolektyve ir 
remdamas juos savo straipsniais. Ta- 
čiau Dr. J. Griniaus žurnalistinės 
plunksnos darbų galima rasti ir '"Te- 
viškės Žiburiuose', ir 'Drauge', ir 
"Darbininke", ir "šv. Pranciškaus 
Varpelyje'. Jis atsiliepia į visus svar- 
besnius mūsojo gyvenimo klausimus, 
apibūdina naujuosius visuomeninius 
Europos sąjūdžius, kelia vaisingų su- 
manymų ir kritikuoja mūsų ydas bei 
negeroves. 


Antroji Dr. J. Griniaus kaip visuo- 
menininko veiklos sritis yra jo dar- 
bas pačioje lietuviškojoje visuomenė- 
je. Šio darbo jis ėmėsi irgi jau Lie- 
tuvoje. Jis buvo Liet. Kat. Mokyto- 
jų valdyboje, 'Saulės' dr-jos valdy- 
boje, Krikšč. Darbininkų paskutinėje 
valdyboje, perkeldamas su kitais na- 
riais tremtin šios sąjungos tradicijas. 
Tremtyje jis dalyvavo visų stovyklų, 
kur tik jam teko gyventi, komite- 
tuose, nesykį eidamas pirmininko pa- 
reigas. Šiandien jis yra Darbo Fe- 
deracijos atstovas VLIKe. Ir reikia 
tik stebėtis, kokį gilų visuomeninių 
pareigų pajautimą turi Dr. J. Gri- 
nius! Tai yra retas žmogus tarp 
mokslininkų ir literatų, kurie papras- 
tai nemėgsta sukinėtis visuomenėje 
ir vengia bet kokių įsipareigojimų. 
Žinau gerai, kad ir Dr. J. Grinius 

imasi šio darbo ne iš malonumo. Jis 
kaštuoja jam daug sveikatos. Ta- 
čiau jis dirba jį, nes jaučia pareigą 
padėti tremtiniams. 

žmogus galop yra visų Dr. J. Gri- 
niaus darbų ir pareigų apvainikavi- 
mas; dar daugiau, jų dvasia, nes vi- 
sur, kur tik Dr. J. Grinius veikia, jis 
veikia kaip žmogus, vadinasi, įspaus- 
damas šiai veiklai savo sielos bruo- 
žų. O ši siela yra nuostabiai turtinga 
ir skaidri. Nepamirškime, kad Dr. J. 
Grinius yra dramaturgas. šios rūšies 
kūrėją Ermattingeris yra pavadinęs 
idealistu, skirdamas jį nuo materia- 
listo epiko ir subjektyvisto lyriko. Ir 
iš tikro, dramas kurti galima, tik tu- 
rint gilų idealistinį nusistatymą; ki- 
taip sakant, jaučiant idealo reikala- 
vimus ir stengiantis juos praktiškai 
įvykdyti. Šitas tad idealizmas yra 
jaučiamas ir visuose Dr. J. Griniaus 
žygiucse. Dr. J. Grinius turi daug 
priešų. Daugelis jį vadina netaktiš- 
ku, karštuoliu, užsispyrėliu. Bet nie- 
kas niekad jam neprikišo, kad jis 
vaikytųsi naudos, jieškotų biznio, bū- 
tų vedamas ambicijos. Ne, net nė di- 
džiausi priešai tokių priekaištų Gri- 
niui nedaro ir negali daryti, jeigu 
nori kalbėti tiesą. Grinius dirba ve- 
damas idealinių motyvų. Jis jaučia 
įtampa tarp idealo ir tikrovės, kaip 
ją mes jaučiame visi. Tačiau tuo jis 
ir skiriasi nuo daugelio, kad teisę jis 
pripažįsta idealui, ne tikrovei, todėl 
mėgina šią tikrovę taip pakreipti, 
kad ji idealą įkūnytų ir išreikštų. 
Tai žymu tiek jo dramose, tiek jo 
praktiniame veikime. 

Tačiau šis tikrovės lenkimas pagal 
idealą negali apsieiti be jo keitimo, 
o keitimas be kritikos ir pabarimų. 
Todėl Dr. Grinius yra sąžinė, arti- 
mesnių jo bičiulių vadinamas, 'vaikš- 
čiojančia sąžine', kuri visus įspėja, 
peikia, bara arba giria, pagal tai, 
kiek jie krikščioniškąjį idealą yra 
savyje išreiškę. šiuo atžvilgiu Dr. J. 
Grinius nieko neišsigąsta ir niekur 
nesustoja. Jis daro pastabą visiems, 
kuriems tik randa reikalo. Net ir 
aukštai stovį asmens yra šitokių jo 
pastabų patyrę; žinoma, dėl to įsi- 
žeisdami ir paskelbdami, niekad jam 
to nepamiršią. Tačiau visa tai Dr. 
Griniaus nebaido, nes jis žino, kad 
tai jis daro vedamas tiktai Bažnyčios 
ir Tautos gerovės, o ne kokių nors 
asmeninių interesų. Jis ir nukenčia 
dėl to. Dr. J. Grinius visą laiką pa- 
siliko docentas ne todėl, kad jis būtų 
nekūręs mokslo veikalų( jų, kaip ma- 
tėme, jis išleido ligi 1940 net pen- 
kis!), bet todėl, kad jo promocija bu- 
vo sulaikyta tų, kurie turėjo šioje 
srityje galios; sulaikyta todėl, kad 
Dr. J. Grinius buvo šiems žmonėms 

pasidaręs persona ingrata dėl savo 
straipsnio 'Pašalinkime pikta iš sa- 
vo tarpo' ('Židinys' 1933 m.), kurį 
parašė kartu su J. Ambrazevičium ir 
Dr. I. Skrupskeliu. Atviras ir tiesus 
Dr. J. Griniaus žodis nepatiko vir- 
šūnėms, ir šios užmerkė akis prieš 
fakulteto komisijos sprendimą pakel- 
ti Dr. J. Grinių į profesorius, užsi- 
merkdamos tuo pačiu ir prieš jo 
mokslinius darbus. šį faktą šiandien, 
keliu todėl, kad pamatytume, kaip 
mes kartais subjektyviai sprendžiame 
net ten, kur tokio subjektyvumo iš 
tikro neturėtų būti.  Stengdamiesi 
blogybes pridengti, o ne jas pašalin- 
ti, mes kartais griebiamės priemo- 
nių, nedarančių garbės nei žmogui, 
nei tuo labiau krikščioniui. 


Jeigu man reiktų vienu posakiu 
apibūdinti Dr. J. Grinių kaip žmogų, 
tai pasakyčiau: jis yra pirklių vari- 
nėtojas iš Viešpaties šventyklos. Kaip 
kadaise Kristus Jeruzalės bažnyčioje 
“pargriovė pinigų mainininkų stalus 
ir karvelių pardavėjų suolus“, paste- 
bėdamas, kad šie pirkliai iš maldos 
namų padarė “galvažudžių olą" (Mt. 
21, 12-13), taip šiuo Išganytojo pa- 
vyzdžiu seka ir Dr. J. Grinius. Jis 
negali pakęsti pirklių Viešpaties 
šventykloje, nes Viešpaties šventykla 
yra visa krikščioniškoji egzistencija. 
Todėl kur tik jis jų užtinka — moks- 
le, Mene, visuomenėje, religijoje, lab- 
darybėje, politikoje — visur jis su- 
sisuka pantį ir varo juos lauk. Nėra 
abejonės, kad pirkliai dėl to supyks- 
ta, kaip kadaise ir Jeruzalėje 'vy- 
riausieji kunigai ir Rašto žinovai... 
užsidegė pykčiu" (Mt. 21, 15). Ta- 
čiau tai krikščionies neturi gąsdinti. 
Negąsdina tai, kaip sakėme, nė Dr. 
J. Griniaus. Jis eina šią sunkią, bet 
garbingą pareigą ištikimai ir gana 
uoliai. Tai yra būdingiausias, bet 
kartu ir kilniausias Dr. J. Griniaus 
kaip Žmogaus ir kaip krikščionies 
bruožas. 


Ššvęsdamas savo penkiasdešimt me- 
tų amžiaus sukaktį, Dr. J. Grinius 
apžvelgs, be abejo, savo nueitą kelią 
ir susimąstys ties juo, jieškodamas 
ženklų, ar jis buvo tinkamas ar ne. 
Jeigu tad būtų mums leista atkreipti 
jo dėmesį į šiuos ženklus, tai mes 
jam kaip tik ir nurodytume: jo 
kūrybiškumą mokslo ir literatūros 
srityje, jo idealizmą praktinėje veik- 
loje ir jo nepakentimą blogio religi- 
nėje srityje. Tai būtų liudytojai, kad 
Dr. J. Griniaus išvaryta mūsų tauto- 
je vaga yra neišdildoma. Sykiu mes 
palinkėtume, kad šie ženklai ateityje 
tik dar skaidriau sublizgėtų, nes su- 
temos mūsų visuomenei artėja labai 
greitai; sutemos mokslo, nes mūsų 
mokslininkai pamažu nyksta; sute- 


mos veiklos srityje, nes ši veikla vis 
labiau apsibrėžia ducnos medžiokle; 
sutemos krikščioniškojoje srityje, nes 
jos atstovai vis labiau sukasdienėja. 
Kam pavyks šiose sutemose išlikti 
žiburiu, tas bus tikrasis mūsų tautos 
gelbėtojas, nes dvasinė naktis tautai 
yra daug pavojingesnė, negu politinis 
aptemimas. 
A. Maceina 


PRELATAS KAZIMIERAS URBO- 
NAVIčIUS - JONAS KMITAS 


(1874— 1952) 


Ruošiant lietuvių poezijos antolo- 
giją, teko į vieną sąrašą sutraukti 
autorius, kurie laisvajame pasaulyje 
tebėra gyvi. Bemaž pačiame jų prie- 
šakyje atsistojo prelatas Kazimieras 
Urbonavičius, raštuose ėjęs Jono 
Kmitc slapyvardžiu. Nūn jis pasi- 
traukė iš to gyvųjų sąrašo; jis mirė 
kovo 1 dieną Bostono mieste, kur il- 
gą laiką gyveno ir dirbo. Pasitraukė 
senas lietuvybės veikėjas, Vytauto 
Didžiojo universiteto garbės daktaras 
ir rašytojas, kuris spaudoje pradėjo 
reikštis dar “Varpo" laikais. Baigėsi 
apie šešiasdešimt metų apimąs jo 
veiklos laikotarpis lietuvių raštuose. 

Jonas Kmitas jokiu būdu nepri- 
klauso vadinamųjų grynųjų rašytojų 
grupei. Beletristikoje ir eilėse jam 
vis rūpėjo pravesti kurią idėją, arba 
išstoti prieš tai, kas jam atrodė klai- 
dinga ir žalinga. Jis pats sakėsi, kad 
berašydamas jis geriausiai jausdavo- 
si, kai galėdavo “užsisėsti ant arkliu- 


ko". Praktiškai — didžiausi jo “žir- 
gai" buvo du: socializmas ligi pir- 
mojo karo ir komunizmas — vėliau. 


Raštų pasauliui daugiausia jisai at- 
sidėjo, ėmęs artėti į šešia:dešimtąjį 
savo kryželį. Jo baras nūn pasigėrė- 
tinu darbštumu ir energija buvo va- 
romas dviem linkmėm: publicistika ir 
grožine literatūra. Publicistikoje jis 
apie 20 metų buvo nuolatinis “Dar- 
bininko" vedamųjų autorius, kas sa- 
vaitę pateikdamas po du straipsnius. 
Ilgokai jis buvo ir vyriausias šio 
laikraščio redaktorius. Sykiu jis tu- 
rėjo laiko bendradarbiauti ir kituose 
lietuvių laikraščiuose, ducdamas 
jiems ar straipsnių, ar originalics 
kūrybos, ar vertimų. Gal tiksliausiai 
J. Kmitą nušviestų, jeigų kas at- 
rinktų geriausius jo vedamuosius ir 
juos išleistų. Iš jų išryškėtų svar- 
biausieji jo rūpesčiai ir problemos, 
kuriomis jis sielojos per tiekos metų. 

Originalioj savo kūryboj jis yra 
dviejų poezijos knygų autorius. Pas- 
kutinysis rinkinys, išėjęs prieš pen- 
kerius metus, turi ir būdingą pavadi- 
nimą — “Kvieslys į laisvę". Velionis 


Prel. 


buvo senosios kartos žmogus. Jo eilė- 
raščiai yra daugiausia proginiai, pa- 
šaukti kurio nors konkretaus reikalo. 
Tačiau vienas jo poezijos dalykas bu- 
vo tarp tų, kurie plačiausiai skambė- 
jo laisvoje Lietuvoje. Būtent, jis bu- 
vo parašęs žodžius Stasio Šimkaus 
sukompenuotoms mišioms. Lietuvos 
bažnyčiose įspūdingai gaudė velionies 
žodžiai. 

Štai užbaigėm auką gausią. 

Laimink, Dieve, mus visus — 

Ir tėvynę mūs brangiausią, 

Ir senuosius tėvelius. 


J. Kmitas nemėzo visų tų, kurių 
tiek mintis, tiek jausmai, tiek ir for- 
ma poezijoje nebuvo krištolinio skaid- 
rumo. Ta prasme jis vertino ir dau- 
gelį naujausių mūsų pcetų. Juos ji- 
sai gi sekė ir mėgdavo apie juos sa- 
vo nuomonę pareikšti. Jis buvo susi- 
pažinęs ne tik su lietuvių paskuti- 
niais raštais, bet atidžiai skaitė ir 
paskutiniuosius rusų autorius, juos 

gaudamas iš Harvardo universiteto 
bibliotekos. Taip jisai stovėjo arti 
poezijos apraiškų, bent tiek, kiek 
jos atsimušė lietuvių ir rusų literatū- 
roje. 

J. Kmitas poezijai reikalavo aiš- 
kumo. Tas postulatas susivesdavo 
jam į tai, kad mintis būtų ryški ir 
kad rimį galūnės sutaptų. Apskri- 
tai jo eilėraščiuose bemaž visa kas 
atrodo laikina ir progiška. Iš gana 
gausaus pluošto tik vienas kitas da- 
lykas yra įdomesnis. Antra vertus, 
jis pats puikiai nusivokė ir sakė, 
kad jis rašąs tik reikalui, o ne ko- 
kiems laurams. 

Pasiekęs amžiaus, kada kiti jau 
pasitraukia iš bet kokios veiklos, Jo- 
nas Kmitas kaip tik subruzdo ir pa- 
rašė puslapių skaičiumi savo stam- 
biausius beletristinius veikalus: “Vy- 
ti ir Ereli" ir “Partizanus". Jau pa- 
tys šie pavadinimai sako, kad au- 
torius čia liečia aktualiucosius lietu- 
vių tautos klausimus. Šiaip tai yra 


senovinio pobūdžio raštai, kuriuose 
jis su pasimėgimu komplikuoja ak- 
ciją, įneša nemaža bravūros ir publi- 
cistinio elemento. 

Be originalių apysakų, jis yra pa- 
liks ir vertimų — Dickenso “Oliverj 
Tvistą" ir Mark Twaino “Finną"'. Mė- 
g0 versti rusų poetus — Krylovą, 
Puškiną, Lermontovą. Jo prozos ver- 
timai siekia jau apie 40 metų, bet 
šen ten pakeitus jau nevartojimus iš- 
sireiškimus, yra sklandūs ir gyvi. 
Toks “Finnas" yra žymiai geresnis 
už vėlesnį kitų vertimą. 

Su prel. K. Urbonavičium - J. Kmi- 
tu netekom šviesaus žmogaus, tau- 
raus mūsų tėvynės Lietuvos sūnaus, 
kuris ir žilcj senatvėj nesiliovė plu- 
šėjęs savo tautos labui. A. V. 


APIE POEZIJĄ IR JOS PASKIRTĮ 


Šia proga trumpai pasidalinsiu su 
jumis savo mintimis apie poeziją ir 
jos paskirtį, — mintimis, kurios ma- 
nyje po truputį per ilgą laiką pri- 
brendo iki aiškumo. 

Neseniai Anglijos rašytojas ir poe- 
tas Richard Aldington konstatavo 
faktą (daugeliui gerai žinomą), kad 
naujais 'mokslo" laikais poezija bai- 
siai nupuolė, ir prie to pasakė se- 
kamai: 


“Didelis mokslo pasisekimas nuo- 
lat silpnino poetiško proto pajė- 
gas ir jau iki tiek, kad šiandien 
mes negalime įvardyti nei vieno 
poeto, kurs būtų neginčijamai di- 
dis Europos poetas, tebesąs tarp 
gyvųjų. Žinoma, poezija dar ne- 
mirė, nėra mirus ir nemirs, bet ji 
nebetriumfuoja, nebėra vaisinga ir 
nebėra pažangi." 


Kada Europoj taip atsitiko su poe- 
Zija, negalėjo su ja kitaip atsitikti ir 


Lietuvoj. 
Lietuvos vėlesnieji poetai, man re- 
gis, labai susižavėdavo “naujenybė- 


mis", ar tai kokiu nauju prancūzų 
poetu, ar tai nauju vokiečių ar rusų 
poetu, tiktai dėl jų naujumo, be kri- 


tikos, — visai nežinodami ar nepai- 
sydami, kad naujausi prancūzų, vo- 
kiečių ir rusų poetai reprezentuoja 


vis didesnį poezijos sumenkėjimą tu- 
rinyj ir formoj. 

Poezija kitąsyk buvo dailė, menas, 
Ars — didesnės svarbos negu muzi- 
ka, tapyba ar skulptūra. šiandien 
poezija visur nustojo buvus Ars, ir 
dažnai yra labai nesmagus kratinys 
— be įkvėpimo, be imaginacijos, be 
dailumo, be širdies ir savo vėliausio- 
se “naujenybėse" — be mažiausios 
prasmės. 

Poezijos grožio tobulumo ar pilnu- 
mo mes turime jieškoti praeityje. 

Savo gražumo čiukuro poezija pa- 
siekė Italijoj tarp 13-to ir 16-to (pu- 
sės 17-to) amžiaus. Tai buvo Ro- 
manso ir Renesanso laikotarpis 

šito laikotarpio italų poetai: Pet- 
rarka, Dante, Lorenzo de'Medici, Gas- 
para Stampa, Tasso, Marino ir be 
galo daug kitų, su stebėtinu gražu- 
mu jų eilių, metrų, rimų ir stanzų 
davė poezijai ir jai priklausomą tu- 
rinį — tyrąją lyriką. 

Susižavėję italų poezijos dailumu 
ar “meningumu", iki italų poezijos 
aukščio pakilo ir to pačio laiko 
prancūzų ir ispanų poetai. "Tokios 
poezijos tuomet neturėjo nei vokie- 
čiai, nei rusai, nei lenkai, nei anglai 
(šie su išimtimi). 

Kada ši italų, prancūzų ir ispanų 
poezija, “mokslo" nustelbta ir nuslo- 
pinta, 17-to amžiaus pusėje mirė, vė- 
liau buvo bandymų ją atgaivinti 
(Prancūzijos ir Anglijos romantika), 
bet jos gaivintojai neturėjo širdingu- 
mo ir jų poezija greit virto sausa, 
dirbtine retorika. Po to buvo Byro- 
no laikas ir jo pasekėjų: Mickevi- 
čiaus, Slovackio, Puškino ir Lermon- 
tovo. Didelė jų poezijos didžiuma ne- 
buvo lyrika. 

Suvedant, ką čia trumpai pažymė- 
jau, praeityj aš nematau nieko dai- 
lesnio ir tobulesnio už italų Roman- 
so ir ir Renesanso poeziją. Nesiste- 
bėkite, kad bent dalinai (ne aklai) 
esu linkęs būti praeities italų poetų 
“įtakoj"'. Grožėjuos jų poezijos for- 
ma, bet nesu jos “vergas", pasisko- 
linu tik tai, kas man ir lietuvių kal- 
bai tinka. Jaučiu jų poezijos širdin- 
gumą ir todėl galiu pažinti, kas pas 
kitus yra neširdinga. Su savo nim- 
fomis, amūrais ir satyrais šiandien 
yra pasenęs jų sonetų, baladų, dainų 
(canzone), serenadų ir pastoralių tu- 
rinys. Nepasensta tik jų poezijos 
branduolys — Meilė, 

Tikroji poezija yra lyrika (ne 
epas, ne versifikuota proza), 0 ly- 
rika yra lyrika, kada ji širdingai, 


drąsiai, atvirai, tiesioginiai, tinka- 
mais ir tinkamai suderintais žo- 
džiais ir ne alegoriškai išreiškia 


meilę visuose jos apsireiškimuose. 


Skausmas ar liūdesys, netekus 
meilės objekto, priklauso meilės sri- 
čiai. Bet tai turi būti tikras meilės 
skausmas ar liūdesys. Poezijos 
reiškiamame skausme neprivalo būti 
piktumo, “kartumo", tulžies, pavydo, 
satyros, kandžiojimų, neprivalo būti 
karčių priekaištų nepastoviai myli- 
majai, neprivalo būti priekaištų 
Dievui. Pastebėtina, kad dabartinie- 
ji kritikai ir poezijos vertintojai vi- 
sai bent kokį “skausmą", nežiūrint 
kaip melagingą, afektuotą ar kaip 
aiškiai  komercialų, laiko poezijos 

“stiprumu" — kada tas “stiprumas" 
yra tiktai piktumas. Piktas žodis 
skamba “stipriau" negu malonus 
žodis. “Stiprumo" jieškotojai iš tik- 
rųjų suranda tik piktumą. Todėl ne- 
va "stiprioji" šių dienų poezija yra 
kone visa surūgus piktume ir meilės 
skausmo neišreiškia. 


Kad poezija vėl triumfuotų, kad ji 
vėl būtų “vaisinga" ir “pažangi", ji 
turi sugrįžti į savo sritį, o tai yra 
meilės sritis. Meilei privalus yra 
gražumas, didžiausias gražumas, to- 
dėl poezija turi vėl įsigyti formos 
grožį ir tobulumą. 


šioj linkmėje poezija turėtų atgy- 
ti ne tik lietuviuose. Ji yra arti mir- 
ties visame Europos kultūros pasau- 
lyje (aš mažai ką žinau apie kinų 
ir japonų poeziją). Todėl ji turi būti 
gaivinama visoj Europos kultūroj: 
angluose, prancūzuose, vokiečiuose, 
italuose, ispanuose. Apie lietuvių da- 
lyvavimą šiame gaivinime — kodėl 
gi ne: aš manau, kad lietuviai galė- 
tų būti pirmieji poezijos gaivintojai, 
jeigu jie tik nusikratytų dabartinių 
svetimų įtakų, kurios dvelkia supu- 
vimu. Aš manau, kad lietuvių kal- 
boj gražią poeziją galima gražiau ra- 
šyti negu anglų kalboje. Lietuvių 
kalba, kaipo dainuojama kalba, pra- 
šyte prašosi muzikalaus išreiškimo. 
Darkyti ją asonomsais yra neatleis- 
tina nuodėmė. 


Kl. Jurgelionis 


KRIKščIONIšKASIS STRINDBER- 
GAS 


Stockholmo šiaurinėse kapinėse, 
įėjus pro pirmuosius vartelius, vadi- 
namajame neturtingųjų kvartale, slė- 
nely, yra supiltas nedidelis, dabar žo- 
lele apaugęs kapas, ant jo neukš- 
tas, kokio pusantro metro, juodai da- 
žytas paprastas medinis kryžius. 
Kryžiuje įrašas: Ave crux spes uni- 
ca. Daug žmonių praeina pro tą ka- 
p3ą. Prie jo stabteli gal tik tas, kurs 
iš anksčiau žino, kad čia ilsis didy- 
sis švedų rašytojas Augustas Strind- 
bergas. Iš tos taip gilios lotyniškos 
sentencijos sprendžiant, reikia dary- 
ti išvadą, kad čia ilsis pamaldus 
krikščionis. Skaičiusiam Strindbergo 
natūralistinius romanus bei apysa- 
kas, nesinorėtų tikėti, kad tokie žo- 
džiai galėjo būti įrašyti į Strindbergo 
kryžių. Strindbergą mes žinome, 
kaip brutalų natūralistą, ateizmo 
druska pasūdytą. Bet toks Strind- 
bergas išbuvo ligi savo penkiasde- 
šimtųjų metų. Paskui jis pradėjo jieš- 
koti išganymo ir atpirkimo, nors re- 
liginių pradų netrūko jau ir jo jau- 
nesnėje kūryboje. Ten ir reikia jieš- 


koti jo krikščioniškosios raidos užuo- 
mazgos, nors pats jo atsivertimo cen- 
tras yra jo paskutiniuose veikaluo- 
se, net ir ne “Inferne", nuo kurio jo 
religinis persilaužimas imamas skai- 
tyti. 

Daug buvo rašyta apie Strindber- 
gą. Ne viena monografija išvydo 
bibliotekų lentynas. Bet nė vienas iš 
jo biografų bei monografų nesupra- 
to Strindbergo religinės problemati- 
kos, net ir toks didelis žinovas, kaip 
prof. Martin Lamm, kurs už Strind- 
bergo komentarus net į švedų Aka- 
demijos kedę atsisėdo. Pro šalį pra- 
6jo ir prieš metus pasirodžiusi Gun- 


nar Brandell detali studija apie 
Strindbergą. Neseniai pasirodė dar 
viena knyga — Jakob Kullingo. 


Kaip ir visada, bežvelgdamas klasi- 
nę švedų literatūrą, labai nedrąsia 
forma mėgina Kullingas dar kartą 
panagrinėti Strindbergą, bet šį kar- 
tą jau iš grynai religinio aspekto. 
Jis mėgina nuškicuoti visą Strind- 
bergo religinės raidos eigą, bet svar- 
biausiu uždaviniu yra vistik pavaiz- 
duoti paskutiniųjų metų religinius 
kūrinius, jau po “Inferno" ir “Le- 
gendų."' 


Autorius pastebi, kad Strindbergo 
sukilėliška drama “| Damaską" (I) 
dar nėra gilaus Strindbergo religin- 
gumo liudininkas. Bet ten jau yra 
takeliukų, kurie Dievo malonės min- 
tį paliečia. Strindbergas ima artėti 
į krikščioniškąjį Kristaus atpirkimo 
pažinimą. Toji problematika domi- 
nuoja jo paskutiniųjų dvejų metų 
kūryboje". “Folkungų giminės pasako- 
je" svarbiausias personažas, Magnus 
Eriksson, yra savotiškos rūšies Kris- 
tus, savo giminės kalčių atpirkėjas. 
Atpirkimas yra ir jo dramos “Vely- 
kos" tema. “Karūnuotosios nuota- 
kos" centrinė tema yra pasakojimas, 
kaip žmogus, tikėdamas vien tik į 
Kristų, gali būti išganytas. 


Sekančiais metais Strindbergo pa- 
saulėžiūroje ima dominuoti sinkretis- 
tinė linija. Kaip kad po “Inferno"" 
krizės jis išslydo iš katalikybės, ku- 
rią jis daugelyje taškų buvo palie- 
tęs, taip dabar, nors ir negalutinai, 
jis atsisako ir liuteriškojo požvil- 
gio. Šis požvilgis gi nuolat pasikar- 
toja tiek jo kūryboje, tiek jo priva-- 
čiame gyvenime. Jis mėgina atmesti 
visokius vienpusiškus sprendimus, jis 
kovoja už religinę toleranciją (pvz., 
dramoje “Gustaf Adolf"), o “Į Da- 
maską" (III) jo sintezė dar labiau 
prasiplečia, vienuolynas ten yra “va- 
karietiško švietimo paminklas", o 
pats prioras ten labiau žmogiškas, 
negu kunigiškas. Vienuolynas yra jo-- 
kiam tikėjimui nepriklausą, humaniš- 
kumui bei rezignacijai skirti namai. 


Pulgis Andriušis: SUDIEV, KVIET- 
KELI! Apysaka. Išleido Australijos 
Lietuvis. Adelaide, 1951 m. 181 p. 


Pulgis Andriušis veda mus į kai- 
mą — senovinį ir tradicinį, mielą ir 
savo kasdienybėje įdomų. Autorius 
nejieško retų atsitikimų ir vaizdų: jį 


traukia visa pilkoji mūsų žmonių bū- 
tis, jų papročiai, kalbos, darbai ir 
rūpesčiai. Jam kiekvienas daiktas 
igyja svarbos ir savotiško ryškumo. 
Galėtum tarti, kad apysakos veikė- 
jai yra ne tik žmonės, bet ir visa tai, 
su kuo jie susiduria — ir vieškeliai, 


“Svajonių vaidinime" narsto budis- 
tinės- šopenhaueriškos mintys, o iš- 
pažinimo knygoje “Vienišas" Strind- 
bergas rašo: “Aš nesu katalikas, to- 
kiu niekada nebuvau, nes aš negaliu 
prie vieno išpažinimo prisirišti". “Go- 
tiškuose kambariuose" staiga didžiai 
nustebintai iškyla gana aštri polemi- 
ka prieš protestantus. Jau dramoje 
*'Gustavas Vaza" protestantizmo pio- 
nieriaus švedijoje Olaus Petri sūnus 
Reginaldas atmeta Liuterį. 


O kai Strindbergo kely vėl ima 
niauktis, Dievo malonė jame vėl 
įgauna naujo aktualumo ir tikrovės. 
Jis įžiūri, kad žmogus savo pagrin- 
duose yra pykčio apsėstas, ir iš to 
intensyvaus žmogaus sgedimo ir be- 
jėgiškumo pergyvenimo gimsta nau- 
ja orientacija. “Religiniame rene- 
sanse" (Kalboje švedų tautai) Strind- 
bergas rašo: “Kaip jau žinoma “Mė- 
lynosiose knygose", aš vėl grįžau į 
krikščionybę, kaipo į vienintelę, man 
galimą dvasinio gyvenimo formą". 
Būtų galima dar ryškiai pabrėžti — 
vienintelis  Strindbergo  pribrendęs 
krikščioniškas kūrinys ir yra “Mė- 
lynosios knygos", kuriose yra bene 
pačios šviesiausios vietos visoje šve- 
dų krikščioniškoje apologetikoje. Ir 
tik “Mėlynosiose knygose" stabilizuo- 
jasi krikščioniškoji Strindbergo pa- 
saulėžiūra. Pagalba yra, “bet tik vie- 
noje vietoje, tame, kurs pats yra ke- 
lias, tiesa ir gyvenimas". Strindber- 
gas protestuoja prieš Strausso mėgi- 
nimą '“nuaiškinti didžiulį Dievo at- 
pirkimo stebuklą“. 


Kullingas savo veikale su dideliu 
užsidegimu mėgina pabrėžti tą liu- 
teriškąjį bruožą galutinėje Strindber- 
go religinėje pasaulėžiūroje, o tatai 
„didžia dalimi ir teisinga. Bet jis yra 
garbingas ir tiesos Žmogus, jis ne- 
užmiršta paminėti, kad Strindbergas 
save “Religiniame renesanse" pareiš- 


kia, jog Liuteris savo kovoje vien tik 
už tikėjimą neteisingai aiškino kata- 
likų mokslą “priskirdamas katali- 
kams vien tik gerus darbus išgany- 
mui gauti, o jie (katalikai) tuo tar- 
pu skelbė ir tikėjimą ir gerus dar- 
bus"'. 

Ir Strindbergo privačiame gyveni- 
me pastebimos tos jo naujos pasau- 
lėžiūros konsekvencijos. Jis vėl iš 
naujo pradeda lankytis Bethlehem 
bažnyčioje. Ant staliuko prie jo 10- 
vos nuolat buvo padėta maldaknygė 
ir du psalmynai. Savaitę prieš mir- 
tį jis paprašė vieno savo draugo, 
kad jis jam iš švedų psalmyno pa- 
skaitytų 417 psalmę, kurios pasku- 
tinįjį  posmą sudaro mirštančiojo 
malda Kristui. Jis, kaip žinoma, mi- 
rė tardamas “Allt aer foersonat" (Su 
viskuo susitaikyta) ir savo sunerto- 
se rankose laikydamas Naująjį Tes- 
tamentą. Jis norėjo, kad ant jo kry- 
žiaus būtų išpjauta — Ave crux spes 
unica. 

Kullingas pats pirmasis išvedė vi- 
sos Strindbergo religinės raidos lini- 
ją. Jis suprato, kad svorio centras 
nėra Strindbergo "Inferno" krizėje, 
o paskutiniųjų metų grįžime į savo 
vaikystės tikėjimą, ir kad Strindber- 
go pagrindinis religinis veikalas nė- 
ra dar nepribrendęs “Į Damaską" 
(I), o “Mėlynosios knygos", kurios 
savo laiku liberališkai pašvinkusių 
literatūros istorikų buvo palaikytos 
beprotiškomis. Nieko nuostabaus, tie 
patys literatūros nestoriai ir šv. Bri- 
gitos mistinius  pergyvenimus, tą 
krikščioniškojo gyvenimo pačią tik- 
riausią formą, laikė nervų liga, ku- 
rią šventoji būtų išsigydžiusi, jeigu 
ji būtų vartojus tinkamą dietą. 
Strindbergo “Mėlynosios knygos" pri- 
klauso gi švedų klasinei krikščioniš- 
kajai literatūrai. 

Juozas Lingis 


ir vandens sėmimas iš šulinio, ir pie- 
va, ir akmenys, ir terba, ir iš kami- 
nų berūkstą dūmai. Ir kiek įvairumo 
šiuose tėviškės stebėjimuose ir atmi- 
nimuose! Nors ir toji iš kamino be- 


rūkstančių dūmų vieta — jai skirta 
bent pora puslapių, 0 šis motyvas 
veikale dar ir vėliau kartojasi: 


“Kančiukais, čiurkšlėmis, kamuoliais, 
stūgelėmis dūmas skuba palikti ka- 
minus ir, prieš pasileisdamas į aukš- 
tą Viščių dangų, melsvu rūku per- 
sunkia sodus, patvorių medžius, te- 
letninkų karklus, kurie tuomet atro- 
do lyg ežero dugnan nugarmėję še- 
šėliai" (64 p.). 

Į lietuviškąjį kaimą atsigręžęs, 
Pulgis Andriušis mums atneša įvai- 
rių įvairiausių būtovinių ir apyvokos 
dalykų. Beskaitydamas stebiesi tuo 

apstumu, besiverčiančiu iš knygos 
lapų. Kartais net tiršta nuo visokiau- 
sių reikmenų: “Pravažiavus totorių 
raugyklas, Suviekas pakvimpa pyra- 
gu ir sakais, kurie skleidžiasi žiemos 
šaltyje nuo šieninių, kiaušininių, gry- 
bautinių, bulbinių kašelių, sumaus- 
tytų bokštais ant rogių. Lyg iš bal- 
to sūrio išriekti ušėtkai, ėdalinės, 
raugalinės, blyninės diečkutės, ko- 
pūstiniai, grūdiniai kubilai, sviesta- 
mušės, nėkočios, sietai, kultuvės, 
skietai, staunelės, šaukštai, samčiai, 
kibirai, nalivočiai, — ak, sviete tų 
mano, ir ko tik nesugalvoja šie šilo 
ir ežerų Žmonės" (114 p.). 


Pulgis Andriušis į aną tolimą Lie- 
tuvos žemelę žiūri su meile, ilgesiu, 
švelnia lyrine gaida ir sveiku humo- 
ru. Jis tas nuotaikas perduoda ir 
skaitytojui, kuris pasigrožės ir pasi- 
gėrės, pavaikščios tėviškės takeliais, 
jeigu tik neskubės ir lėtai sklaistys 
šio kūrinio lapus. Lėtai eina laikas 
aname tradiciniame Lietuvos kaime, 
taip lėtai dera ir “Sudiev, kvietkeli" 
skaityti. Čia užkliūsi už sakinio, už 
aprašymo, už žodžių, už Žmonių, už 
vaiko svajonių, už kokios įgudusia 
rašytojo ranka ornamentuotos deta- 
lės, — ir vis rasi ką nors įdomaus ir 
vertingo.  Tolydinė akcija veikale 
kaip ir nevaidina kurios nors rolės, 
užtai vyrauja epizodai, kurių daugis 
gali eiti visai savarankiais vienetais: 
ar kaip kaimenę gano, ar kaip ber- 
niukas eina į bažnyčią, ar kaip vy- 
rai ežere maudosi, ar kaip jie, pie- 
velėje sugulę, šnekučiuojasi, ar kaip 
jaunimas linksminasi. Pakeliui turėsi 
progos kiekviename puslapyje sugaiš- 
ti ir pasidomėti. Ir tai daug kuo. 

Pirmiausia — Pulgis Andriušis yra 
sakinio meistras. Mėgsta juos ilgus, 
perijodinius, visaip išvingiuotus. Rei- 
kia tik įsistebėti, su kokiu mostu jis 
išveda tą sakinio vingį, jo melodiją. 
Nors rašoma apie senovinį ir, saky- 

Puulgis 


už apysaką ''Sudiev, kvietkeli'"' gavęs 


tume, tartum primityvų kaimą, ta- 
čiau apie jį bylojama visa sakinio ir 
stiliaus kultūra bei spalvingumu. Tai 
pajunti jau nuo pirmų knygos žo- 
džių, taip skambančių: “Važiuotas ar 
pėsčias keleivis nuo Padeksnių pusės, 
besimėčiakodamas per kalvas, jau 
kelinto kaimo lauke išvysdavo aki- 
ratyje pasmilkusį kalną, kurio dirvų 
rėžiuose žaliu keturkampiu užsisker- 
sinusi kėpsojo sodyba" (5 p.). šiuo 
pasakojimo įsibangavimu, dailia sa- 
kinio melodija Pulgis Andriušis šian- 
dien mūsų prozoje yra retas ir lai- 
mingas reiškinys. Antra vertus, to- 
kiame rašymo būdeė nesunku būtų 
pastebėti didžiųjų pasaulinės literatū- 
ros autorių metodą ir priemones. Tik 
visa tai Pulgis Andriušis praverčia 
grynai lietuviškajam vaizdui nupinti. 

Nuotr. Algio, Sydney 


Andrijus ais, 


Rašytojų Draugijos premiją 1500 dol. 


Toliau įsidėmėtinas nepaprastas au- 
toriaus žodingumas. Šiuc atžvilgiu jis 
savo tinklą užmetė giliai ir ištraukė 
gausiį žūklę. Nebūtų klaidos pasa- 
kius, kad šioj srityje jisai yra nepa- 
vejamas. Jis ištraukia rečių rečiau- 
sių žodžių, kurių kitus pirmą sykį 
tematai ir tegirdi. Ir kas pagirtina: 
tuos žodžius jis moka savo vietoje 
pavartoti. Jie yra įauzę į pačią pa- 
sakojamąją drobę ir neatrodo, lyg 
būtų atsitiktinai arba iš didelio mo- 
kėjimo įsprausti į sakinį. Apsukria 
plunksna jis geba verstis veiksma- 
žodžiais ir veiksmažodiniais daikta- 
vardžiais. Dažnai šie jam įgauna 
naujo vaizdumo ir tikslumo — “ru- 
jų metu vilkai araruodami apgrauž- 
davo net rogių pavažas" (42 p.), “su- 
beda nosis į kiauliažolę" (58), “die- 


medžius permušdamas savo pypkės 
smarve" (59 p.). Arba dar: “Tykus, 
tykus uliuliavimas ..." (85 p.), “Ves- 
tuvininkams iš bažnyčios sugagėjus į 
Abromo kambarius" (125 p.). Tokių 
vietų kiekviename puslapyje raškykis, 
kiek tinkamas. Žinoma, mažiau Žo- 
dingas skaitytojas tarpais stebėsis ir 
teirausis, ką čia dabar tai galėtų 
reikšti. Tačiau autorius savo vaid- 
menį atliko: žodžiui jis rado natūra- 
lią aplinką savo išprusintame sakiny- 
je. Galop tai liečia ne tik pavienius 
žodžius, bet ir ištisus išsireiškimus, 
kurių gausumas taip pat yra be 
krašto. Štai pora pavyzdžių: 'košda- 
mas pro tarpupirščius rožančiaus Žir- 


nius", “duonos griaunelė", “prirūgusi 
moterėlė", “išbėgęs kaip bulbienojus 
pagirnyje", “mūras savo akmeninia- 


me glėbyje vos tesulaiko virstančius 
laukan Klevus ir kaštanus". Kaip iš 
ištraukų lengva susivokti, ne visa 
kas čia yra grynai liaudinis išradin- 
gumas: Pulgis Andriušis daugiau 
patsai susikuria tuos vaizdžius ir 
įspūdingus pasakymus, yra sąmoenin- 
gas savo amato meistras. 

Pro knygos ilzesi, pro savotišką 
graudelį į mus ateina tolimas ir gra- 
žus pasaulis. Kartais tasai Lietuvos 
kampelis mums pasivaidena lyg ko- 
kia egzotiška šalis — tiek jisai mar- 
gas, įvairus ir spalvingas tame savo 
lietuviškosios būties pilkume ir ra- 
miame tekėjime. šį mažą ir tolimą 
pasaulėlį, lyg tie Čiurlicnies karaliai, 
Pulgis Andriušis stebi atsidėjęs, įžvel- 
gia jame tiekos retų bruožų ir varsų. 
Jį jis apgaubia savo dvasios šiluma, 


jautrumu, meile — ir humoru. Ši 
žymė, gali sakyti, dvelkia per visą 
veikalą, o vietomis ir labai tirštai, 
kaip šioj ištraukoj: “Grigaliui pra- 


ėjus ulytkeliu, iš jo kailinių muša su- 
plėkusių tvorgalių maras" (65 p.). 
Tarpais humorą jisai sieja su lietu- 
viškuoju etiketu, elgsena, įsijautimu, 
kaip antai: “Ant kluconienos tvoros 
su kitais Viščių pusberniais, apsika- 
binęs viena ranka vyšnios kamieną, 
sėdėjo ir Petrokas, nes pievelėje gu- 
lėti tegalėjo vyrai, pilni gaspadoriai" 
(61 p.). Kai kada Pulgio Andriušio 
humore atliepia ir donelaitiška dva- 
sia. 

Galop reikia atžymėti poetinį šios 


knygos tcną, kuris nenuklysdamas 
lydi tave. Nuotaikingai apimti ir 
vaizdai, ypač kada bylojama apie 


gamtą: “Pavasarį, šiltiems vėjams su 
trenksmu laužiant ežero ledus ir pa- 
sistojus piestu upeliui, pro pirkelės 
stogą  paliaudavo sunktis dūmai'" 
(42 43 p.). štai vakaro paveikslas: 
“Ulytkelį užgulė šešėliai, su vakaro 
vėsra dar stipriau pakvipo šilinsky- 
čių diemedžiai, o nutilę viščiškiai žiū- 
rėjo į Baikio liepas, kurios dar per 


gerą pusę į viršų buvo nutvaskintos 
saulės potvynio" (62 p.). Arba ko- 
kia epinės poezijos jėga prasiveržia 
šisai vaizdas: “Ošia pavasario naktis 
nematomuos  pakraščiuos, tarytum 
nuo paties dangaus skardžių kristų 
upės, iškilusios iš savo guolių debe- 
syse ir šniokšdamos ieškotų naujų 
vagų" (86 p.). 

Imant knygos visumą, ji nėra vie- 
noda: nuo antros pusės lyg ir lūžta, 
vietomis netenka ano kaimiško žalu- 
mo, šen ten tampa paprasta įvykių 
kronika. Mat, kaikurie veikėjai iš- 
klysta iš savo lietuviškosios aplinkos, 
iš savo namų ir krašto — ir juos ap- 
gaubia lyg kokia sėkluma. Savo 
ruožtu, tai paveikia ir pasakojimą. 
Knygos pabaiga vėl sutvirtėja, kai 
nusikeliame į Kauną, nors senovinis, 
tradicinis stilius nūn taip darniai ne- 
atliepia, kaip pirmojoje knygos da- 
lyje, nes jis nėra taip organiškai su- 
augęs su naujuoju pasauliu. Visuma 
būtų apvalesnė, jei Pulgis Andriušis, 
kaip kadaise Vaižgantas “Dėdėse ir 
dėdienėse", savo žmonių nebūtų išve- 
dęs iš tų laukų ir girių, kur jie te- 
gali vešėti. 

Veikalo kompozicija yra sunkoka, 
tarpais lyg ir pabira. 

Autorius savo kalba, kaip buvo mi- 
nėta, atvožia tikrą lobių skrynią. Te- 
tektų kai kur sutvarkyti rašybą 
(stūmiamas, 126 p., pasigęs, 149, 
griūvo, 156 ir t. t.). Rašant nederė- 
tų laikytis ir tokių tarmiškumų, kaip 
šlapjas (27 p.) ir dar vieno kito. 

Atsisveikinant su knyga, pasilieka 
tarti: “Sudiev, kvietkeli! Gera buvo 
su tavim grįžti į tėviškės Žemę, re- 
gėti ja ir jos žmones tradicinėje jų 
aplinkoje ir kuklioje lietuviškoje 
grožybėje"'. Aug. Raginis 


LITUANICA TARPTAUTINĖJE 
FOLKLORO ENCIKLOPEDIJOJE 


FUNK AND WAGNALS STAN- 
DARD DICTIONARY OF FOLKLO- 
RE, Mythology and Legend, vol. I- 
II, XII -1-531 ir 532-1196 psl. in 4“, 
New Work 1949— 1950. 


Paruošė: Maria Leach ir Jerome 


Fried. 

Senoji lietuvių tautos kultūra vis 
dažniau ir dažniau pasirodo kitų tau- 
tų kultūrų tarpe įvairiuose mokslo 
veikaluose. Ir prieš metus išėjusi ši 
nepaprastai svarbi folkloro ir greti- 
minių mokslų enciklopedija turi gau- 
sius lituanistinius skyrelius, pateik- 
tus Dr. J. Balio, buvusio Lietuvių 
Tautosakos Archyvo, vėliau ir LMA 
Etnologijos Instituto direktoriaus, 
šiandieną dirbančio Indianos universi- 
tete tautotyrinį darbą. 

šioje dviejų tomų folkloro enciklo- 
pedijoje Dr. J. Balys rašo apie lie- 


tuvių tautosaką ir mitologiją  (Li- 
thuanian folklore, 627-628; Lithua- 
nian folk song, 628-631; Lithuanian 
mythology, 631-634; Perkūnas, 858; 
Aitvaras 31), taip pat ir apie lat- 
vius (Latvian folklore 606-607; Lat- 
vian mythology 607-608). Jis yra 
parašęs ir apie estų, suomių ir kitų 
jų giminaičių tautosaką bei mitologi- 
ją. Apie lietuvių senąją kultūrą ra- 
šo ne vien tik J. Balys, bet ir Ger- 
trude Prokosch Kurath, žinoma 
tautinių šokių specialistė ir atskirų 
darbų autorė. Jos parašyta atskiri 
straipsneliai apie kai kuriuos lietu- 
viškuosius šokius, k. a. Malūnas 
(668 p.), Mikita (724), Noriu Miego 
(797 p.), o atskirame skirsnyje apie 
šokius ir jų sistematiką (dance: folk 
and primitive 276-296) sumini Ru- 
gučius, Kubilą, Aguonėlę, Suktinį 
Klumpakojį, Kriputį, Dzūkų, Kepuri- 
nę, Vengerką, Našlį ir Jonkelį. 
Įdomiausi lietuviui yra Dr. J. Ba- 
lio straipsneliai apie lietuvių tauso- 
saką, o ypač — tikėjimą. Pastarasis 
straipsnelis prakalba ir gana nauja 
šneka, nes J. Balys rašo apie senąjį 
lietuvių tikėjimą, atsiremdamas dau- 
giau mūsų tautosakoje išlikusiais 
įvaizdžiais, o ne įprastiniais ir mažai 
tebylojančiais šaltiniais, kuriuose apie 
senąjį mūsų tikėjimą prirašyta dau- 
gelis nebūtų dalykų. Todėl šiame, te- 
gu ir trumpame, darbelyje, palygin- 
ti, daug kalbama apie dievus 'Der- 
kūną, Žemyną, Laimę), įvairias sen3- 
sias dvasias (laumes, slogutes, vil- 
kolakius, raganas ir kt.), bei gamtos 
įsielinimą (Worship of Nature). At- 
skirai dar kalba apie mirtį ir vėles. 
Kalbėdamas apie lietuvių dievus, 
Dr. J. Balys vyriausiuoju visų lie- 
tuvių dievu laiko Perkūną. Tačiau, 
kada mūsų Perkūnas vadinamas die- 
vaičiu (pvz. “Perkūne dievaiti" arba 
tiesiog — “dievaiti"), kyla ir vienas 
labai svarbus klausimas: kas gi tas 


'mūsų “dievas", kurio tėvavardinė ly- 


tis dievaitis buvo prijungta prie Per- 
kūno, Gabijos ir kitų dievų vardų? 
Todėl ar tas dievas, kuris baltams 


reiškė “dangų, dangaus skliautą, 
šviesųjį dangaus skliautą“, nėra tas 
jieškomasis “vyriausiasis. lietuvių 


dievas" arba Vyriausioji Būtybė (das 
Hocechste Wesen)? J. Balys vieną 
kartą yra parašęs, kad “vieno “Vvy- 
riausio dievo" greičiausia nebuvo." 
(Viltis, 26 psl, 1949), tačiau mūsų 
“dievo" tautoje išlikusi įvairiopa 
reikšmė pridurmui veda prie graikų 
Zeu pater, ilirų — Deipatiros, sen. 
indų — dyaušpita, lotynų — Jupi- 
ter, ir kitų tos pat šaknies bei da- 
rybos žodžių, kurie yra reiškę indo- 
europiečiams Vyriausiąją Būtybę. Dr. 
J. Balys savo straipsnyje apie latvių 
mitologiją tokią Vyriausiąją Būtybę 


pripažįsta baltams (Dievs, god, or 
Debestevs, the Father of Heaven, is 
the supreme god of the old Balts, 
607). Man atrodo, kad mūsų “dievas" 
buvo ir lietuvių Vyriausioji Būtybė 
dar krikščionybės išvakarėse (XII a.). 
Tik Perkūno kultas galėjo būti raiš- 
kesnis, todėl lengviau svetimtaučių 
pastebėtas ir tuo pačiu pateko į šal- 
tinius. Tuo tarpų senojo dangaus 
skliauto sudievinimo likučių dar ir 
šiandieną tautoje galime pastebėti, 
pvz. Kelmės apylinkėje žmogus lai- 
dojamas kojomis šiaurės link, ta 
kryptimi meldžiamasi (M. Čilvinaitė, 
“Gimt. Kraštas“, 201 psl, 1943), 
šiaurės maldos kryptis, vasarą žiū- 
rint į šiaurės gaisus, paliudyta dar 
nuo Salako, Tverečiaus, Dusetų, Ma- 
žeikių, Priekulės ir kitų vietų. Paga- 
liau ir mūsų žegnonė turi įsprausti- 
nį "Dievo", ko nėra lotynų ir kitų 
kalbų tekstuose, išskyrus vokiečių 
kai kuriuos nukalbėjimus, surištus su 
žegnone, bei vieną neaiškią vietą pas 
Liuterį. Ar šie “netikslūs" vertimai 
kartais nepriklauso anam pirmajam 
mūsų krašte krikščionybės tarpsniui, 
kai išversti vienu “"Tėvu" būtų buvu- 
si nesąmonė, nes Vyriausiosios Būty- 
bės arba Dievo Tėvo įvaizdis tebebu- 
vo gyvas? "Todėl, mano nuomone, 
krikščionybės išvakarėse (XII a.) 
Dievas, bet greičiausia Dievas Tėvas 
(tada visai aiškūs ir Perkūno, Gabi- 
jos bei kiti tėvavardiniai priedai), te- 
bebuvo dar visiems baltams, taigi ir 
lietuviams, Vyriausioji Būtybė. 


Lituanistui šioje folkloro enciklope- 
dijoje labai svarbūs ir slavų tautosa- 
ką bei mitologiją liečiantieji straips- 
niai (1019-1028) ir visa eilė kitų. To- 
dėl ši folkloristinė enciklopedija turė- 
tų rasti vietos kiekvieno lituanisto 
knygų lentynoje. 


Prie šios enciklopedijos silpnybių 
reikia priskaityti lenkų politinė ten- 
dencija. Jie sugebėjo pažymėti, kad 
Vilnius priklauso jiems (769 psl.). 
Vilniaus muziejai prirašyti prie Len- 
kijos. Labai gaila, kad nei lietuviai, 
nei latviai, nei estai su suomiais ne- 
turi čia nė vieno muziejaus. Kitos tau- 
tos pasirodo apdairesnės. Jų muziejų 
leidiniai arba atskiri žmonės prabilo. 
Tuo tarpų mes ir mūsų broliai ne- 
sugebėjome pasisakyti, kad muziejus 
neblogesnius turėjome ir turime net 
už kitus kaimynus, kurie pasistengė 
surašyti savo net ir smulkiausius bei 
nereikšmingiausius. Man atrodo, kad 
šalia Vilniaus muziejų, kurie turi bū- 
ti prie Lietuvos įrašyti, galėtų būti 


minimi V. D. Kultūros muziejus 
(Kaune), "Aušros" muziejus (Šiau- 
liuose), “Alkos" muziejus (Telšiuo- 


se), Dzūkų muziejus (Alytuje) ir dar 
vienas kitas. Jie pakankamai buvo 

turtingi savo rinkiniais ir jų suminė- 
jimas lietuviams gėdos nepadarytų. 


A. Mažiulis 


Balys Sruoga: KAZIMIERAS SA- 
PIEGA. 4 veiksmų 9 paveikslų isto- 
riška kronika. Išleido Terra. Chicago. 
258 XII psl. 


Balys Sruoga lietuvių literatūroje 
suvaidino dvejopą rolę. Vienu baru 
jis atžengė kaip lietuvių lyrikos no- 
vatorius, atnešęs naujus ir gaivius 
vėjus. Tarpukario pradžioje, pirmiau 
už kitus, jis buvo didysis pradinin- 
kas, griovęs senas formas ir visu 
savo nenumalšinamu  gaivalingumu 
traukęs naują dainą. šis jo žygis bu- 
vo Mums ir savas, nes buvo pagrįs- 
tas ne svetima, bet lietuviška me- 
džiaga. Kai šiandien plačiai kalbama 
apie visokių modernistų reikšmę lie- 
tuvių literatūroje, nereikėtų pamiršti, 
kad patys tikriausieji buvo J. A. 
Herbačiauskas prieš pirmąjį karą ir 
Balys Sruoga tuoj pc anų vėtrų. Pas- 
kui jo daina nuskaidrėjo, įgavo kla- 
siškesnį pavidalą, bet tai nesusting- 
dė jo sielos: kaip buvo, taip ir pasi- 
liko ji nerami, nuotaikinga ir iš pa- 
čių tikrųjų lyrinių versmių sau jėgą 
semianti. 

Antras Balio Sruogos baras — jo 
išaugimas, kaip dramaturgo. Geriau 
pasakius, jam nereikėjo išaugti: jis 
išsyk čia atėjo didelis. “Milžino pa- 
unksmė", pirmagimis jo kūrinys sce- 
nai, stovi tarp pačių pagrindinių ne 
tik Balio Sruogos, bet ir visos lie- 
tuvių dramos kūrinių. Į scenos pa- 
saulį jis irgi žengė su nauja misija: 
jis buvo pasikėlęs duoti mums naują 
dramą, atsiribojančią nuo ligtolinio 
realizmo lietuvių teatre. Tuos savo 
siekimus jis yra išdėstęs savo raš- 
tuose. Juos trumpai apibūdina pagi- 
nos žodyje ir šioje knygoje Jurgis 
Blekaitis, tardamas: 

“Sruoga kovojo prieš natūralistinį, 
vergiškos kopijos meną. Jis norėjo 
teatro “bent per vieną metrą vir- 
šum žemės“ — nebuitiško, atsisakiu- 
sio smulkmenos, užstojančios gyveni- 
mo esmę, pakilaus, šventiško, poezi- 
jos ir sintetiško suvokimo keliu at- 
kelto į aukštesnio prasmingumo plot- 
mę" (VI p.). 

Tai reiškia, kad Balys Sruoga lai- 
kėsi romantiškosios dramos, tą ro- 
mantizmo žodį čia suprantant kuo 
plačiausiai ir jo nesiejant su kokia 
konkrečia praeities mokykla. Nors ir 
naujų kelių jieškodamas, Balys Sruo- 
ga savo dramose daugiau yra tradi- 
cinis ta prasme, kad jaunystės lais- 
vūnai vėjai čia suimami į griežtas 
formas, kaip ir tinka dramos me- 
nui. Jis truputį gali priminti ir vie- 
ną kitą ankstesnių laikų dramatur- 


138 


gą, rašiusį istorines tragedijas ar 
kronikas, kaip kad pavadintas 'Ka- 
zimieras Sapiega". 

Balys Sruoga dramas svajojo kur- 
ti ne kaip literatūros, bet kaip tea- 
tro veikalus — kurie savo tikru gy- 
venimu alsuoja tik scenoje. Jo tiks- 
las turėjo būti — dramą iš literatū- 
ros istorijos perkelti į teatro istoriją. 

Manytume, kad šiuo atžvilgiu jisai 
pats nesilaikė savo teorijos: jisai žiū- 
rėjo, kad jo dramos būtų stiprios ir 
kaip literatūros dalykai, kad jose 
plazdėtų kūrybinė dvasia ir poetinis 
grožis, ligi joms dar patenkant į sce- 
ną. Gali teoretikai galvoti kaip tin- 
kami, vienok nepaneigsi fakto, kad 
teatras klesti ir iškyla tada, kada jis 
gaivinasi stiprių autorių kūriniais, 
sykiu priklausančiais ir literatūros 
istorijai ir scenai. Dideliam teatrui 
reikalingi ir dideli grožiniai veikalai. 

Balys Sruoga davė tokių reikšmin- 
gų dramų lietuvių literatūrai. Gra- 
žus ir stiprus kūrinys yra ir 'Kazi- 
mieras Sapiega", kurio čia turime 
antrą leidimą. ši kronika mus per- 
kelia į septyniolikto amžiaus galą ir 
pačią aštuonioliktojo pradžią. Balic 
Sruogos nuopelnas, kad mūsų istori- 
joje jisai rado naują lapą, kurio dar 
buvo nedainavę nei poetai, nelietė nei 
mūsų dramaturgai. Tad iškeldamas 
mūsų didikų luomą savo veikaluose, 
autorius šiuo atžvilgiu irgi yra pra- 
dininkas. 

Vaizduodamas anuos neramius ir 
gan liūdnus laikus, Balys Sruoga 
mums duoda įvairų ir margą praei- 
ties paveikslą. Scenos keičiasi — nuo 
karaliaus rūmų ligi Lietuvos pilių, 
nuc šventorių ligi mūsų tėviškių lau- 
kų. Prabėga spalvinga minia — ba- 
jorai, didikai, kunigai, vienuoliai, raš- 
tininkai, pasiuntiniai, damos ir kiti. 
Čia sukasi intrygos, vaidai, giesmės, 
šokiai, meilės atodūsiai, ginklų žvan- 
gėjimas, mirtis, papirkimai, plūdimai- 
si, kerštas, laukinis šėlsmas, graudi 
dejonė ir susimąstymas. Tarpais 
veiksmas darosi vien tik išviršinis, 
tarpais lyg ir epiškas, be to, jisai nė- 
ra ištisinis: jį jungia ne tiek vienas 
kuris nuotykis ar intryga, bet viena 
idėja. Autorius yra meistras masi- 
nėse scenose, kur dalyvauja minia ir 
išauga galingi kontrastai. Čia jisai 
pasiekia didingc įspūdžio, nors kar- 
tais įterptieji juokingi momentai pa- 
silieka plokštūs ir be aidesio. Iš visų 
personažų savo gelme prasimuša pat- 
sai Kazimieras Sapiega. Paskutinia- 
me veiksme jo siela prasiveržia ta 
ypatinga sruogiško lyrizmo gaida. 
Norėtum tarti, kad savo dramose au- 
torius kaip tik stipriausias, kur jis 
paliečia šią lyrinę stygą. Toks buvo 
Jogaila, toks dabar yra ir Kazimie- 
ras Sapiega. šio lyrinio vėjo palytėti, 


jo personažai įgauna naujos gelmės, 
jų siela atsiveria su visu savo Žžmo- 
giškuoju rūpestėliu bei mūsų gyveni- 
mo prasmės klausinėjimu. 

štai žavūs Kazimiero Sapiegos Žc- 
džiai: 


Kaip debesis, gyvenimas nuščiuvo. .. 
Senatvėj praskleidžiau tuščias putas. 
O, Viešpatie, atleisk žlibumą mano, 
O, nukankintoji tauta manoji, 
šventų smūtkelių raudanti giria, 
Priimk paklydusį nevertą sūnų, 
Leisk ašarom išverkti kruvinom 
Prie tavo kojų visą žemės skausmą... 
(251 p.) 


Į Lietuvą žiemojančią einu. 

Prie kryžkelių stovėsiu smūtkeliu, 

Milžinkapiuos varpais nakčia 
[skambėsiu, 

Kad speiguose po stora miline 

Neliautų plakus Lietuvos širdis. 


(256 p.) 


šie posmai išreiškia ir dramos idė- 
ją. Visą gyvenimą ėjęs su bajorais, 
Kazimieras Sapiega dabar, palaužtas 
ir nelaimingas, praregi, kad tikroji 
Lietuva yra tenai, kur “šventų smūt- 
kelių raudanti giria", kur mūsų tau- 
tos liaudis. Ten “po stora mMiline" 
plaka Lietuvos širdis, ir jis, Žymus 
karo vadas, didikas ir valdytojas, nu- 
silenkia prieš gyvąją lietuvių tautą. 

Knygos gale yra įdėtas Balio Sruo- 
gos veikalų sąrašas. Ten klaidingai 
pažymėta, kad “Apyaušrio Dalia" te- 
bėra rankrašty. Tas veikalas jau yra 
išspausdintas Lietuvoje prieš keletą 
metų. 

Baigiant kyla mintis, kad Balio 
Sruogos kūrybai reikėtų pasitarnauti 
dar vienu atveju: dalis jo lyrikos dar 
vis tebėra nespausdinta knygoj — jo 
Alpių eilėraščiai, 'Miestas'" ir dar ki- 
ti. Jų tarpe esama pačių gražiausių 
poeto kūrinių — ir jie dabar beveik 
neprieinami. Be to, tektų pridėti jo 
vertimus iš kitų tautų poetų — No- 
valio “Himnus nakčiai", Heinės 
"Šiaurės jūrą", Otokaro Bžezinos ir 
dar kitus dalykus. O tai geri verti- 
mai — juose trykšta poezijos dva- 
sia. Arba būtų metas sudaryti jo 
rinktinę, jau sudedant ir knygose dar 
nebuvusius jo eilėraščius. 


Aug. R. 


GABIJA. Literatūros žurnalas. Išei- 
na keturis kartus metuose. Nr. 1. 
1951. Red. Stp. Zobarskas. Leidžia 
Knygų Platinimo Centras Gabija. 


Mūsų literatūroje Gabijos vardas 
nenaujas: pirmasis literatūros alma- 
nachas, išleistas daugiau negu prieš 
40 metų, buvo pavadintas “Gabija". 


M) MN TENAS 


JUOZAPO PAUTIENIAUS TAPYBOS STILIUS 

Tokia yra visatos santvarka, kad 
čia visa juda, visa kruta: kalnai pa- 
virsta jūrų gelmėmis, jūrų gelmės 
tampa kalnų viršūnėmis; vienos 
žvaigždės, stipriai švietę, gęsta, ki- 
tos iš slaptingų ūkanų formuojasi, 
ima spindėti ir įsijungia į darnų ju- 
dėjimą apie savo saules. 

Panašiai yra ir mūsų žmogiškuose 
santykiuose ir meno srity. Vieni me- 
no kūrėjai sušvinta ir paskleidžia ap- 


link save šilumą. Po kiek laiko — 
trumpesnio ar ilgesnio — jų šviesa 
blėsta ir šiluma silpnėja, 0 jų vietoj 
kyla kiti ir pakartoja panašią istori- 
ją, ir taip be galo. 

Lietuvių meno žvaigždyne vyksta 
tas pat. Kadaise pirmavę, ėję avan- 
garde užleidžia vietą kitiems, jau- 
niems, kylantiems į dienos šviesą. 
Tremtyje pradėjo reikštis keletas 
naujų vaizdinio meno kūrėjų, kurie, 
nors ir labai sunkiose sąlygose, pra- 
deda išsiveržti iš nežinomybės ir už- 


Ji išėjo kaip romantiškosios lietuvių 
literatūros atolas, tačiau su visai 
naujomis tendencijomis, pasukdama 
jaunutės lietuvių prozos ir poezijos 
kelią nauja kryptimi. Tai būta drą- 
saus, beveik revoliucijonieriško žy- 
gio. 

Po daugelio blogų ir geresnių me- 
tų, po visos eilės naujų literatūros al- 
mManachų ir žurnalų, naujoji “Gabi- 
ja", leidžiama sunkiausiomis Lietu- 
vos dienomis, išeina, palyginti, žy- 
miai kuklesnė ir neskelbdama jokių 
kovos šūkių, nejieškodama jokių nau- 
jų kelių, net pasakytume, perdaug 
santūri, ypač formaliniu atžvilgiu. 
Eksperimentavimas kūryboje daž- 
niausiai būna jaunystės arba nera- 
maus talento pažymys. Gi “ Gabijos" 
redaktorius yra pasiryžęs sutelkti 
“visas talentingąsias lietuviškas pa- 
jėgas", vadinas, be amžiaus, žanro 
ar srovių skirtumo. Toks rimtas, tel- 
kiantis, o ne skaldantis principas yra 
sveikintinas dalykas. Prie reikalavi- 
mo, kad kūrinys būtų meniškai ver- 
tingas, reiktų pridėti ir pageidavimą, 
kad jis savo turiniu nebūtų destruk- 
tyvus ar pažeidžiantis tautinius, eti- 
nius bei estetinius jausmus. 

Kaip tas uždavinys sekasi vykdy- 
ti “Gabijai'? Pirmajame numeryje 
randame visą eilę tremties rašytojų, 
kurių daugumas ir savo vardais ir sa- 
vo darbais tuos redaktoriaus siekimus 
paremia. Dalyvauja: J. Aistis, J. Ba- 
lys, A. Baronas, Bern. Brazdžionis, 
Bražvilius, J. Cicėnas, A. Gustaitis, 
J. Jankus, F. Kirša, J. Kruminas, A. 
Landsbergis, V. Maciūnas, N. Ma- 
zalaitė, A. Rimydis, A. Tulys. Be to, 
įdėta K. Borutos romano fragmen- 


tas ir K. Binkio apie liaudies poezi- 
ją ir liaudies poetus. 
Lyrika, satyra, beletristika, litera- 


tūriniai essay, recenzijos — visa 
grynai literatūrinė medžiaga, ameri- 
konišku matu atkirpta — trumpa, 


dėl to įvairi ir gali būti lengviau pri- 
einama net eiliniam inteligentui skai- 
tytojui. Kad žurnalas leidžiamas ne 
vien rinktiniams literatūros mėgė- 
jams ar literatams, regime ir iš lei- 
dinio redakcijos: prie kūrinių deda- 


ma autorių paveikslai ir trumpos 
charakteristikos. Iš autoriaus cha- 
rakteristikų reikalaujama, kad jos, 


nors ir trumpai, bet kondensuotai, 
įžvalgiai ir tikrai charakteringai tą 
ar kitą autorių skaitytojui pristatytų. 
Tas ne visur pavyko — jaučiama 
vienodumas. Bet pirmiems žingsniams 
sunku būti be trūkumų, ypač, kad, 
kaip redaktorius sako, ir poetai, ir 
beletristai, ir kritikai, pridėsime, ir 
redaktorius, dirba darbą, kuris nieko 
arba labai maža teturi bendro su kū- 
ryba. Be to, pasigendame K. Binkio, 
Borutos kūrinių šaltinių ir žodžio 
apie juos. Trūksta žodžio apie F. 
Kiršą. 

Leidinys panašus į JAV-se leidžia- 
mus literatūrinius “kvartalnikus“, 
kurie čia yra tokie gausūs. Savo iš- 
vaizda daugelį jų net prašoka. Tik 
estetiškiau reiktų sutvarkyti skelbi- 
mus, kurie dabar (kaip 47 psl.) per- 
daug gremėzdiški ir skaitytoją gali 
atstumti, ne pritraukti. Literatūros 
žurnalui nederėtų reklamuoti menka- 
verčių knygų — tai kenkia pačiam 
žurnalui. Linkėtina “Gabijai" išsilai- 
kyti meninėje aukštumoje, tobulėti ir 
nemirti jaunai. J. B-tis 


kariauti sau vietos šio meto meno 
priešaky. Tarp jų yra ir J. Pautie- 
nius, kuris Lietuvoje kaip dailininkas 
buvo mažai težinomas, todėl čia no- 
rima supažindinti jį su mūsų skaitan- 
čiąja visuomene. 

J. Pautienius yra Suvalkijos sū- 
nus, gimęs 1900 m. balandžio 15 d. 
Šiaudadūšių kaime. Pradinį ir vidu- 
vinį mokslą yra gavęs Suvalkijos mo- 
kyklose. 

Nepriklausomai Lietuvai atsikūrus, 
1920 m. buvo įsteigta Kaune Lietu- 
vos Meno Mokykla. J. Pautienius bu- 
vo vienas tarp pirmųjų tos mokyklos 
lankytojų. Tais pačiais metais Kau- 
ne buvo surengta pirmoji Nepriklau- 
somoj Lietuvoj dailės paroda. Jos 
rengėjai ir dalyviai buvo daugiausia 
tapytojai ir skulptoriai, anksčiau stu- 
dijavę meno dalykus Rusijoj ir Va- 
karų Europoj. Bet drauge su jaisiais 
galėjo debiutuoti ir tik pradedą mė- 
ginti savo talentus. J. Pautienius pa- 
sirodė toj parodoj su kompozicija 
"šmėklos". Tą jo darbą Druskius 
(kun. A. Dambrauskas) savo recen- 
Zzijoj apibūdino trumpai ir aiškiai: 
“šmėklos"' 

Tuo metu greta įsteigtos L. Meno 
Mokyklos veikė ir A. Varno tapybos 
studija, švietimo Ministerijos šelpia- 
ma. Tarp tos studijos lankytojų buvo 
ir J. Pautienius. Kiek A. Varno jis 
buvo paveiktas, dabar sunkų būtų 
pasakyti, bet daug mokančio, gero 
piešėjo mokytojo patarimai negalėjo 
likti visai be įtakos. 

Gavęs L. Meno Mokyklos diplomą 
1924 m., J. Pautienius iš menininkų 
tarpo buvo visai pasitraukęs: dailės 
parodose nedalyvavo, į menininkų or- 
ganizacijas nėjo, kovingų moderninio 
meno manifestų nerašė, trumpai sa- 
kant: buvo visai pranykęs iš meni- 
ninkų tarpo ir gyveno daugiausia 
provincijoj, mokytojaudamas gimna- 
zijose, keletą vasarų važinėjo po Že- 
maitiją, rinkdamas tautodailę M. K. 
Čiurlionio Galerijai, keletą metų, 
nuo 1931-1934, lankė V. Didž. Uni- 
versitetą, studijuodamas kalbas. 

Tuo laiku nupiešęs tiktai Karo 
Muziejui mokytojo "Tomo Žilinsko 
portretą ir Vilniaus Gedimino kalną, 
bet per šį nevaisingą laikotarpį, — 
kaip pats pasakoja, — dažnai sap- 
nuodavęs, kad jo tapybos darbai iš- 
statyti kažkokiose parodose, kad te- 
nai jis vertinamas. Atsibudimas visą 
tą triumfą išsklaidydavo, ir likdavo 
tikrovė: nieko nedirbama. 

Pirmosios bolševikų okupacijos, 
nors tik vienų metų patyrimai, įtiki- 
no J. Pautienių, kaip ir daug kitų, 
kas laukia visų, atėjus antrajai 
okupacijai, tad ir jis, drauge su ban- 
ga nenorinčių patekti į kiečiausią 


139 


vergovę, atsidūrė už Lietuvos ribų. 
Išvykęs iš Lietuvos arkliais, apke- 
liavo daug Vokietijos vietovių ir 
miestų. Čia turėjo progos susipažin- 
ti su vokiečių miestų meno turtais. 
Bremeno ir kituose muziejuose pirmą 
kartą pamatė didžiųjų vaizdinio me- 
no meistrų veikalus. Po ilgų basty- 
mųsi vokiečių žemėje pagaliau buvo 
apsistota Teutoburgo miškų aplinku- 
moj. Didžiausias tų apylinkių mies- 
tas Hanoveris turėjo nemenką mu- 
ziejų ir privačių galerijų, kur galima 
iš senų meistrų -daug ko pasimokyti. 
Turint gražaus laiko bendrauti su di- 
deliais vaizdinio meno meistrais ir 
stebint jų laimėjimus, atgijo J. Pau- 
tieniaus susidomėjimas tapybos menu 
ir stiprus noras dar kartą pamėginti 
savo jėgas šioj srityj. Susiradęs bū- 
tiniausių tapybos priemonių, ėmėsi 
darbo, bet greit apsivylė teptuku pa- 
siekiamais rezultatais. Pajuto, kad 
išeina ne tas, ko norima. 


Peilis pasirodė labiau už teptukus 
patenkinąs, bet daug daugiau reika- 
laująs iš menininko spalvinės medžia- 
gos pažinimo. Jei teptukais dedant 
paletėj sumaišytus dažus, savo ne- 
tikrumą galima užtušuoti spalvotais 
purveliais, tai peiliu dedant grynas 
spalvas viena greta kitos, mažiau- 
sias netikslumas rėkte rėkia ir kitas 
spalvas aliarmuoja ir kiršina. J. 
Pautienius, norėdamas būti tikresnis 
spalvų vartojime, atsidėjęs ėmė stu- 
dijuoti jų estetinius ir cheminius pri- 
valumus, dėstydamas jas drobės ga- 
baliukuose pavieniui ir įvairiose kom- 
binuotėse vieną su kitomis. Atlikęs 
kelis šimtus tokių studijų su visais 
esamais rinkoje dažais, pasijuto 
stipriau ant kojų atsistojęs ir sąmo- 
ningai operuojąs spalvinėmis medžia- 
gomis. 


Po metų tokio įtempto darbo jis 
parodė savo tapybos vaisius meninin- 
kams, kurių ten buvo įvairių tautų. 
Jie visi sutartinai pripažino, kad 
daug laimėta tapyboj, ir paskatino 
surengti savo darbų parodą. Detmol- 
do-Augustdorfo Lietuvių Komitetas, 
pagerbdamas J. Pautienių 1949 m. 
Tautos šventės proga, suruošė jo 
darbų parodą. Joje kartu debiutavo 
ir jaunas gabus bestudijuojąs meną 
Jonas Tričys, kuris pirmas meno ži- 
nias buvo gavęs iš dailininko Kolbos 
ir Kauno Valst. Teatro dekoratoriaus 
Andriušio. Tričys taip pat susidomė- 
jo špachteline tapyba ir, patariamas 
J. Pautieniaus, pradėjo daryti gana 
sėkmingus bandymus tapyboj. 


Ventorfo pereinamoj stovykloj il- 
gokai laukiant laivo, taip pat buvo 
surengta jo darbų paroda, susilauku- 
si vokiečių spaudos rimtų recenzijų, 

pripažinusių autoriui nemenkų gabu- 
mų. 

Įsėdus į laivą “Gen. Muir“, ten pa- 
sirodė bevažiuojančių keletas IRO 
tarnautojų, kurie buvo lankę jo dar- 
bų parodas Vokietijoj. Jie buvo iškė- 
lę mintį surengti laive jo darbų pa- 
rodą. Buvo jau imtasi ruoštis iška- 
binti paveikslus, bet subjurus ir įsi- 
siūbavus jūra išblaškė visus esteti- 
nius nusiteikimus. Audrai praslinkus, 
pasirodžiusi saulė pakeitė rūstų jū- 
ros veidą. Pasirodė žavingi saulėlei- 
džiai. Vienas tokių saulėleidžių įspū- 
dis J. Pautieniaus buvo užfiksuotas 
drobiagalyj, padovanotas laivo IRO 
vadovui ir pakabintas jo kajutėj. 

Atvykęs į Chicagą, J. Pautienius 
dirbo įvairiuose fabrikuose, vis jieš- 
kodamas pakenčiamesnių darbo są- 
lygų. Pagaliau susirado darbo didžiu- 
liame aliuminijaus fabrike “Reynolds 
Metal Co."'. Kurį laiką jis čia cpera- 
vo dideliu teptuku: dažė tvoras, sie- 
nas, mašinas. Kadangi šį darbą gavo 
rekomenduojant įtakingesniems me- 
nininkams “All Illinois Society of 
Fine Arts", kurios nariu jis yra, tai 
fabriko administracija susidomėjo 
juo. Fabriko direktorius George 
Simms pasikvietęs pasiūlė jam, ar 
nepagamintų jiems fabriko panora- 
mos pagal iš lėktuvo padarytą nuo- 
trauką. Nuobodesnio ir nedėkinges- 
nio tapytojui uždavinio sunkų būtų 
surasti ir labai jieškant. Tą uždavi- 
nį sėkmingai atlikus, direktorius ir 
visa administracija buvo labai pa- 
tenkinti. Gecrge Simms pasikabino 
tą darbą savo kabinete. 

Nuo čia prasidėjo naujas J. Pau- 
tieniaus gyvenimas: buvo išskirtas iš 
bendros dažytojų komandos, gavo ad- 
ministracijos rūmuose didelį kamba- 
rį su gera šviesa ir pradėjo dirbti 
su mažais teptukais. Be eilės kitų 
darbų, J. Pautienius administracijos 
rūmus papuošė ir vienu Lietuvos pei- 
zažu. 

Rimti menc reiškiniai neiškrinta iš 
dangaus, jie formuojasi čia žemėje 
lėtai, dešimtmečiais ir šimtmečiais. 
Kaip didelės upės susidaro iš dau- 
gelio šaltinių, iš jų ištekančių upelių, 
taip lygiai ir meno didelės, reikšmin- 
gos srovės yra daugelio meninininkų 
kartų kūrybos išdavos. Taigi ir ori- 
ginaliausi menininkai, kaip Leonardo 
da Vinci, Mykolas Angelas, ir daug 
kitu, turi savo pirmatakus ir savo 
įpėdinius, kitaip tariant yra istoriški 
ir genetiški — patys jieškodami sa- 
vo keliu, naudojosi pirmatakų laimė- 
jimais ir savo ruožtu padaro įtakos 
būsimoms kartoms, jei ne betarpiškai 
jas sekančioms kartoms, tai tolimes- 
nėms, kartais labai tclimoms. 


Norint susekti J. Pautieniaus me- 
no giminystę su jo pirmatakais, ten- 
ka kiek žvilgterėti į netolimą pra- 
eitį, Betarpiškas kieno nors pamėg- 
džiojimas prie gero neveda, bet būti 
rimtų meno kūrėjų rikiuotėje nereiš- 
kia pažeminimo, bet garbę ir pasidi- 
džiavimą. 

Antroj 19 amž. pusėj visa Europos 
vaizdinė tapyba buvo pražydusi po 
impresionizmo vėliava. Impresioniz- 
mas buvo tolimesnė pleinerizmo rai- 
da, kurio pradžia glūdi jau G. Cour- 
bet (1819— 1877), realizmo atstove. 

Ligi Ccurbet vaizdinė tapyba buvo 
pagrįsta ne gamtos studijomis atvi- 
rame ore, bet uždarose atelier dirb- 
tinėj šviesoj, gaunamoj iš viršutinio 
arba šoninio lango ir siužetai buvo 
imami ne tiek iš gamtos, kiek iš 
vaizduotės. 

G. Courbet pirmasis išlaisvino ta- 
pybos meną iš kūrybos uždarose 
atelier pagal pastatytų modelių me- 
nininko nuožiūrą. Jis atmetė tapybą 
uždarų atelier aplinkumoj ir iš vaiz- 
duotės semiamas scenas. 

Nors jo tapyba buvo baigiama 
atelier, bet buvo pagrįsta gamtos stu- 
dijomis atvirame ore. 

Du jo didieji pirmatakai: D. In- 
gres pasižymėjo savo meno objekty- 
viu statiškumu, o E. Delacroix sub- 
jektyviu dinamiškumu. G. Courbet 
atmetė vieną ir kitą. Jis vietoj to 
pabrėžė gamtos judrumo ramybę ar- 
ba gamtos ramybės judrumą. Tam 
sudėtingam ir teisingam gamtos su- 
vokimui nebuvo praeityj priemonių, 
tad jis išrado savo reikalui ypatingą 
techniką: paletos peiliu skleisti dro- 
bės  paviršiuj  peršviečiantį dažų 
sluogsnį su pertraukomis vienur ki- 
tur. Be to, jo tapyboj matomų daik- 
tų spalvos pasirodo visai reliatyvios. 
Lokalinė daiktų spalva, paskandinta 
oro virpėjime, nustojo objektyvumo, 
darosi priklausoma nuo oro ir švie- 
sos. Tuo būdu G. Courbet, būdamas 
kovotojas už realizmą, tapo ir plei- 
neristų srovės vadu. Toliau pažymė- 
besirūpina materialiniu daiktų ap- 
čiuopiamumu. Jie pradėjo vaizduoti 
daiktus, kaip jie akims rodosi, o ne 
jų materialinius privalumus. 

Natūralizmas rūpinosi atvaizduoti 
natūralias substancijas skirtingai vie- 
na nuo kitos. Pleineristai suliedino jų 
skirtumus, paskandindami juos spal- 
vų ir dažų substancijoj. Pleineristų 
tapyboi mūsų pirštai junta ne ką ki- 
ta, kaip tik gauruotą judrų dažų 
sluogsnį. 

Kol tapyba buvo daroma uždarose 
patalpose įžambioj ir neatmosferinėj 
šviesoi, daiktų formos buvo matomos 
ir modeliuojamos smulkmeniškai ir 


preciziškai. O atvirame ore išsklai- 
dytoj saulės šviesoj kietos daiktų 
formos suminkštėja ir jų ribos su- 
Švelnėja. 


Pleinerizmo tolimesniu etapu ir 
triumfu buvo impresionizmas. Pirma- 
sis perėjo į antrąjį, kai šviesa kaip 
bespalvė tonalytė buvo transformuo- 
ta į grynas spalvas. Tam perėjimui 
atėjo į pagalbą Helmholzo optikos 
traktatas. Iš čia paaiškėjo, kad balta 
saulės spalva yra sudėtinė iš visų 
spektro spalvų ir galima ją dekom- 
panuoti. Iš čia taip pat išryškėjo, 
kad E. Delacroix išrastas dėsnis apie 
kontrastines papildomas spalvas nėra 
jo pramanytas, bet pagrįstas fizikos 
dėsniu. 

Iš kontrastinių papildomųjų išplau- 
kė daug pasėkų ir galimybių sustip- 
rinti spalvų žydrumui. Pvz., gauti 
stipresnį žalio lauko žalumą ir švie- 
sumą, žalias lauko plotas padrabsto- 
mas smulkiais raudonais taškeliais, 
tuo būdu sustiprėja žalumas. Iš čia 
atsirado ir reikalas trumpų teptuko 
kirčių. Be to, impresionistai beveik 
visai ištirpino matomus daiktus sau- 
lės šviesoj, nes jiems ne daiktai bu- 
vo svarbu, bet spalvota šviesa. Ma- 
tomų daiktų apšviestos ir šešėliuotos 
dalys, transfcrmuotos į kontrastuo- 
jančias papildomas spalvas, nustoja 
daiktiškumo ir medžiagiškumo: pa- 
virsta vien tik maloniu spalvų deri- 
niu. 


Pavertimas matomo pasaulio į gry- 
nų spalvų derinius buvo didžiausias 
revoliucinis žingsnis į natūralizmo 
nugalėjimą. Tuo buvo atpalaiduota 
tapyba nuo vergiško gamtos mėg- 
džiojimo ir padarytos meninės prie- 
monės laisvos nuo matomų daiktų. 

Impresionizmas buvo meno reiški- 
nys genetiškai labai reikšmingas: iš 
jo išplaukė daug naujų atskalų su 
įvairiais pavadinimais: post-impresio- 
nizmas, kurio žinomiausi buvo P. 
Cėzanne, Van Gogh ir Gauguin. Jie 
atsistojo į opoziciją impresionistų 
tikslams; kiti vėl, kaip G. Seurat, P. 
Signac ir Cros, impresionizmo teori- 
ją dar toliau pastūmėjo ir padarė iš 
jos visas išvadas. Jie buvo praminti 
neo-impresionistais. Jų vadas buvo G. 
Seurat (1859—1891). Jis, neneigda- 
mas impresionistų pasisavintos spal- 
vų sistemos, ėmė dar labiau dekom- 
panuoti spalvas, negu impresionistai 
darė. Jis savo tapybos būdą pavadino 
“divizionizmu". Šis pavadinimas vi- 
sai gerai atitinka jo tapybą, sudary- 
tą iš smulkių spalvinių taškelių, bet 
ne grynų dažų. Juo pasekė keli jau- 
ni tapytojai. Jų žymiausi P. Signac 


(gim. 1863 m.) ir Cros (1856— 
1910). Jie pavertė “divizionizmą" 
“peintilizmu" — dėstymu grynų spal- 


vų didokomis petmėmis, palikdami 
žiūrėtojo akiai suliedinti jas į dar- 
nią visumą. Taip padėtos spalvos 
įgalina išgauti stipriausius chromati- 
nius ir šviesos efektus. Dažai sumai- 
šyti tarp savęs, nors tikrai prisilai- 
kant jų cheminių privalumų, vis tik 
daug nustoja savo chromatinės jė- 
gos. Tyri dažai be priemaišų, darniai 
sugretinti, sustiprina vieni kitus ir 
gali žerėti visa jėga. "Tokie deriniai 
išgauna stipriausius šviesos įspū- 
džius, kokie tik yra įmanomi esamo- 
mis dažų savybėmis. 

Impresionistai tapytojai atidengė 
regimo pasaulio spalvingumą, kas li- 
gi jų nebuvo pastebėta. 

Padarius mažą iškylą į praeitį, grį- 
šime prie J. Pautieniaus tapybos. Jis 
betarpiai išėjęs iš Signac'o ir Cros'o 
"pointilizmo", trumpu laikų — per 
trejetą metų, visai nutolo nuo jų ir 
susirado savo stilių, kuris yra glau- 
džiai susijęs su šio laiko tomis mo- 
derninėmis srovėmis, kurios ypač rū- 
pinasi spalvinėmis problemomis ir 
vadovaujasi šūkiu: tapytojui kolori- 
tas — visa. Atsipalaiducti nuo savo 
pranokėjų jam nemaža padėjo tapy- 
bos priemonių pakeitimas. Jo pirma- 
takai 19 amž. vartojo tradicines prie- 
mones — teptukus, o J. Pautienius, 
vietoj anų, pasirinko įvairių dydžių 
peilius ir “špachtelius". Tos neįpras- 
tos praeity priemonės žymiai padėjo 
jam surasti savo stilių. Pažymėtina, 
kad jo rankose šios priemonės įgijo 
nepaprasto lankstumo ir įgalina iš- 
gauti neįprastų spalvinių efektų ir 
nuotaikų. 

Dar vėlyvesniuose savo kūriniuose 
dažus jis dėsto labai stambiomis pėt- 
mėmis ir priartėja prie bedaiktinės 
abstraktinės tapybos. 

J. Pautienius įnirtusiai sąmojingai 
ir sąmoningai spręsdamas kolorito 
problemas, vis tik sugeba neišsižadė- 
ti iš gamtos imamų siužetų. Tai įga- 
lina žiūrovą paturtinti paveikslą są- 
sainiu (asociatyviniu pradu). 

Meno kūrinys įprastinai turi dvi 
puses: reprezentacinę ir asociatyvinę. 
Reprezentacinė pusė yra tai, ką akis 
mato. Ji gali būti besiužetinė: tam 
tikrų spalvų deriniai, tam tikros lini- 
jų kombinuotės daro kokį nors įspū- 
dį akims ir smegenims. Bet su tuo 
visa nesiriša jokie žiūrovo pergyve- 
nimai ir atsiminimai. Visa tai jam 
gali būti visai naujas, neįprastas 
įspūdis, ir daugiau nieko. Tokių įspū- 
džių žadina šio meto abstraktinė ta- 
pyba. Todėl ji daugumui žiūrovų yra 
labai svetima, nieko nesakanti nei 
protui nei širdžiai. 

Vaizdinė tapyba yra kalbi ir miela 
žiūrovui, kai jis gali į ją įnešti, su 


jaja susieti jam brangių asociatyvi- 
nių pradų: atsiminimų, pergyvenimų, 
pirmiau gautų įspūdžių ir t. t. Pvz, 
paimkime krūvą vaisių, pavaizduotų 
drobėj. Reprezentacinė pusė čia bus 
pats vaizdas: vaisių apybraižos ir 
spalvos, padėtos drobėj. Bet tai, ką 
matome, gali sukelti mumyse vaisių 
skonio prisiminimus, gal vaisinius 
medžius, kurie mums kuo nors mie- 
la prisiminti, gal ir savo gimtinį so- 
dą, teviškėj gyventus laikus ir t. t. 
Čia gali būti sužadinta ilga prisimi- 
nimų vilkstinė — visa tai yra aso- 
ciatyvinė vaizdo pusė, kuri daugu- 
mui žiūrovų būna svarbesnė už re- 
prezentacinę, formalinę pusę. Beveik 
kiekvienas žiūrovas savo įnešamais 
asociatyviniais pradais paturtina re- 
prezentacinę vaizdo pusę. 

Todėl žiūrovams meno kūriniai tu- 
ri labai nevienodą reikšmę dėl aso- 
ciacijų įvairumo, kurias žiūrovai pri- 
kergia prie matomos formalinės vaiz- 
do pusės. 

J. Pautienius nors daugiausia rū- 
pinasi formaline, ypač spalvine savo 
kūrinio puse, bet neperžengia ribos, 
už kurios reprezentacinė, formalinė 
pusė visai atitrūksta nuo žiūrovų 
asociacijų, arba labai pasunkina ko- 
kių nors asociacijų pažadinimą. 

J. Pautieniaus drobėse Lietuvos 
vaizdai kolorito įtampa ir vaiskumu 
nors ne ką teturi bendra su pilka 
Lietuvos gamta, su dusliu koloritu, 
bet vis tik lietuviui jie sužadina 
brangių, mielų atsiminimų. Tai didi- 
na jo populiarumą lietuvių tarpe. Ka- 
dangi ir formalinė jo tapybos pusė 
dažnai būna įspūdinga ir stipri ko- 
loritu, tad ir svetimtaučiuose kelia 
susidomėjimą. 

1951 m. dalyvaudamas keturiose 
amerikiečių meno parodose, jis savo 
stiliumi sukėlė jų tarpe tam tikrą 
susidomėjimą. 

Per nepilnus dvejus metus jo ta- 
pybos darbų randame Cicero banke, 
Lituanistikos muziejuj, pas meno ko- 
lekcionierių A. Klofak, šv. Kazimie- 
ro Kolegijoj Romoj ir kitur. 

Įdomu ir nuostabu, kad J. Pautie- 
niaus tapyba, labai sąskambi su šio 
meto moderninėmis meno srovėmis, 
neatbaido eilinių žiūrovų, kurie bent 
kiek domisi menu. Atvirkščiai, jų 
tarpe atsiranda gana gausiai jo me- 
no mėgėjų. Tai įrodo, kad eiliniai žiū- 
rovai nėra jau taip akli moderninio 
meno kai kuriems reiškiniams. 

Kadangi špachtelinė vaizdinė ta- 
pyba yra labai retas dalykas, o J. 
Pautienius špachtelinės tapybos fak- 
tūra (darysena) visai skirtinga nuo 
visų kitų, tai ji sukėlė platų susido- 
mėjimą jaunųjų dailininkų tarpe. Me- 
no Instituto keli studentai kreipėsi į 
J. Pautienių, norėdami pasimokyti 

KOMUNIZMAS 


Kai Italija pereitame kare kapitu- 
liavo, tuomet ypač šiaurinėje jos da- 
lyje iškilo gana gyva partizanų veik- 
la. Partizanai tuomet kovojo su Mus- 
solinio daliniais ir su vokiečiais, ku4 
rie rengėsi stipriai laikytis šiaurinė- 
je Italijos dalyje. Partizanai buvo ano 
meto didvyriai ir gana populiarūs. 
Tai buvo daugiausia komunistai. Jų 
veikla šiandie yra lukštenama, ir jie 
traukiami atsakomybėn už daugybę 


be teismo nužudytų italų. Tie žudy-, 


mai buvo ne kas kita, kaip, turint 
rankose ginklą, atsiskaitymas su po- 
litiniais ir asmeniniais priešais. O išė- 
ję į laisvą kelią, komunistai prieš 
mases didžiavosi atlikę Italijai didelį 
pasitarnavimą. Už tuos nuopelnus" 
jie buvo sodinami į atsakingas val- 
džios vietas ir ministerių kėdes. Ko- 
munistų partija anuo metu stojo į 
kitų partijų gretas ir ėmė verbuoti 
sau narius ir šalininkus būsimiesiems 
rinkimams. Kadangi Italija yra ka- 
talikiškas kraštas, komunistai gud- 
riais manevrais ir pareiškimais sten- 
gėsi patraukti italų darbininkų ma- 
ses ir nuraminti tikinčiųjų sąžines. 
Jie mokėjo gražiai pakalbėti ir ap- 
mulkinti mažiau kritiškus ir silp- 
niau galvojančius italus. Todėl ir ne- 
nuostabu, kad paskutiniuose rinki- 
muose, nors ir nelaimėjo absoliutinės 
daugumos, vis tik surinko stebėtinai 
didelį balsų skaičių ir komunistų par- 
tija išėjo (drauge su kairiaisiais so- 
cialistais) po krikščionių demokratų 
stipriausia parlamento grupė. 

: Komunistai Italijoje turėjo pasisa- 
kyti ir religijos klausimu. Kai 1945 
m. komunistų partijos centras buvo 
paklaustas, koks yra partijos rusi- 
statymas religijos atžvilgiu, atsaky- 
mas buvo trumpas ir aiškus: “Italijos 
komunistų partija gerbia — ir turi 


IR RELIGIJA 


VISUOMENINIS 
GYVENIMAS 


ITALIJOJE 


noro taip pat ateityje gerbti — visų 
piliečių sąžinės, religijos ir kulto 
laisvę; įstoję į partiją gali liktis ti- 
kinčiais. Tarp komunizmo ir krikš- 
čionybės ne tik kad nėra nesuderina- 
mų dalykų, bet net yra daugybė ben- 
drų punktų, kiek komunistai ir kata- 
likai siekia naujos gyvenimo san- 
tvarkos, paremtos aukštesniu gyve- 
nimo lygiu". Kad neliktų jokios abe- 
jonės, pareiškėjas užtikrino, kad jei 
Sovietų Sąjungoje ir buvo imtasi re- 
presijų prieš tam tikrą dvasiškijos ir 
tikinčiųjų dalį, tai atsitikę ne dėl jų 
religinių įsitikinimų, bet dėl anti- 
valstybinės veiklos (“Unita'' 1945. 
V.-29), 

Po tokių gražių pareiškimų atsi- 
rado katalikų italų tarpe tokių, kurie 
patikėjo komunistų  gražiems  žo- 
džiams ir, stodami į jų eiles, manėsi 
gali suderinti savo religinius įsiti- 
kinimus su komunistų partijos pro- 
grama. Susidarė netgi “katalikų ko- 
munistų" grupė, bene vieno kunigo 
vadovaujama. Reikėjo griežto Šv. 
Sosto įsikišimo, kad ši nesąmonė bū- 
tų likviduota. Dar ir šiandien yra ne- 
maža italų, tikinčių ano meto ko- 
munistų pareiškimui ir abejojančių, 
ar tūkstančiai kunigų, nužudytų ir 
ištremtų sunkiesiems darbams Lie- 
tuvoje, Vengrijoje, Čekoslovakijoje, 
Elumunijoje, Bulgarijoje, Lenkijoje, 
likrai yra persekiojami kaip Bažny- 
čics nariai, ar gal tik kaip “sąmoks- 
lininkai" prieš liaudies respublikas 
iv jų santvarką. 

Italijos komunistai iki šv. Sosto 
ekskomunikos dekretų vis dar ma- 
nevravo ir, palyginti, laikėsi santū- 
nui religijos bei Vatikano atžvilgių, 
tikėdamiesi ir toliau spekuliuoti ne- 
va religijos ir komunizmo suderina- 
mumu.Tik kai šv. Sostas aiškiai įspč- 


vartoti špachtelį vaizdinei tapybai. 
Bet čia užmirštama, kad tos rūšies 
tapyba reikalauja spalvų pažinimo ir 
jautrumo, kurių nedaug kas turi to- 
kiame laipsny, kokiame turi J. Pau- 
tienius. Neturint tokių gabumų, 
špachtelis ne kiek gali padėti. 
Baigiant šį straipsnį pažymėtina, 
kad J. Pautieniaus pasisekimai jo 
nemigdo. Jo darbuose dar nematyti 

polinkio užmigti ant laurų. Jis turi 
savo Menui dar tolimų raidos per- 
spektyvų, kurias siekdamas, gali dar 
daug savo meną paturtinti, tuo pa- 
čiu išeiti į plačią pasaulinio meno 
areną. Žinoma, tai priklausys nuo 
daugelio "jeigu", kurių daug tenka 
sutikti, kylant aukštyn. 


Ignas šlapelis 


jo katalikus, kad tie, kurie priklauso 
komunistų partijai ar bet kokiu būdu 
remia jos veiklą, negali būti Kata- 
likų Bažnyčios nariais, Italijos ko- 
munistai nusimetė kaukę ir visu at- 
virumu bei brutalumu ėmė pulti re- 
ligiją ir“ Vatikaną, operuodami tais 
pačiais šūkiais ir terminais, kuriuos 
vartoja Maskva, vadindami popiežių 
ir Vatikaną Trumano politikos 1ams- 
čiu bei katapitalizmo rengiamos ko- 
vos prieš Sovietų Sąjungą palaikyto- 
ju. Pulti popiežiaus asmenį Italijos 
komunistus sulaiko ta aplinkybė, kad 
popiežius yra Vatikano valstybės su- 
verenas ir pagal Italijos įstatymus 
jo asmens puolimas ir įžeidimas yra 
baudžiamas italų įstatymais kaip ir 
kiekvieno suvereno įžeidimas. Tačiau 
religijos, tikinčiųjų ir visų religinio 
gyvenimo apraiškų juodinimas, šmiei- 
žimas, faktų iškraipymas yra kas- 
dieninis reiškinys. Komunistų pyktis 
prieš Vatikaną yra tuo didesnis, kad 
po Šv. Sosto ekskomunikos dekretų 
Italijos komunistų partija yra nusto- 
jusi kelias dešimt tūkstančių narių. 
Medžiagos komunistų pykčiui ir puo- 
limams davė šventieji Metai, kada į 
Romą suplaukė milžiniškos minios iš 
viso pasaulio ne pramogauti, eks- 
kursuoti, bet pasimelsti, pelnytis at- 
laidus ir sustiprinti savo tikėjimą. 
Tur būt, nebus Italijoje vyskupijos, 
net parapijos, iš kurios tam tikras 
skaičius tikinčiųjų nebūtų atsilankę 
į Romą šventųjų Metų proga. Nese- 
niai buvo suvažiavę Šventųjų Metų 
atlaidų pelnytis visų Italijos miestų ir 
miestelių burmistrai ir kiti adminis- 
tracinio aparto pareigūnai. Komu- 
nistai šūkauja, kad tai yra sąžinšs 
išpricvartavimas, nes tokie suvažia- 


vimai esą priverstini, ko iš tikrųjų 
nėra. 
Išryškėjus italų Komunistų tikra- 


jam veidui religijos atžvilgiu, pama- 
žu nukrinta ir patrijotinė kaukė, ku- 
ria jie iki šiol maskavosi. Po gar- 
saus Togliati pareiškimo, kad Ru- 
sijai užpuolus Italiją, italai komu- 
nistai nepakels ginklo gintis, tik- 
riesiems italų, net ir kairiųjų nusi- 
teikimų patrijotams pasidarė aišku, 
nuo ko Togliati ir jo partija pri- 
klauso. Iš Maskvos einančios direk- 
tyvos vis labiau išryškėja Italijos 
komunistų veikloje. Iš tenai padik- 
tuoti nurodymai praktiškajai veiklai 
yra lygiai tokie ir tokiomis pat prie- 
monėmis siekiami, kaip ir kitų kraš- 
tų komunistų. Nors Italijos komu- 
nistai slepia savo priklausomybę nuo 
Maskvos ir bando vaidinti patrijotus, 
tačiau jų opozicinė veikla, nuolatinis 
politinio pobūdžio streikų organiza- 
vimas, prieš Europos gynybos pa- 
stangas pasisakymas, vis labiau ro- 
do, kad Italijos komunistai neturi nei 
mažiausio savarankiškumo ir savo- 


sios tautos gyvybiniai reikalai yra 
palenkiami Maskvos planams. 

Italijos katalikiška ir patrijotinč 
spauda šiandien visu intensyvumu 
Jemaskuoja gudrius komunistų ma- 
nevrus ir veidmainiškus pareiškimus, 
parodydama tikintiesiems  patrijo- 
tams tikrąjį komunizmo ir jo veik- 
los veidą. Tuo būdu italai vis labiau 
įsitikina, kad Italijos komunistų par- 
partija iš ten gauna smulkų veik- 
los planą. Maskvos nusistatymas re- 
ligijos atžvilgiu yra privalomas ir 
Italijos komunistams. O medžiagos 
tam įrddyti šiandie yra pakankamai, 
nes Maskvos mestas šūkis — neapy- 
kanta prieš kapitalistinį pasaulį, ku- 
ris rengiąs naują karą prieš Sovie- 
tų Sąjungą — paskatino Maskvos 
komunistus nesilaikyti iki tol prak- 
tikuojamo atsargumo pasisakyti aiš- 
kiai ir religijos atžvilgiu. Be abejo- 
nės, Maskvos balsas turės nuaidėti ir 
pasaulio komunistų partijos veikloje. 
Čia Italijos komunistai atsidurs prieš 
alternatyvą: paklusti Maskvos linijai 
ir išeiti į viešą kovą su religija Ita- 
lijoje, tuo būdu dar labiau atstu- 
miant nuo savęs mases, arba išsi- 
kreipti iš bendrosios linijos, kas reiš- 
kia Maskvos prakeikimą. 

Koks gi yra Maskvos nusistatymas 
religijos atžvilgiu pagal paskutinį 
žodį? Į šį klausimą atsako Rusijos 
komunistų oficialus organas “Mas- 
kovskij Propagandist" 1950 m. 6 nu- 
meryje, kur uolus komunistas Sido- 
rov rašo: “Religija yra pavojingiau- 
sia kapitalizmo liekana; tai yra reak- 
cinė ideologija ir savo prigimtimi 
komunizmo priešininkė.“ Savaime su- 
prantama, kad šitaip apibūdinta re- 
ligija turi būti naikinama ir su ja 
kovojama visokiais būdais. Sidorov 
savo “draugams" aiškina tokios ko- 
vos reikalą, išskaičiuodamas tas ne- 
geroves, kurias religija neša komu- 
nizmui. Esą, religija turi būti su- 
naikinta, nes ji “aprobuoja ir pa- 
šventina buržuazinį darbo suprati- 
mą, kuris esąs ne kas kita, kaip 
žmogaus pelnyta bausmė už jo nuo- 
dėmes". Religija, esą, “palaiko kapi- 
talistinę sistemą, ji įkvėpia tikintie- 
siems neišvengiamo pasmerkimo, ne- 
veiklumo ir likimui atsidavimo jaus- 
mą, ji siekia palaikyti primityvias 
teorijas apie gamtos išsivystymą ir 
apie visuomenės santvarką.'' Religi- 
ja yra “konservatyvinė, antimoksli- 
nė sistema, priešininkė visokio nau- 
jumo ir pažangos, užgniaužianti bet 
kokį bandymą pažinti teisingai pa- 
saulį.'' Religija, esą, “ideologinės įta- 
kos pats stipriausias įrankis rankose 
išnaudotojų mažumos, siekiančios val- 
dyti darbo klasės sąžines ir valią.“ 

“Išmintingasis religijų palyginto- 
jas Sidorov, sugretindamas Šv. Raš- 
tą, Koraną, Talmudą ir kitas 'šven- 
tas" knygas, tvirtina, kad religija 


“kursto tautinę neapykantą ir ap- 
robuoja žmogėdriškos rasės teorijas." 
Evangelija, esą, skelbianti “kruviną 
neapykantą tiems, kurie išpažįsta 
kitą tikėjimą, persekiodama tuos, ku- 
rie nepasiduoda religinėms  dog- 
moms." Ir kuo ta religija nekaltina- 
ma? Esą, ji “palaiko vyro ir moters 
nelygybę, visiškai pavergdama mo- 
terį, kurią vadina vyro tarnaite.' Re- 
ligija pagaliau “subordinuodama vi- 
sokią žemišką veiklą sielos išgany- 
mo tikslams, palieka žmoguje dvasi- 
nę tuštumą, paraližuodama jo valią 
kovoje už komunizmą.“ Sidorov nu- 
rodo dar ir praktiškąjį motyvą, dėl 
kurio reikia kovoti su religija, nes 
ji “skelbia, kad reikia atleisti prie- 
šams ir juos mylėti, tuo tarpu kai 
Sovietų žmogus paneigia šitokią mo- 
ralę, nes tikrasis žmogiškumas mo- 
kąs mylėti žmones, turi skelbti ne- 
išvengiamą neapykantą visiems žmo- 
nijos priešams, imperialistams, dar- 
bo Žmonių išnaudotojams.' 

Kad šitokia yra komunizmo eti- 
ka — paremta neapykanta, jėga, 
smurtu, liejanti kraujo ir ašarų upes, 
kad galėtų išsilaikyti valdžioje, -— 
gal daugelis italų buvo girdėję, bet 
dabar bus įtikinti, kad taip iš tik- 
rųjų yra, išgirdę autentiškus mas- 
kviškio komunisto žodžius, pasaky- 
tus su neginčijamu aiškumu ir tiks- 
lumu. 

O kaip su katalikų religija, kurią 
Italijos komunistai 1945 metais ža- 
dėjo gerbti ir ateityje? Šidorov ir 
čia aiškiai pasisako: “Katalikų re- 
ligija yra pats svarbiausias kapita- 
lizmo ramstis. Romos popiežius ir 
Vatikanas yra Trumano sąjunginin- 
kai kovoje prieš komunizmą, taiką 
ir demokratiją!' Katalikų Akcijos 
žmonės esą ne kas kita, kaip fašistai, 
klerikalinės partijos ir organizacijos 
esančios “finansuojamos Morgano ir 
prancūzų bei italų bankininkų.“ 

Kaip matyti, komunizmas su reli- 
gija kovoja dėl dviejų priežasčių: 7) 
dėl to, kad ji yra "katalikiška", t. y. 
visuotinė, “burianti aplink save visą 
kapitalistinį pasauli kovon prieš So- 
vietų Sąjungą" ir 2) dėl to, kad ji 
yra "religija", t. y. “nesuderinama 
su materialistine, ukrai moksliška, 
teorija ir ideologija. Taip aiškina ki- 
tas Maskvos agitatorius prof. Olešiak, 
komunistų Mokytojų organe, 1949. 
XI. 26, nr. 23, straipsnyje “Religija — 
reakcinė ideologija". 

Po viso to belieka, kad Italijos ko- 
munistai peržiūrėtų savo 1945 metų 
pareiškimą ir pasisakytų savo moky- 
tojų žodžiais. Jie nervinasi, kai šie 
Maskvos mokytojų išminties 'per- 
lai" yra paskleidžiami italų spaudo- 
je, nes jais katalikai bado komunis- 
tams akis. 

Draugas Sidorov jau minėtame str. 
“Marksizmas-leninizmas ir religija“, 


atrodo, pataiso Italijos Įomunistų 
partijos pareiškimą apie galimybę 
partijos nariams likti tikinčiais. Jis 
rašo: “Ar gali partijos narys likti 
tikinčių? — prieš kelerius metus vie- 
nas amerikiečių žurnalistas yra pa- 
klausęs Stalino. Draugas Stalinas 
atsakė: “Tokie “komunistai" (kabti- 
tėse) neturi rasti vietos mūsų parti- 
joje." 

Šitokių Maskvos komunistų parti- 
jos žmonių pasisakymų akivaizdoje 
galima vertinti Europos komunistų 
pasipiktinimą šv. Sosto ekskomuni- 
kos dekretais, paskelbtais pereitais 
metais tiems, kurie bandys liktis ko- 
munistų partijos nariais, būdami ka- 
talikais. Juk tikintieji “Kkomunistai"' 
Stalino akyse yra jau ekskomunikuo- 
ti ir jokie komunistai. Taigi ir Kata- 
likų Bažnyčia negalėjo jų laikyti “ka- 
talikais". 

Vis labiau demaskuoti Italijos ko- 
munistai religijos nusistatymo at- 
žvilgiu, vis labiau netekdami simpa- 
tijų tikinčiųjų italų akyse, paskuti- 
niu laiku griebėsi kito metodo. Ma- 
tydami, kad su suaugusiais bus sun- 
ku susikalbėti, kad tokie nėra pati- 
kimi partijos nariai, nes “išaugę po 
kunigo skvernu", ėmė į savo eiles 
vilioti italų vaikus. Įsteigta “ponie- 
rių" organizacija, mesta milžiniškos 
sumos propagandai ir visokioms vai- 
kų vilionėms. Žinant, kad Italijoje 
šeimos yra gausios, darbininkų tar- 
pe daug skurdo, nenuostabu, kad į 
“pionierių" eiles įstojo nemaža italiu- 
kų, kur jie veltui gauna maisto, dra- 
bužių, saldumynų, žaislų, visokių 
pramogų, netgi vasaros stovyklavi- 
mas kalnuose ir pajūriuose — viskas 
veltui. Nesusipratę tėvai žavėjosi to- 
kiu “pionierių organizatorių dosnu- 
mu ir leido savo vaikus vien ekono- 
miniais išskaičiavimais. Bet netru- 
kus šalia gausios labdarybės pasiro- 
dė ir tikrieji komunistų siekimai — 
palaužti bet kokią moralę ir suža- 
loti jaunas sielas iš pat pagrindų, 
kad iš jų išaugtų jau “tikrieji' ko- 
munistai. Tokiu būdu tikimasi pasi- 
auginti būsimųjų narių, jau nebuvu- 
sių po “kunigo skvernu". Iš atvirų ir 
naivių vaikų, grįžusių iš “pionie- 
rių" sueigų, pasipasakojimų paaiškėjo 
skandalingų nusikaltimų prieš dorovę: 
būrio vaikų žiūrovų akivaizdoje 'mo- 
kytojai" praktiškai aiškindavo lyti- 
nio akto techniką ir malonumus. Bu- 
vo vietų, kur vasaros stovyklose jau- 
nuoliai 8—12 metų buvo stovyklos 
metui sutuokiami, poromis guldomi 
į palapines, o stovyklai pasibaigus 
vėl ištuokiami. Be praktikos, vaikai 
buvo mokomi ir teorijos, kurioje Die- 
vas yra Stalinas, kunigai reikia iš- 
žudyti, nes jie darbininkų priešai ir 
t. t. Tokio auklėjimo vaisiai galima 
jau net viešai pastebėti nors ir to- 
kios Romos gatvėse, kai būriai abie- 

jų lyčių mažamečių jaunuolių laido 
replikas sutiktam kunigui arba susi- 
kibę atvirai ir begėdiškai vaidina 
“meilės"' scenas. 

Pirmieji, pastebėję pavojų, subruz- 
do Italijos vyskupai. Pasipylė gany- 
tojiški laiškai, įspėjant tėvus, kad 
nį parduoda savo nekaltų kūdikių 
sielas. Italijos spaudoje iškilo skan- 
dalingų vaikų gadinimo aprašymų, 
ir nemaža uolių "mokytojų" atsidūrė 
prie teismo stalo. Pagaliau įsikišo ir 
šv. Sostas, paskelbdamas ekskomu- 
niką tiems tėvams, kurie leidžia sa- 
vo vaikus į “pionierių" eiles. Reikia 
tikėtis, kad šios efektyvios priemo- 
nės sulaikys beplintantį blogį ir išgel- 
bės Italijos vaikus ir tuo būdu kata- 
likiškos Italijos ateitį. 

Iš šalies žiūrint į komunistų agre- 
syvią veiklą, stengiantis kastis po 
valstybės, Bažnyčios, šeimos pama- 
tais, kyla klausimas, ar krikščionys 
demokratai, kurie šiandie vairuoja 
Italijos politinį gyvenimą, ne perdaug 
atlaidžiai žiūri į komunistų kėslus, 
kai toji partija griauna valstybės ir 
šeimos pagrindus? čia tenka kons- 
tatuoti tasai faktas, kuris ryškiai 
matyti ypačiai Italijoje, kad katali- 
kai, net ir turėdami valdžios vairą 
savo rankose, dažniausiai yra gyni- 
mosi rolėje, nes jie negali panau- 
doti su jų apsaulėžiūra nesuderina- 
mų priemonių. 

Net ir patys italai, eiliniai pilie- 
čiai, kelia sau klausimą, argi nebus 
kartą sudrausti komunistų darbai, 
ir pati partija paskelbta už įstatymų 
ribos. Bet tasai laikas Italijoje dar, 
matyt, nėra atėjęs. Dr. J. Sav. 


ATSIŲSTA PAMINĖTI 


Vaclovas Biržiška: VYSKUPO MO- 
TIEJAUS VALANčČIAUS BIOGRA- 
FIJOS BRUOŽAI. “Aidų" leidinys, 
Brocklyn, 1952. 99 p. 


O. B. Audronė: BERŽŲ PASAKOS. 


Poezija. Iliustravo L. Vilimas. 1952 
metais. 96 p. Kaina $1.50. 
V. Gutauskas, S. J. KAS ŽIŪRI 


IR NEMATO. Religiniai pašnekesiai 
nr. 1. T. Jėzuitų leidinys, Chicago, 
1952. 92 p. Kaina 1 dol. 


VARDAN DIEVO. Mažųjų mal- 
dos. Tekstas kun. St. Ylos, paveiks- 
lai Pauliaus Augiaus. Išleido Nek. 
Pr. Seserys, Putnam, Conn. 


Vytautas Alantas: PRAGARO PO- 
ŠVAISTĖS. Romanas. Išleido Trem- 
Lis 95 mia 32p, 


James Hilton:  SUDIE, PONE 
ČIPSAI. Išvertė K. Barėnas. Išleido 
Akiratis, Britanijoje 1952 m. 62 p. 

Kun. Dr. J. Vaitkevičius, M.l.C. 
GYVOJI DVASIA. II tomas. Išleido 
kun. Pranciškus Juškaitis,  Cam- 
bridge, Mass. 1952 m. 543 p. 

* 


Karys, pasaulio lietuvių karių mė- 
nesinis žurnalas. Vyriausias redakto- 
rius kpt. Sim. Urbonas, 1952 m., 
2 nr. Turinyje: S. Narkeliūnaitė — 
Pasaulio lietuviai 1951 metais, Jurgis 
Lengvenis — Faktų ir idėjų pakopo- 
mis, adv. K. R. Jurgėla — 1830-31 
metai, J. švaistas — Nė vienos pė- 
dos, plk. O. Urbonas — Lietuvos 
vietinė rinktinė 1944 metais ir t. t. 
žurnalas gausiai iliustruotas ir įdo- 
miai redaguojamas. Prenumeratos 
kaina — metams 4 dol, pusm. — 
2 dol. 50 c. Administracijos adresas: 
680 Bushwick Ave., Brooklyn 21, 


Nr 

Ateitis, 1952 m. nr. 2. Rašo: J. 
Gobis — Patriotizmo pagrindai, Vyt. 
žvirzdys — Socializmo saulėleidis, ir 


kiti. Poezijos duoda Bern. Brazdžio- 
nis, J. Aistis, Ada Karvelytė ir ke- 
letas jaunesniųjų. Žurnalas sumaniai 
tvarkomas. Vyr. redaktorius Paulius 
Jurkus. 


RAšYTOJŲ DRAUGIJOS PREMIJA 


Lietuvių Rašytojų Draugijos groži- 
nės literatūros premijai skirti jury 
komisija, kurią sudarė J. Brazaitis, 
Bern. Brazdžionis, A. Merkelis, Stp. 
Zobarskas ir A. Vaičiulaitis, 1952 m. 
kovo 8 d. 1500 dol. premiją už ge- 
riausią 1951 metų veikalą paskyrė 
Pulgiui Andriušiui už apysaką '“Su- 
diev, Kvietkeli". 

Rašytojas Pulgis Andriušis gyvena 
Australijoje, Adelaidėje. Ten išspaus- 
dinta ir jo apysaka, pirmoji lietuviš- 
ka knyga Australijoje. 

Premijos pinigus — 1500 dol. — 
suaukojo septyni Venecueloje gyveną 
lietuviai, kviesdami ir kitus laisvojo 
pasaulio lietuvius prisidėti prie mūsų 
grožinės literatūros ugdymo, savo 
auką pavadinę trijų Lietuvos prezi- 
dentų — A. Smetonos, A. Stulgins- 
kio ir K. Griniaus — vardu. 


sk k 


dail. Telesforas Valius Kanados gra- 
fikų sąjungos pakviestas dalyvauti 
dviejose parodose, kurių viena ruo- 
šiama Toronto karališkame muzieju- 
je, o antra — to miesto meno gale- 
rijoje. Šio dailininko anksčiau išsta- 
tytus du medžio raižinius nupirko 
Londono, Ont., meno galerija. 


* * * 


Vasario 10 d. “Aidų" bičiuliai Cle- 
velande, Ohio, surengė vakarą, kurio 
pajamas paskyrė žurnalo palaikymui. 
Buvo vaidinta Grušo “Tėevas", ketu- 
rių veiksmų drama. Ją režisavo akt. 
P. Maželis, o paties vakaro rengimu 
daugiausiai rūpinosi K. Gaižutis. 
Rengėjų pastangas nuoširdžiai parė- 
mė visuomenė. Visi svečiai negalėjo 
sutilpti šv. Jurgio parapijos salėje. 
“Aidų" žurnalą atstovavo T. Dr. V. 
Gidžiūnas ir prof. S. Sužiedėlis. Lei- 
dėjai reiškia gilią padėką vakaro 
rengėjams, ypač p. K. Gaižučiui, re- 
žisoriui p. P. Maželiui, artistams ir 
visiems kokiu nors būdu prie šio po- 
būvio prisidėjusiems. 

Taip pat ir "Toronte, Kanadoje, 
“Aidų" žurnalui paremti šį pavasarį 
ruošiamas didelis dainos ir literatūros 
vakaras, kuriame dalyvauja išgarsė- 
jusi operos dainininkė Paulina Stoš- 
kiūtė. 

* * * 

Tėvų Pranciškonų spaudos 
tras balandžio 27 d. 4 val. p. p. 
Brocklyne, 1080 Willoughby Ave- 
nue, N. Y., rengia dainos ir li- 
teratūros vakarą, kurio metu bus 
įteikta ir šio žurnalo skirtoji 500 
dcl. premija už vertinimo komisijos 
išrinktą spausdintą arba rank- 
raštyje prisiųstą literatūros veikalą. 
Dalyvauja: solistai Juzė Augaitytė ir 
Stasys Baranauskas. Iš rašytojų gi 
sutiko savo kūrybą skaityti J. Ais- 
tis, Kazys Bradūnas, Henrikas Na- 
gys, Vl. Prosčiūnaitė ir Mykolas 
Vaitkus. Įžangos žodį tars prof. Juo- 
zas Brazaitis. 

Visi yra maloniai kviečiami atsi- 
lankyti. 


cen- 


“AIDŲ" žurnalo administracijoje, 
Kennebunk Port, Maine, gaunamos 
šios knygos: 

Naujas Testamentas. Vertė arki- 
vyskupas J. Skvireckas, išleido prel. 
P. M. Juras. Kaina 2 dol. Audeklo 
viršeliais — 3 dol. 

Tomas Kempietis — Kristaus se- 
kimas. Vertė O. Labanauskaitė, iš- 
leido prel. P. M. Juras. 424 psl., kai- 
na 2 dol. 

Lekcijos ir Evangelijos. Išleido ar- 
kivyskupas J. Skvireckas. Kietais 
viršeliais. Kaina 2 dol. 50 centų. 

1951 m. “Aidų" žurnalo komplek- 
tas, įrištas kietais viršeliais. Kaina 
su prisiuntimu 9 dol. 50 centų. 

Jurgis Baltrušaitis — Poezija. 
Spaudai parengė J. Aistis, išleido 
prel. P. M. Juras, 270 psl, kaina 1 
dol. 

A. Vaičiulaitis — Kur bakužė sa- 
manota. Išleido Kultūros Institutas, 
288 psl., kaina 2 dol. 


jį ——>—>—7>—7—7—0———--— 
Bo Moderniškas iliustruotas lietuvių žurnalas, 
kuris paveikslais pavaizduoja pasaulio lietuvių 
gyvenimą. 


Kiekviename numeryje telpa apie 40 aktua- 
lių nuotraukų. 

Prisiuntus adresą, vienas numeris siunčia- 

žo Mas susipažinimui nemokamai. 

| Metinė prenumerata $3.00 betkuriame 
krašte. 


Adr.: 9204 S. Broadway, Los Angeles 3, Calif. 
———————— 06 ss 

DARBININKAS ISEINA DU KARTU DRAUGAS — GERIAUSIAI INFOR- 


SAVAITĖJE 


Jis sklinda plačiai ne tik Jung- 
tinėse Amerikos Valstybėse ir 
Kanadoje, bet ir kituose užjū- 
rio kraštuose. Subūręs daug 
bendradarbių, jis puoselėja pir- 
moje vietoje lietuviškus reika- 
lus, duoda plačias lietuviškų ko- 
lonijų korespondencijas, svarsto 
tarptautinės politikos, kultūros 
ir religijos klausimus. DARBI- 
NINKAS turi kūrybos, moterų, 
jaunimo, sporto ir kitus skyrius. 
DARBININKAS eina 36 metus. 
Nuo praėjusių metų yra sujung- 
tas su buvusiais “Amerikos" ir 
“Lietuvių Žinių" savaitraščiais. 


Prenumerata metams: 


si K e A $5.00 
Eroašklyne, „NY $5.50 
a iOe 55.50 
Užsienyje. 4 E 85.50 
Ersre NL T $3.00 


Susipažinimui siunčiama dvi sa- 
vaites nemokamai. 


Užsakymus su pinigais siųskite: 


DARBININKAS, 


MUOTAS DIENRASTIS 


Jis turi savo korespondentus 
daugelyje kraštų ir didesniuose 
užsienio politikos centruose ir 
plačiai informuoja apie viso pa- 
saulio lietuvius, gyvenimą pa- 
vergtoje Lietuvoje. Mokslo, me- 
no literatūros, architektūros 
klausimais sutelkęs specialistus 
ir šeštadieniais išleidžia kultū- 
ros priedą. DRAUGAS turi lie- 
tuvių kalbos, sveikatos, teisės 
patarėjo, statybos, moterų ir 
sporto skyrius. Šiuo metu 
DRAUGAS yra pigiausias lie- 
tuvių dienraštis. 


DRAUGO prenumerata: 


Chicagoje ir Cicero: 
metams  14mM. 3mėn. 1mėn. 
58.00 55.00 $2.75 $1.25 
Kitur JAV ir Kanadoje: 
$6.00 $4.50 $2.50 $1.00 
Užsienyje: 
$11.00 $5.50 $3.00 $1.35 


Užsakymus su pinigais siųskite: 


DRAUGAS, 


630 Bushwick Ave, Brooklyn 21, N. Y. 2834 So. Oakley Ave., Chicago 8, Il. 

KAI TAMSOS GALYBĖ NAIKINA 


šimtmečiais sukurtas mūsų tautos kultūrines vertybes, 
KIEKVIENO LIETUVIO INTELIGENTO PAREIGA 
skaityti, platinti ir palaikyti vienintelį kultūros žurnalą 


AT D*U5 


AIDAI, pradėję eiti tremtyje, jau treti 
metai Amerikos žemyne vVie- 
ningam kūrybos darbui jungia 
mūsų geriausias mokslo, meno ir 
literatūros jėgas; 


AIDAI palaiko Lietuvos prisikėlimo viltį | 
ir skelbia jai giedrą laisvės ryt- 


metį; 


AIDAI, pasitikėdami lietuviškos visuome- 
nės iki šiol rodomu palankumu, 


1952 METAIS 
dar kartą kiekvieną lietuvį inteligentą kviečia į savo skaitytojų eiles. 


PRENUMERATOS KAINA: JAV ir Pietų Amerikoje — metams 5 dol. Kana- 
doje — 5.25. Kituose kraštuose — 6 dol. 


Administracijos adresas: 


AIDAI, Kennebunk Port, Maine 

